എന്റെ ചില കുറിപ്പുകള്: സ്വപ്നഭൂമി\nഎന്റെ പേര് ഭരതൻ എന്നാണ്.നാട്ടുകാർ എന്നെ ‘ഭരതൻ മാഷ്’ എന്നും വിളിക്കും. പണ്ട്, എന്ന് പറഞ്ഞാൽ പത്ത് മുപ്പത് കൊല്ലങ്ങൾക്ക് മുൻപ്; ഗൾഫിലൊക്കെ ജോലിക്ക് പോകുന്നതിന് മുൻപ് ഞാനൊരു പാരലൽ കോളേജ് അദ്ധ്യാപകനായിരുന്നു. അന്ന് മുതൽ ഞാൻ ഭരതൻ മാഷായി.\nഎന്റെ ഭാര്യ സുധ. സുധ ടീച്ചർ എന്ന് നാട്ടുകാർ വിളിക്കും. അവളും എന്റെ കൂടെ പാരലൽ കോളേജിൽ പഠിപ്പിക്കാനുണ്ടായിരുന്നു. ഞങ്ങളു തമ്മിൽ ചെറിയ സ്നേഹമൊക്കെ തുടങ്ങി, അവസാനം അവരെന്റെ കൂടെയങ്ങ് കൂടി.\nപാവം...നല്ലൊരു കുടുംബത്തിലെ പെണ്ണായിരുന്നു...എന്റെ കൂടെ വന്ന് ഇനി സഹിക്കാനൊന്നുമില്ല.\nഎനിക്കാണെങ്കിൽ വലിയ സാമ്പത്തിക സ്ഥിതിയൊന്നുമില്ലായിരുന്നു. പാരലൽ കോളേജീന്ന് കിട്ടുന്നതുകൊണ്ട് എങ്ങനെ കഴിയാനാണ്? സുധ ടീച്ചറിന്റെ(പണ്ടുമുതലുള്ള വിളിയാണേ...ഞാനിപ്പോഴും അങ്ങനെ തന്നെയാ അവരെ വിളിക്കുന്നേ. ടീച്ചറെന്നെ ‘മാഷേ’ന്നും.)വീട്ടുകാർക്കൊക്കെ ഭയങ്കര എതിർപ്പായിരുന്നു. എനിക്കാണെങ്കിൽ ചോദിക്കാനും പറയാനും ആരുമില്ലതാനും!\nഎന്റെ ആകെയുള്ള കൈമൊതൽ ഒരു പോസ്റ്റ്ഗ്രാജുവേഷൻ...\nഅങ്ങനെയിരിക്കയാണ് എനിക്ക് ഗൾഫിൽ ഒരു അവസരം കിട്ടിയത്. ടീച്ചറെ തനിച്ച് ഞങ്ങൾ താമസിച്ചിരുന്ന വാടക വീട്ടിലാക്കിയിട്ട് ഞാൻ പോയി. ഈ വേർപാടിന്റെ ദു:ഖമെന്നൊക്കെ പറയണതേ...ഇത്തിരി ബുദ്ധിമുട്ടാണേ...ഞങ്ങളത് വേണ്ടുവോളം അനുഭവിച്ചു.\nകൊറച്ചൊന്നുമല്ല...മുപ്പത് വർഷം...ജീവിതത്തിന്റെ നല്ല പ്രായം...ഞങ്ങൾ വേറിട്ടുനിന്നു.\nവർഷാവർഷം ഒരുമാസം...എന്റെ അവധി...അതു ഞങ്ങള് ശരിക്കും ആസ്വദിച്ചിട്ടുണ്ട് കേട്ടോ....\nവേറിട്ട് നിന്നിട്ടുള്ള ആ ഒത്തുചേരലൊണ്ടല്ലോ...അതിന്റെ സുഖം ഒന്നുവേറേ തന്നെയാണേ...\nപക്ഷേ തിരിച്ചു പോകാനായി വിമാനത്തിൽ കേറിയൊള്ള ആ ഇരിപ്പ്...ഹൊ...മുപ്പതുവർഷവും ഞാനതനുഭവിച്ചു...ടീച്ചറും തീർശ്ചയായിട്ടും അതനുഭവിച്ചിട്ടുണ്ടാവും. പക്ഷേ പാവം...ഒരിക്കൽ പോലും എന്നോടതൊന്നും പറഞ്ഞിട്ടില്ല കേട്ടോ.\nഞങ്ങടെ കുട്ടികളെക്കുറിച്ചൊന്നും പറഞ്ഞില്ലല്ലോ. മൂന്നു മക്കൾ. മൂത്തവൻ ഒരു ഡോക്ടറാണ്...അവനും ഞങ്ങള് ചെയ്തപോലെ തന്നെ ചെയ്തു.MBBS കഴിഞ്ഞപ്പോ കൂടെ പഠിച്ച ഒരുത്തിയേം കൊണ്ടുപോന്നു. ഞങ്ങളെതിർത്തൊന്നുമില്ല. എങ്കിലും ഇത്തിരി ബുദ്ധിമുട്ടാണേ...വളർത്തി വലുതാക്കി കഴിയുമ്പോ അവർക്ക് തോന്നണതുപോലെയൊക്കെ ചെയ്കയെന്നുവെച്ചാൽ...പക്ഷേ ഞങ്ങളൊന്നും പറഞ്ഞില്ല. ഒരിക്കൽ ടീച്ചറിന്റെ അച്ഛനും അമ്മയും ഇതേ ബുദ്ധിമുട്ട് അനുഭവിച്ചിട്ടുള്ളവരല്ലേ.ഞങ്ങള് കാരണം!\n‘താൻ താൻ ചെയ്യുന്ന കർമ്മത്തിൻ ഫലം താൻ താൻ അനുഭവിച്ചീടുക തന്നെവേണം...’\nരണ്ടാമത്തത് പെണ്ണാണ്...അവള് B Com കഴിഞ്ഞ് ഇനി പഠിക്കണില്ലന്ന് പറഞ്ഞപ്പോ, ഒരുത്തന്റെ കൂടെ കെട്ടിച്ചുവിട്ടു.ദോഷം പറയരുതല്ലോ...അവൻ നല്ലൊരുത്തനാ...സർക്കാരുദ്യോഗസ്ഥൻ...\nമൂന്നാവത്തവൻ എഞ്ചിനീയറാ...ബാംഗ്ലൂരിൽ...നല്ല നിലയിലാണ്.\nമൂന്നുപേരും അവരവരുടെ ജോലിയും നോക്കി അവരുടെ പാട്ടിന്...\nചുരുക്കത്തിൽ മുപ്പത് വർഷത്തെ ഗൾഫ് ജീവിതവും മതിയാക്കി കഴിഞ്ഞ്, ഇപ്പോഴാണ് ഞങ്ങളുടെ ഹണിമൂൺ!\nഇതിനിടെ പറയാൻ വിട്ടുപോയ ഒരു കാര്യമുണ്ട്...ഞങ്ങളുടെ വീടിനെക്കുറിച്ച്...\nമുപ്പത് വർഷം ഗൾഫിലായിരുന്നു...കാര്യമൊക്കെ ശരിയാ...പക്ഷേ ഇപ്പോഴും ഞങ്ങള് കഴിയണത് വാടകവീട്ടിലാണ്!\nപണമില്ലാഞ്ഞിട്ടാണോ എന്ന് ചോദിച്ചാൽ മുഴുവനും ശരിയല്ല. കുട്ടികളെയൊക്കെ പഠിപ്പിച്ച്...മോളൊരുത്തിയെ കെട്ടിച്ച് വിട്ടപ്പോ സമ്പാദ്യത്തിന്റെ നല്ലൊരു പങ്ക് തീർന്നു എന്നുള്ളത് ശരിയാണ്.\nകുറച്ച് സ്ഥലം വാങ്ങി വീടൊരണ്ണം വെയ്ക്കാൻ പറ്റുമായിരുന്നു. പക്ഷേ ചെയ്തില്ല.\nപറയാം. എനിക്കും ടീച്ചറിനും ഒരു സ്വപ്നമുണ്ടായിരുന്നു.ഇപ്പോഴും ആ സ്വപ്നമുണ്ട്...പക്ഷേ നടക്കുമോയെന്നറിയില്ല.\nവീടിനെക്കുറിച്ച് ഞങ്ങൾക്കുള്ള സ്വപ്നത്തിൽ അത്ര പുതുമയൊന്നുമില്ല.സാധാരണപ്പെട്ട എല്ലാവർക്കുമുണ്ടാകാവുന്ന ഒരു സാധാരണ സ്വപ്നം!\nകുറേയധികം സ്ഥലം...നല്ല പച്ചപ്പുള്ള സ്ഥലം...നിറയെ മരങ്ങളും, കിളികളുമൊക്കെയായി... വലിയൊരു കുളമുണ്ടാകണം...ആ കുളത്തിൽ മുങ്ങാംകുഴിയിട്ട് കുളിക്കണം...നല്ല രസമായിരിക്കുമല്ലേ...മുൻ വശത്തെ ഗേറ്റിൽ നിന്നും വളഞ്ഞ് തിരിഞ്ഞ് പോകുന്ന ഒരു ചെമ്മൺ പാതയുണ്ടാകണം...\nഅത് ചെന്ന് നില്ക്കുന്നത് വിശാലമായ മുറികളുള്ള ഒരു വീട്ടിലായിരിക്കണം. വീട് വലുതാകണമെന്നൊന്നുമില്ല. പക്ഷേ ശരിക്കും കാറ്റും വെളിച്ചവുമൊക്കെ കേറുന്നതായിരിക്കണം...\nശുദ്ധ വായു ശ്വസിച്ച്, വാഹനങ്ങളുടേയും ഫാക്ടറികളുടെയും മലിനീകരണത്തിൽ നിന്നും വിട്ടുമാറി സ്വസ്ഥവും ശാന്തവുമായ ഒരു സ്ഥലത്ത് കഴിഞ്ഞുകൂടണം. ഇത്രേയുള്ളു ഞങ്ങളുടെ സ്വപ്നം.\nസ്ഥലമൊക്കുമ്പോ കാശൊക്കില്ല.കാശൊക്കുമ്പോ സ്ഥലമൊക്കില്ല. ഇതു രണ്ടുമൊക്കുമ്പോ സമയമൊക്കില്ല.\nമുപ്പത് വർഷം ഞാനും ടീച്ചറും സ്വപ്നം കണ്ട് ജീവിച്ചതു തന്നെ മിച്ചം.\nഅവസാനം നടക്കാതാവുന്ന സ്വപ്നങ്ങളെ ബാക്കിയുള്ള കാലം നെഞ്ചിലേറ്റി താലോലിക്കാം എന്നൊക്കെ ഞാനും ടീച്ചറുമങ്ങ് തീരുമാനിച്ചു. ഇനി മക്കളായിട്ട് വല്ല സ്വപ്ന സാക്ഷാത്ക്കാരം നടത്തിത്തന്നാൽ അത് മുജ്ജന്മസുകൃതം എന്ന് വേണേൽ കരുതാം.ഗൾഫ് കാശിന്റെ ബാക്കി ഫിക്സഡിലിട്ട് അതിന്റെ കാശുകൊണ്ട് ശിഷ്ടകാലം ജീവിക്കാം എന്നൊക്കെ വിചാരിച്ചു ഞങ്ങള് രണ്ടാളും! ഇന്നത്തെക്കാലത്ത് പിള്ളാര് തന്നിട്ട് കഴിയാമെന്നൊന്നും വിചാരിക്കാൻ പറ്റില്ലല്ലോ...\nസംഭവങ്ങളൊക്കെ ഈ വിധമാകുമ്പോഴാണ് ഞാൻ നമ്മടെ ഒരു പഴയെ സുഹൃത്തിനെ കണ്ടുമുട്ടുന്നത്. പാക്കൻ...കുറ്റം പറയരുതല്ലോ...ആള് ഭയങ്കര സത്യസന്ധനാണ്! പണ്ട് ‘തെങ്ങേൽ ക്ലബ്ബ്’ നടത്തിയിരുന്ന കാലത്ത് നാടകക്കാർക്ക് കാശുകൊടുത്തിട്ടേ ഉറങ്ങാൻ പോവൂ എന്നും പറഞ്ഞ് ഒറ്റയ്ക്ക് മഞ്ഞത്ത് കുത്തിയിരുന്ന കക്ഷിയാണ്!\nആളിപ്പോൾ കയർഫാക്ടറിയൊക്കെ പൊളിച്ച് വിറ്റ് ബ്രോക്കർ പണിയാണ്!\nകയറും,കയർ ഫാക്ടറിയുമൊക്കെ നശിച്ച് നാറാണക്കല്ലടിഞ്ഞെന്നാണ് പാക്കൻ പറയണത്...\nഇപ്പോ കൊയ്ത്ത് ബ്രോക്കറുമാർക്കാണത്രേ...\nവർഷം മൂന്നോ നാലോ കൊയ്ത്ത് കിട്ടിയാൽ മതി...പക്ഷേ ഒടുക്കത്തെ കോമ്പറ്റീഷനാ...അതാണ് പ്രശ്നം!\nസത്യസന്ധനും നല്ലവനുമായ നമ്മുടെ പഴയകാല സുഹൃത്തിന് നല്ലതു വരട്ടെ...അവൻ പണം കൊയ്യട്ടെ...\nസ്ഥലത്തിനൊക്കെ പൊന്നിന്റെ വിലയാണന്ന് പറഞ്ഞാൽ പോരെന്നാണ് പാക്കൻ പറയുന്നത്.\nതൊട്ടാൽ പൊള്ളുന്ന വെലയാ മണ്ണിന് ഇക്കാലത്ത്!\nകള്ളപ്പണം ഒഴുകകല്ലേ...കായലെറമ്പത്തോട്ട് അടുക്കാൻ പറ്റില്ല. മൊത്തം റിസോർട്ടുകാര് കൈക്കലാക്കിയിരിക്കയാ...\nപുല്ലുപോലും പിടിക്കാതെ കിടന്നിരുന്ന ഒണക്ക സ്ഥലം പോലും ആളുകള് മൊത്തിക്കൊണ്ട് പോകയാണ്...\nപാക്കന്റെ സ്ഥലപുരാണം കേട്ടുകഴിഞ്ഞപ്പോൾ മനസ്സിന്റെ അറിയാതെ കിടന്ന കോണുകളിലെവിടെയെങ്കിലും ആ പഴയ സ്വപ്നമുണ്ടായിരുന്നെങ്കിൽ അതുകൂടി പോയിക്കിട്ടി എന്ന് ഞാൻ സമാധാനിച്ചു.\nഇത്രയൊക്കെ മേമ്പൊടിക്ക് പറഞ്ഞുകഴിഞ്ഞ് പാക്കൻ ആ തനി ‘ബ്രോക്കറ് ട്രിക്ക്’ എറക്കി.\nകാര്യങ്ങളുടെ കിടപ്പും ഇരിപ്പും ഓട്ടവുമൊക്കെ ഇങ്ങനെയാണെങ്കിലും പഴയകാല സുഹൃത്തായ എനിക്ക് വേണ്ടി അവൻ അരയും തലയും വാലുമൊക്കെ പിരിച്ച് ഗോദായിലോട്ട് ഇറങ്ങും. ഇത് സത്യം...സത്യം...പിന്നേം സത്യം...\nഞാൻ ആ സത്യത്തിൽ വീണു.എനിക്കാണേ വേറേ മാർഗോമില്ല.\nപാക്കന്റെ ബൈക്കിന്റെ പുറകിൽ എന്നെ പിടിച്ചുകെട്ടിയിരുത്തി. ഉലകം മുഴുവൻ ചുറ്റി.\nഎവിടെ? എന്റെ സ്വപ്ന ഭൂമി...\n“ഓളേ മുക്കാൽ കാശുമായിട്ടെറങ്ങിയാൽ കോപ്പുകിട്ടും മാഷിന്...”പണ്ടത്തെ പാരലൽ കോളേജ് മാഷായിരുന്നതിന്റെ ബഹുമാനമായിരിക്കും പാക്കൻ കൂടുതലൊന്നും പറഞ്ഞില്ല.\nപട്ടണത്തിലെ ഏതൊക്കെയോ ട്ട..ണ്ട..വഴികളിലൂടെയാണ് ഞങ്ങൾ ഷേർലീടെ വീട്ടിലെത്തിയത്. ഒരു ബൈക്ക് കഷ്ടിച്ച് പോകുന്ന വഴിയേ ഉള്ളൂ അവരുടെ വീട്ടിലേയ്ക്ക്.\n“ദേ, ഇതു കണ്ടാ...പട്ടണത്തിലാ ഇവര് കഴിയണത്...ഒരു ഓട്ടോ പോലും കേറാൻ വഴിയില്ല.അതുകൊണ്ടാ ഇതുങ്ങളിതുകൊടുത്തിട്ട് മാറാൻ പോണത്...” ഷേർലി സ്ഥലം കൊടുക്കുന്നതിനെക്കുറിച്ച് പാക്കന്റെ വിശദീകരണം കേട്ട് ഞാൻ കണ്ണും മിഴിച്ചു നിന്നു.\nഎന്റെ വൈക്ളബ്യം മനസ്സിലാക്കിയിട്ടെന്നോണം പാക്കൻ പറഞ്ഞു.“മാഷിന് തരാൻ പോണത് ഇതല്ല...അവരുടെ ഓഹരി സ്ഥലമുണ്ട് പഞ്ചായത്തതിരിൽ....അരയേക്കറോളമുണ്ട്...പുതിയ വീട് വെയ്ക്കാൻ കാശു അത്യാവശ്യമായതോണ്ട് ഷേർലിയത് വിക്കുന്നത്...”\nകുളവും,മരവും,കിളികളൊന്നുമില്ലേലും കുറച്ച് ഒണക്ക മണലുണ്ട്...(പറമ്പിന്റെ മൂലയ്ക്ക് ഒരു പ്ളാവുള്ള കാര്യം ഞാൻ പറയാൻ വിട്ടുപോയി.അതിൽ കുറച്ച് ചക്കയും പിടിച്ചിട്ടുണ്ട്.)\n“ഇക്കാലത്ത് ആരാ മരോം കൊളോക്കെ നോക്കണത്...കൊളമൊള്ളവര് അത് മൂടാൻ പാടുപെടുകയാ...പക്ഷേ മണലേ... കിട്ടാക്കനിയാ...”\nപാക്കൻ കൈക്കുമ്പിളിൽ വെള്ളമണൽ വാരിയെടുത്ത് മുത്തം വെച്ചു.\n“ദാ, ഇതു കണ്ടാ...പൊന്നാ...പൊന്ന്...മണ്ണു വാരുന്നോൻ അഴിയെണ്ണുന്ന കാലമാ...സമയം കളയാതെ ഒള്ള കാശിന് വാങ്ങിക്കോ...അല്പ സ്വൽപം കടമൊക്കെ ഷേർലിയെക്കൊണ്ട് ഞാൻ സമ്മതിപ്പിക്കാമെന്നേ...”\nഞാനും ടീച്ചറും ആലോചിച്ചു. ശരിയാണ് പാക്കൻ പറഞ്ഞ കാര്യങ്ങൾ...\nമരം വേണേൽ നമ്മുക്ക് വെച്ച് പിടിപ്പിക്കാം. കൊളം വേണേൽ നമ്മുക്ക് കുഴിക്കാം. മണലു വേണേലോ?\nഅങ്ങനെ ടീച്ചറ് പണ്ട് എന്റെ കൂടെ ഇറങ്ങിവന്നപ്പോൾ കൂടെ കൊണ്ടുവന്ന പണ്ടങ്ങൾ ഞാൻ ആദ്യമായി പണയം വെച്ചു.ഫിക്സഡ് ഡിപ്പോസിറ്റ് പിൻവലിച്ചു. അരേയേക്കർ എന്റേം ടീച്ചറിന്റേം പേരിൽ വാങ്ങി.\nരണ്ട് മൂന്ന് കിലോമീറ്റർ ദൂരമുണ്ട് പുതിയ സ്ഥലത്തേയ്ക്ക്...\nഞങ്ങൾക്ക് രണ്ടുപേർക്കും പ്രത്യേകിച്ച് പണിയൊന്നുമില്ലല്ലോ...\nദെവസോം ഞാനും ടീച്ചറും നേരം വൈകുവോളം പറമ്പിൽ തന്നെയായി...\nകുറച്ച് പുല്ലും, വാഴേം,കപ്പയുമൊക്കെ വെച്ചു.\nപറമ്പൊരുവിധം പച്ചപിടിച്ചു വരുകയായിരുന്നു. അവിടുണ്ടായിരുന്ന് ബോർ വെൽ അഴിച്ചു കളഞ്ഞ് പകരം കുളം കുഴിപ്പിക്കുന്നതിനെ കുറിച്ച് ഞങ്ങളാലോചിച്ചു.\nമൂലയ്ക്ക് നിന്ന പ്ലാവിലെ ചക്കകൾ പഴുത്തു. നല്ല മണവും ഉണ്ടായിരുന്നു. അധികം താമസിയാതെ തന്നെ ചക്ക വെട്ടിയിടണമെന്ന് തീരുമാനിച്ചു ഒരു ദിവസം വൈകിട്ട് തിരികെ ഞങ്ങൾ വാടക വീട്ടിലെത്തി.\nഅധിക നേരമായിക്കാണില്ല.ടീച്ചറിന്റെ ഫോൺ റിങ്ങുചെയ്തു.\nഞാനത് ശ്രദ്ധിക്കാതെ ഏതോബുക്ക് വായിക്കുകയായിരുന്നു.\nകുറച്ചുകഴിഞ്ഞ് ടീച്ചറിന്റെ കൈവിരലുകൾ എന്റെ മുടിയെ തലോടുന്നു.\n“മഞ്ജുവാ ഫോൺ ചെയ്തത്...”\nമഞ്ജു, ഞങ്ങൾ വാങ്ങിയ സ്ഥലത്തിന്റെ അടുത്ത് താമസിക്കുന്ന പെൺകുട്ടി.അവളാണ് ആ സ്ഥലത്തിലെ വിവരങ്ങൾ ഞങ്ങൾക്കപ്പപ്പോൾ നല്കുന്നത്. ആരെങ്കിലും പറമ്പിൽ കയറിയാലോ, എന്തേലും എടുത്താലോ ഒക്കെ മഞ്ജുവിന്റെ ഫോൺ വരും. അതിന് പ്രതിഫലമായി ഇടയ്ക്കിടയ്ക്ക് ഞങ്ങളെന്തെങ്കിലുമൊക്കെ അവൾക്ക് കൊടുക്കുകയും ചെയ്യാറുണ്ട്.\nഞാൻ ടീച്ചറെ നോക്കി.\n“ഷേർലി വന്ന് ചക്കെയെല്ലാം ഇട്ടോണ്ട് പോയെന്ന്...”\n“മഞ്ജു അതാണോ പറഞ്ഞത്?”\n“അതേ, അവള് ചോദിക്കാൻ ചെന്നപ്പോ ഷേർലി പറയുകയാണേ...”\nഎന്റെ കൺപോളകൾ ചോദ്യാർത്ഥത്തിൽ മുകളിലോട്ടുയർന്നു.\n“ഷേർലിക്ക് പ്ലാവിലെ ചക്ക തിന്നാഞ്ഞിട്ട് എന്തോ ഒരു ഇത് പോലെയെന്ന്....സ്ഥലം കൊടുത്തു...കാശ് വാങ്ങി എന്നൊക്കെ ഒള്ളത് തന്നെ. പക്ഷേ അതുകൊണ്ടൊന്നും അവൾക്ക് ആ പറമ്പും പ്ളാവുമൊക്കെയായുള്ള ആത്മബന്ധം മാറിയിട്ടില്ലന്ന്...\nകലികാലം...ഒന്ന് ചോദിക്കാനുള്ള മര്യാദപോലുമില്ലാണ്ടായല്ലോ ആൾക്കാർക്ക്!”\nഞാൻ കുടിച്ചിട്ട് വെച്ചിരുന്ന ചായക്കപ്പ് ടീച്ചറുടെ കൈത്തലത്തിലിരുന്ന് ഞെരിയുന്നു.\nഞാൻ ചിരിച്ചു. ചാരുകസേരയിൽ കിടന്ന് ആർത്താർത്ത് ചിരിച്ചു.\nPosted by Sathees Makkoth at 3:53 AM\nറിപ്പോർട്ടഡ് സ്പ്പീച് പതിവുപോലെ മനോഹരമായി സതീഷ് ഭായ്...\nAugust 21, 2014 at 12:41:00 PM GMT+5:30\nSalim kulukkallur said...\nനല്ലൊരു കഥ ..നല്ല ആഖ്യാനം ..!\nAugust 21, 2014 at 1:05:00 PM GMT+5:30\nലളിതസുന്ദരമായ ശൈലിയില് വളച്ചുകെട്ടില്ലാതെ നല്ലൊരു കഥയും അതിലുള്ള ചിത്രങ്ങളും കാണിച്ചുതന്നു.\nAugust 21, 2014 at 1:27:00 PM GMT+5:30\nഷെര്‍ലി ചക്ക കൊണ്ടുപോയി തിന്നട്ടെ!\n(അപ്പുക്കുട്ടന് എപ്പോ വരും?)\nAugust 22, 2014 at 12:27:00 AM GMT+5:30\nഞാന് ഗന്ധര്‍വ്വന് പ്ലസ്സില് ഷെയര് ചെയ്തതു കണ്ടെത്തിയതാണ്. ഇഷ്ടപ്പെട്ടു.\nAugust 22, 2014 at 5:03:00 PM GMT+5:30\nAugust 23, 2014 at 2:59:00 PM GMT+5:30\nഉപാസന || Upasana: വളരെ നന്ദി സുനിൽ, ആദ്യ കമന്റിന്\nസലീം കുലുക്കല്ലുര്:വായിച്ച് കമന്റിയതിന് വലരെ നന്ദി\nCv Thankappan:തങ്കപ്പേട്ടാ, ഇഷ്ടപ്പെട്ടു എന്നറിയച്ചതിൽ വളരെ സന്തോഷം.നന്ദി.\najith :))അപ്പുക്കുട്ടൻ വരും. നന്ദി\nMaithreyi Sriletha:ഞാന് ഗന്ധര്‍വ്വനും, താങ്കൾക്കും വളരെ നന്ദി\nGireesh K.Subramanian:എന്റെ ബ്ളോഗിൽ എത്തിയതിന് വളരെ നന്ദി.\nAugust 23, 2014 at 9:01:00 PM GMT+5:30\nAugust 24, 2014 at 2:38:00 PM GMT+5:30\nvettathan ji, thanks\nAugust 30, 2014 at 3:33:00 PM GMT+5:30


കശാപ്പ് നിരോധന നിയമം കേന്ദ്രസര്‍ക്കാര് പിന്‍വലിച്ചു | Gramajyothi News\nകശാപ്പ് നിരോധന നിയമം കേന്ദ്രസര്‍ക്കാര് പിന്‍വലിച്ചു\nDecember 2, 2017 7:01 pm Published by : Web Desk\nന്യൂഡല്‍ഹി: കശാപ്പിനായി കാലിച്ചന്തകളിലൂടെ കന്നുകാലികളെ വില്‍ക്കുന്നത് നിരോധിച്ചു കൊണ്ടുള്ള വിജ്ഞാപനം കേന്ദ്ര സര്‍ക്കാര് പിന്‍വലിച്ചു. സംസ്ഥാനങ്ങളുടെ എതിര്‍പ്പിനെ തുടര്‍ന്നാണ് കഴിഞ്ഞ മെയ് 23ന് പുറത്തിറക്കിയ വിജ്ഞാപനം പിന്‍വലിച്ചത്. കാര്‍ഷിക ആവശ്യങ്ങള്‍ക്കല്ലാതെ കന്നുകാലികളെ വില്‍ക്കുന്നത് നിരോധിച്ചു കൊണ്ടാണ് കേന്ദ്ര വനം പരിസ്ഥിതി മന്ത്രാലയം വിജ്ഞാപനം ഇറക്കിയത്. മതാചാര പ്രകാരം മൃഗങ്ങളെ ബലി കൊടുക്കുന്നതും നിരോധിച്ചിരുന്നു.1960ലെ മൃഗങ്ങള്‍ക്കെതിരായ ക്രൂരത തടയുന്നതിനുള്ള നിയമത്തിന്റെ 38 -ാം ഉപവകുപ്പിന്റെ അടിസ്ഥാനത്തിലാണ് പുതിയ ചട്ടങ്ങള്‍ക്ക് രൂപം നല്‍കി വിജ്ഞാപനം ഇറക്കിയത്. എന്നാല് കേരളം അടക്കമുള്ള സംസ്ഥാനങ്ങള് കശാപ്പ് നിരോധനത്തെ എതിര്‍ത്ത് രംഗത്തെത്തി. തീരുമാനത്തിനെതിരെ രൂക്ഷമായ വിമര്‍ശനങ്ങളാണ് കേന്ദ്ര സര്‍ക്കാരിന് നേരിടേണ്ടി വന്നത്. അധികാരപരിധിയിലേക്കുള്ള കടന്നുകയറ്റമാണ് കേന്ദ്രത്തിന്റെ നടപടിയെന്നായിരുന്നു സംസ്ഥാനങ്ങളുടെ വാദം. പിന്നാലെ കേന്ദ്ര വനം പരിസ്ഥിതി മന്ത്രാലയം മൃഗസരംക്ഷണ പ്രവര്‍ത്തകരോടും ചര്‍ച്ചകള് നടത്തി. വിജ്ഞാപനം പിന്‍വലിക്കുമെന്ന സൂചന ആദ്യം നല്‍കിയ കേന്ദ്ര പരിസ്ഥിതി മന്ത്രി ഹര്‍ഷവര്‍ദ്ധനായിരുന്നു. കശാപ്പ് നിരോധനം ഏര്‍പ്പെടുത്തിയതിന് മേയില് മദ്രാസ് ഹൈക്കോടതി ഇടക്കാല സ്റ്റേ അനുവദിച്ചിരുന്നു. ജൂലായില് സുപ്രീം കോടതി ഈ സ്റ്റേ രാജ്യത്താകമാനം നീട്ടുകയായിരുന്നു.\nNews By Date January 28, 2020 (2) January 27, 2020 (2) January 25, 2020 (5) January 24, 2020 (2) January 23, 2020 (3) January 22, 2020 (3) January 21, 2020 (3) January 20, 2020 (3) January 18, 2020 (3) January 17, 2020 (2) January 16, 2020 (2) January 15, 2020 (3) January 14, 2020 (2) January 13, 2020 (1) January 11, 2020 (2) January 10, 2020 (1) January 9, 2020 (4) January 6, 2020 (3) January 4, 2020 (2) January 3, 2020 (2) January 2, 2020 (1) January 1, 2020 (1) December 27, 2019 (1) December 26, 2019 (1) December 25, 2019 (2) December 24, 2019 (1) December 23, 2019 (2) December 22, 2019 (4) December 21, 2019 (2) December 19, 2019 (2) December 18, 2019 (4) December 16, 2019 (3) December 15, 2019 (2) December 14, 2019 (2) December 12, 2019 (2) December 11, 2019 (2) December 9, 2019 (1) December 7, 2019 (1) December 6, 2019 (2) December 5, 2019 (2) December 3, 2019 (1) December 2, 2019 (1) December 1, 2019 (1) November 29, 2019 (1) November 28, 2019 (1) November 27, 2019 (1) November 26, 2019 (4) November 25, 2019 (1) November 23, 2019 (1) November 22, 2019 (1)\nഗവര്‍ണറെ കൈകാര്യം ചെയ്യുന്നത് എങ്ങനെയാണെന്ന് പിണറായി വിജയന് മമതാ ബാനര്‍ജിയെ കണ്ട് പഠിക്കണമെന്ന് – ചെന്നിത്തല.\n‘മുസ്ലീം ലീഗിന് എല്‍ഡിഎഫിനൊപ്പം നില്‍ക്കേണ്ടി വരും’; കെടി ജലീല്


ഏറ്റുമുട്ടല് വംശജർ നാട്ടൂകാർ APK സൗജന്യം ഒന്നും സർവേ ഡൗൺലോഡ് - മൊഭക്സ\nഏറ്റുമുട്ടല് വംശജർ നാട്ടൂകാർ APK സൗജന്യം ഒന്നും സർവേ ഡൗൺലോഡ്\nഓൺ പോസ്റ്റ്: മാര്ച്ച് 24, 2016\nഇന്ന് നമുക്ക് ഒരു ലേഖനം എഴുതാൻ ഏറ്റുമുട്ടല് വംശജർ നാട്ടൂകാർ APK സൗജന്യം ഒന്നും സർവേ ഡൗൺലോഡ്. നിങ്ങൾ വംശജർ Hack, Clash തിരയുന്ന എങ്കിൽ നിങ്ങൾ ശരിയായ സ്ഥലത്തു ഉണ്ട്! ഈ ലേഖനം വായന തുടരുക, ഏറ്റുമുട്ടല് വംശജർ നാട്ടൂകാർ APK സൗജന്യം ഒന്നും സർവേ ഡൗൺലോഡ് നിങ്ങൾ തിരയുന്ന എന്തു ലഭിക്കും.\nഞങ്ങളിൽ നിന്ന് അവസാനം, ഈ ലേഖനം പങ്കിടാൻ ദയവായി, ഏറ്റുമുട്ടല് വംശജർ നാട്ടൂകാർ APK സൗജന്യം ഒന്നും സർവേ ഡൗൺലോഡ്, ഈ ഉപകരണം പ്രവർത്തിക്കുന്നു എങ്കിൽ\nവംശജർ ഇങ്ങിനെ ഐപിഎ ഡൗൺലോഡ് സംഘർഷമാണ് മാർ 27, 2016\nവംശജർ ജനറേറ്റർ സംഘർഷമാണ് മാക് ഡൗൺലോഡ് ഒക്ടോബർ 1, 2015


മണത്തണ - വിക്കിപീഡിയ\nകേരളത്തിലെ കണ്ണൂർ ജില്ലയിലെ ഒരു ചെറിയ ഗ്രാമമാണ് 'മണത്തണ'. പുരാതനമായ ധാരാളം ക്ഷേത്രങ്ങൾ ഇവിടെയുണ്ട്.ആയതിനാൽ തന്നെ ക്ഷേത്രനഗരി എന്നും ഈ സ്ഥലം അറിയപ്പെടുന്നു. ഒരു ഗവണ്മെന്റ് ഹയർ സെക്കണ്ടറി സ്കൂൾ മണത്തണയിലുണ്ട്. മണത്തണയിലെ യുപി സ്കൂളിന് നൂറു വർഷത്തിലധികം പഴക്കമുണ്ട്. കൊട്ടിയൂർക്ഷേത്രത്തെക്കുറിച്ച് കാവ്യഗ്രന്ഥമെഴുതിയ കവി മാനന്തേരിമഠത്തിൽ ചന്തു നമ്പ്യാർ ഈ വിദ്യാലയത്തിൽ അധ്യാപകനായിരുന്നു[അവലംബം ആവശ്യമാണ്] മണത്തണ സ്കൂൾ\nLocation of മണത്തണ\nജനസംഖ്യ 15,067 (2001[update])\nCoordinates: 11°54′45″N 75°45′25″E / 11.91250°N 75.75694°E / 11.91250; 75.75694\nകേരളത്തിലെ പ്രമുഖ തീർത്ഥാടന കേന്ദ്രമായ കൊട്ടിയൂർ ക്ഷേത്രവുമായി ആചാരപരമായി ഏറെ ബന്ധപ്പെട്ട് കിടക്കുന്ന ഗ്രാമമാണ് മണത്തണ. ഏകദേശം ഒരു കിലോമീറ്റർ ചുറ്റളവിൽ തന്നെ നിരവധി ക്ഷേത്രങ്ങളും ധാരാളം മണിക്കിണറുകളും മണത്തയിൽ കാണാം. സപ്തമാതൃപുരം എന്ന ചപ്പാരം ഭഗവതി ക്ഷേത്രം, കുണ്ടേൻ വിഷ്ണു ക്ഷേത്രം, കുളങ്ങരേത്ത് ഭഗവതി ക്ഷേത്രം, നഗരേശ്വരം ക്ഷേത്രം എന്നിവ മേഖലയിലെ പ്രധാനക്ഷേത്രങ്ങളാണ്. കൊട്ടിയൂർ ക്ഷേത്രത്തിലെ തിരുവാഭരണങ്ങളും പൂജാപാത്രങ്ങളും സൂക്ഷിക്കുന്ന കരിമ്പന ഗോപുരം മണത്തണയിലാണ്. കൊട്ടിയൂർ ക്ഷേത്രത്തിലെ ആചാരപരമായ കാര്യങ്ങൾക്ക് നേതൃത്വം നൽകുന്ന വ്യക്തിയെ ജനാധിപത്യപരമായ രീതിയിൽ നഗരേശ്വരം ക്ഷേത്രത്തിനു സമീപത്തുവച്ച് തെരഞ്ഞെടുക്കുന്ന രീതി പൂർവ്വകാലത്ത് ഉണ്ടായിരുന്നു. ഈ ഗ്രാമം പ്രാചീനകാലത്ത് ഒരു നഗരമായിരുന്നതിന്റെ സൂചന നൽകുന്നതാണ് ഈ ക്ഷേത്ര നാമവും മണിക്കിണറുകളുടെ ആധിക്യവും.[അവലംബം ആവശ്യമാണ്]\nബ്രിട്ടീഷുകാരും പഴശിരാജാവും തമ്മിൽ മണത്തണയിൽ വച്ച് മൂന്ന് ഏറ്റുമുട്ടലുകൾ നടന്നിട്ടുണ്ട്. പഴശിരാജാവിന് മണത്തണയിൽ കൊട്ടാരമുണ്ടായിരുന്നു. കൊട്ടാരം ബ്രിട്ടീഷുകാർ കൊള്ളയടിച്ചു. പൂർവ്വകാലത്ത് പുരളിമല ഭരിച്ചിരുന്ന ഹരിശ്ചന്ദ്ര പെരുമാൾ സ്ഥാപിച്ച കോട്ട മണത്തണയ്ക്ക് സമീപമാണുള്ളത്. ഈ കോട്ടസ്ഥാപിക്കപ്പെട്ട സ്ഥലം കോട്ടക്കുന്ന് എന്നറിയപ്പെടുന്നു.[അവലംബം ആവശ്യമാണ്](ഇത് മലപ്പുറം ജില്ലയിലെ കോട്ടക്കുന്നല്ല\nManathana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.\n"https://ml.wikipedia.org/w/index.php?title=മണത്തണ&oldid=2619496" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 8 നവംബർ 2017, സമയം: 18:17\nഈ താൾ അവസാനം തിരുത്തപ്പെട്ടത്: 18:17, 8 നവംബർ 2017.


DMO Archives - BIGNEWSLIVE | Latest Malayalam News\nHome Tag DMO\nകോഴിക്കോട്: കോഴിക്കോട് റിപ്പോര്‍ട്ട് ചെയ്ത ഷിഗല്ല രോഗം വ്യാപനത്തിന്റെ ഘട്ടമെത്തിയിട്ടില്ലെന്ന് ഡിഎംഒ ഡോ. വി ജയശ്രീ. സൂപ്പര് ക്ലോറിനേഷന് കൊണ്ട് നിയന്ത്രിക്കാവുന്നതാണ് രോഗമെന്നും ആശങ്കപ്പെടേണ്ട സാഹചര്യമില്ലെന്നും ഡിഎംഒ ...\nകോഴിക്കോട്: കോഴിക്കോട് ജില്ലയില് കോവിഡ് രോഗികളുടെ എണ്ണം ഉയരുകയാണ്. രോഗലക്ഷണങ്ങള് ഇല്ലാത്ത കോവിഡ് രോഗികള്‍ക്ക് വീടുകളില് തന്നെ നിരീക്ഷണത്തില് കഴിയാമെന്ന് കോഴിക്കോട് ജില്ലാ മെഡിക്കല് ഓഫീസര് ഡോ.ജയശ്രീ ...\nപത്തനംതിട്ട: പത്തനംതിട്ട ജില്ലയില് കൊറോണ വൈറസ് ബാധ സ്ഥിരീകരിച്ച ഇറ്റലിയില് നിന്നെത്തിയ മൂന്നംഗ കുടുംബം ആദ്യം വൈദ്യപരിശോധനാസംഘവുമായി സഹകരിക്കാന് മടിച്ചുവെന്ന് ആരോഗ്യപ്രവര്‍ത്തകര്. മടക്കയാത്രയ്ക്ക് മെഡിക്കല് ക്ലിയറന്‍സ് തരില്ലെന്ന് ...\nഇടുക്കി: ഇടുക്കിയാണ് നിപ രോഗബാധയുടെ ഉറവിടമെന്ന് പറയാനാവില്ലെന്ന് ഇടുക്കി ഡിഎംഒ എന് പ്രിയ വ്യക്തമാക്കി. നിപ രോഗം ബാധിച്ച് കൊച്ചിയിലെ ആശുപത്രിയില് വിദ്യാര്‍ത്ഥി ചികിത്സയില് കഴിയുന്ന പശ്ചാത്തലത്തില് ...\nതൃശൂര്: കോംഗോ പനി സംശയിച്ച് തൃശൂരില് ചികിത്സയില് കഴിയുന്ന മലപ്പുറം സ്വദേശിനിക്ക് കോംഗോ പനിയില്ലെന്ന് സ്ഥിരീകരിച്ചു. മണിപ്പാലിലെ ലാബിലേക്ക് പരിശോധനക്ക് അയച്ച രക്ത സാംപിള് ഫലം നെഗറ്റീവെന്ന് ...


ദുരിതാശ്വാസ നിധിയിലേക്ക് മഹാരാഷ്ട്രയിലെ മന്ത്രിമാർ ഒരു മാസത്തെ ശമ്പളം നൽകും\nThursday, December 12 2019 IST\nJanam TV Web Desk Aug 13, 2019, 08:37 pm IST\nമുംബൈ : പ്രളയത്തില് ദുരിതമനുഭവിക്കുന്ന ജനങ്ങള്‍ക്ക് ഒരുമാസത്തെ ശമ്പളം നല്‍കാന് തീരുമാനിച്ച് മഹാരാഷ്ട്ര മന്ത്രിമാര്. മുഖ്യമന്ത്രിയുടെ ദുരിതാശ്വാസ നിധിയിലേക്ക് ദേവേന്ദ്ര ഫട്നാവിസും, സംസ്ഥാനത്തെ മുഴുവന് മന്ത്രിമാരും ഒരു മാസത്തെ ശമ്പളം സംഭാവന ചെയ്യാന് തീരുമാനിച്ചതായി മുഖ്യമന്ത്രിയുടെ ഓഫീസ് വ്യക്തമാക്കി.\nപ്രളയ ധന സഹായമായി സംസ്ഥാന സര്‍ക്കാര് 6,813 കോടി രൂപ അനുവദിച്ചിട്ടുണ്ട്. ഇതിനെ പുറമേയാണ് ശമ്പളം നല്‍കാന് മന്ത്രിമാര് തീരുമാനിച്ചത്.6,813 കോടി രൂപയില് 4708 കോടി രൂപ ഖോല്‍പ്പൂര്, സംഗിളി, സത്ര എന്നീ പ്രദേശങ്ങള്‍ക്കും, 2105 രൂപ കൊങ്കണ്, നാസിക് തുടങ്ങിയ പ്രദേശങ്ങള്‍ക്കുമാണ് അനുവദിച്ചിരിക്കുന്നത്.\nഅതേ സമയം കനത്ത മഴയിലും പ്രകൃതിക്ഷോഭങ്ങളിലുമായി പൂനൈ ഡിവിഷനില് മാത്രം മരണം 43 കവിഞ്ഞു. മൂന്ന് പേരെ കാണാതായതായും ഔദ്യോഗിക വൃത്തങ്ങള് അറിയിച്ചു. 584 ഗ്രാമങ്ങളില് നിന്നും 4,74,226 ആളുകളെ മാറ്റിപ്പാര്‍പ്പിച്ചു. പൂനെ, സംഗിളി, ഖോല്‍പ്പൂര്, സത്ര, സോല്‍പ്പൂര് എന്നിവിടങ്ങളിലായി 596 ദുരിതാശ്വാസ ക്യാമ്പുകള് തുറന്നതായും ഔദ്യോഗിക വൃത്തങ്ങള് അറിയിച്ചു\n‘കേന്ദ്രസര്‍ക്കാരിന് നന്ദി, ഏഴ് വര്‍ഷമായി ഇന്ത്യന് പൗരത്വത്തിനായി കാത്തിരിക്കുന്നു’; പുതുതായി പിറന്ന കുട്ടിക്ക് ‘നാഗ്രിക്ത’ (സിറ്റിസണ്) എന്ന് പേര് നല്‍കി പാകിസ്ഥാനില് നിന്നുള്ള ഹിന്ദു കുടുംബം\nDec 11, 2019, 11:26 pm IST\nഗൂഗിളില് ഏറ്റവും കൂടുതല് പേര് തിരഞ്ഞത് അഭിനനന്ദന് വര്‍ധമാനെ; 2019 ലെ ഇയര് എന്‍ഡ് സെര്‍ച്ച് ഫലം പുറത്തു വിട്ട് ഗൂഗിള്\nDec 11, 2019, 11:24 pm IST\nപൗരത്വ ഭേദഗതി ബില്ല് പാര്‍ലമെന്റില് പാസായതോടെ നിരാലംബരായ കോടിക്കണക്കിന് ആളുകളുടെ സ്വപ്‌നമാണ് സാക്ഷാത്ക്കരിപ്പെട്ടത്; അമിത് ഷാ\nDec 11, 2019, 10:01 pm IST\nരാജ്യത്തിന്റെ ചരിത്രത്തില് നാഴികക്കല്ല്; പ്രധാനമന്ത്രി\nDec 11, 2019, 09:59 pm IST\nമോദി അധികാരത്തിലെത്തിയത് ഭരണം നടത്താന് മാത്രമല്ല; രാജ്യത്ത് പലതും തിരുത്താന് കൂടി വേണ്ടി; അമിത് ഷാ\nDec 11, 2019, 09:39 pm IST\nദേശീയ പൗരത്വ ഭേദഗതി ബില്ല് രാജ്യസഭ പാസാക്കി\nDec 11, 2019, 08:56 pm IST\nമലപ്പുറത്ത് പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസ്; മാതാവ് അറസ്റ്റില്\nDec 11, 2019, 11:31 pm IST\nവിൻഡീസിനെതിരായ ഏകദിന പരമ്പര; ധവാന് പകരം മായങ്ക് ടീമിൽ\nDec 11, 2019, 11:11 pm IST\nമൂന്നാം മത്സരത്തിൽ വിൻഡീസിനെ തകർത്ത് പരമ്പര സ്വന്തമാക്കി ഇന്ത്യ\nDec 11, 2019, 10:57 pm IST


ശബരിമലയിൽ കോൺഗ്രസിന് കാപട്യം; എൽഡിഎഫിനോട് ജനം പൊറുക്കില്ല: സ്മൃതി | Smriti Irani | Sabarimala Women Entry | Manorama News\nമനോരമ ലേഖകൻ March 28, 2021 07:17 PM IST\nകോഴിക്കോട്∙ കേരളത്തിലെ കമ്യൂണിസ്റ്റ് പാർട്ടി ഹിന്ദുക്കൾക്കു മാത്രമല്ല, മുഴുവൻ വിശ്വാസികൾക്കും എതിരാണെന്ന് കേന്ദ്രമന്ത്രി സ്മൃതി ഇറാനി. അതുകൊണ്ടാണ് ക്രിസ്ത്യാനികൾക്കും മറ്റു ന്യൂനപക്ഷങ്ങൾക്കും കൂടുതൽ അവകാശങ്ങൾ ഉറപ്പു വരുത്തുന്ന സിഎഎ നിയമത്തെ എതിർക്കുന്നത്. ശബരിമല വിഷയത്തില് കോണ്‍ഗ്രസ് നിലപാട് കാപട്യമാണ്. ഭക്തരെ ഉപദ്രവിച്ച എൽഡിഎഫ് സര്‍ക്കാരിനോട് ജനം പൊറുക്കില്ലെന്നും സ്മൃതി ഇറാനി പറഞ്ഞു.\nരാജ്നാഥ് സിങ് ആദ്യം ഭരണഘടന പഠിക്കണം; മറുപടിയുമായി യച്ചൂരി\nകേരളത്തിൽ സിപിഎമ്മും കോൺഗ്രസും ഗുസ്തിയാണെങ്കിൽ ബംഗാളിൽ ഇരുവരും ദോസ്തിയാണ്. പാർട്ടി സംരക്ഷിക്കാൻ സിപിഎമ്മും സാമ്രാജ്യം സംരക്ഷിക്കാൻ കോൺഗ്രസും തിരഞ്ഞെടുപ്പിനിറങ്ങുമ്പോൾ ജനങ്ങൾക്കു വേണ്ടി മത്സരിക്കാനിറങ്ങുന്നതു ബിജെപി മാത്രമാണ്. സ്പീക്കര്‍ക്കെതിരായ ആരോപണം ഗുരുതരമെന്നും സ്മൃതി ഇറാനി പറഞ്ഞു. സ്ത്രീകളെ ബഹുമാനിക്കാന് പൊതുപ്രവര്‍ത്തകര് തയാറാകണം\nസ്മൃതി ഇറാനി കോഴിക്കോട് റോ‍ഡ് ഷോയിൽ പ്രസംഗിക്കുന്നു\nകോഴിക്കോട് എലത്തൂർ ബിജെപി സ്ഥാനാർഥി ടി.പി. ജയചന്ദ്രന്റെ തിരഞ്ഞെടുപ്പ് പ്രചാരണത്തിന്റെ ഭാഗമായുള്ള റോഡ് ഷോയിൽ പ്രസംഗിക്കുകയായിരുന്നു സ്മൃതി. റോഡ് ഷോയ്ക്കിടെ ഉന്തും തള്ളുമുണ്ടായി. മാധ്യമപ്രവർത്തകർക്കു മർദനമേറ്റു. ജന്മഭൂമി ഫൊട്ടോഗ്രഫർക്കു പരുക്കേറ്റു. അതേസമയം കേന്ദ്ര പ്രതിരോധ മന്ത്രി രാജ് നാഥ് സിങ്ങിന്റെ കൊച്ചി നഗരത്തിലെ റോഡ് ഷോ മഴയെത്തുടർന്ന് ഉപേക്ഷിച്ചു.\nEnglish Summary : Smriti Irani slams LDF and UDF


Major Ravi say about maradu flat | മരട്: മോഹന്‍ലാലിന്‍റെ ആദ്യ ഷോട്ട് എടുത്ത ടെറസായിരുന്നു അത്, ടിവി ചര്‍ച്ചകള് കാണുമ്പോള് ഉള്ള് നീറി - Malayalam Oneindia\n4 min ago പെട്രോള് വില നൂറ് കടന്നതിന്‍റെ ആഹ്ളാദമോ കെ സുരേന്ദ്രന്‍റെ വിജയ യാത്ര; വിമര്‍ശനവുമായി സത്യദീപം\n7 min ago കേരളത്തിലെ പഴങ്ങളും പച്ചക്കറികളും വിദേശത്തേക്ക്, രാജ്യത്തെ ആദ്യത്തെ സംസ്ഥാന സര്‍ക്കാര് സംരംഭം\n15 min ago തിരുവല്ലയില് വമ്പന് സര്‍പ്രൈസിനൊരുങ്ങി കോണ്‍ഗ്രസ്;എഐസിസിക്കും കെപിസിക്കും കത്ത്, ജോസഫിന് നല്‍കരുത്\nPublished: January 12 2020, 10:01 [IST]\nകൊച്ചി: മരടില് അനധികൃത ഫ്ലാറ്റുകള് മാത്രമല്ല, നിരവധി ആളുകളുടെ ജീവിത സ്വപ്നങ്ങള് കൂടിയാണ് മണ്ണോട് അടിഞ്ഞ്. നിരവധി സാധാരണക്കാര്‍ക്കൊപ്പം നടന് സൗബിന് സൗഹിര്, സംവിധായകരായ മേജര് രവി, ബ്ലസി, ആന് അഗസ്റ്റിന്-ജോമോന് ടി ജോണ് തുടങ്ങിയ സിനിമാ പ്രവര്‍ത്തകര്‍ക്കും ഇവിടെ ഫ്ലാറ്റുകളുണ്ട്. കടം മേടിച്ചും ലോണ് എടുത്തും ഫ്ലാറ്റ് വാങ്ങിയവരാണ് ഇവരില് ഏറെയും.\nവര്‍ഷങ്ങളോളം താമസിച്ച ഫ്ലാറ്റ് ഇടിഞ്ഞു വീഴുന്നത് കാണാന് ശേഷിയില്ലാതെ പലരും ഇന്നലെ മരടില് നിന്ന് വിട്ട് നില്‍ക്കുകയായിരുന്നു. അതീവ ദുഃഖമുണ്ടെങ്കിലും എന്തുവന്നാലും ഞങ്ങള് തിരിച്ചു വരുമെന്നാണ് മേജര് രവി ഇന്നലെ മാധ്യമങ്ങളോട് അഭിപ്രായപ്പെട്ടത്. അതൊരു വാശിയാണെന്നും അദ്ദേഹം പറയുന്നു. വിശദാംശങ്ങള് ഇങ്ങനെ..\nപത്തുവര്‍ഷക്കാലം ഞങ്ങളെല്ലാവരും ഒരു കുടുംബം പോലെ ഒന്നിച്ച് താമസിച്ച സ്ഥലമാണ് ഇത്. എന്തുവന്നാലം അവസാനം വരെ ഒന്നിച്ചു നില്‍ക്കും. ഞങ്ങള് തിരിച്ചു വരും. അതൊരു വാശിയാണ്. ഞങ്ങള്‍ക്കെല്ലാം അവകാശപ്പെട്ട ഭൂമിയാണ് ഇത്. ഇത് വീണ്ടെടുക്കുന്നതിന് സര്‍ക്കാറിന് പ്രത്യേക അപേക്ഷ നല്‍കുമെന്നും മേജര് രവി പറയുന്നു.\nഇവിടെയല്ലെങ്കില് എവിടെയായാലും ഒന്നിച്ചു നില്‍ക്കാന് തന്നെയാണ് തീരുമാനം. അത്രയ്ക്ക് അടുപ്പമായിരുന്നു ഞങ്ങളെല്ലാവരും. ഞങ്ങളുടേതായ കാരണത്താലല്ല ഈ ദുരന്തം ഉണ്ടായത്. ഞങ്ങള് വഞ്ചിക്കപ്പെടുകയായിരുന്നുവെന്ന് തിരിച്ചറിഞ്ഞത് ഏറ്റവും ഒടുവിലാണ്. എങ്കിലും ഈ മണ്ണ് ഞങ്ങളുടേതാണ്. എന്നെങ്കിലും ഇവിടെത്തന്നെ തിരിച്ചുവരുമെന്ന് ഉറപ്പുണ്ടെന്നും അദ്ദേഹം പറയുന്നു.\nമോഹന്‍ലാലിന്‍റെ ആദ്യ ഷോട്ട്\nതകര്‍ന്നു വീണ എച്ചു ടു ഒ ഹോളി ഫെയ്ത്തിന്‍റെ ടെറസില് വെച്ചായിരുന്നു തന്‍റെ സിനിമയായ കര്‍മയോദ്ധയില് മോഹന്‍ലാലിന്‍റെ ആദ്യ ഷോട്ടെടുത്തതെന്നും മേജര് രവി ഓര്‍ത്തെടുത്തു. സമീപവാസികള്‍ക്കും മറ്റുള്ളവര്‍ക്കും നാശനഷ്ടമുണ്ടാക്കാതെ ഫ്ലാറ്റ് പൊളിക്കല് പൂര്‍ത്തിയാക്കാന് കഴിഞ്ഞതില് സന്തോഷമുണ്ട്.\nഞങ്ങളെ മാനസികമായി തകര്‍ക്കാന് ചിലര്‍ക്ക് കഴിഞ്ഞേക്കും, എന്നാല് ഞങ്ങളുടെ അധ്വാനശേഷിയും ഇച്ഛാശക്തിയും തകര്‍ക്കാനാവില്ല. ആ ഒരുമയാണ് ഞങ്ങളെ മുന്നോട്ട് നയിക്കുന്നത്. താന് നാട്ടിലില്ലാത്ത ഘട്ടത്തിലും നഗരത്തില് തന്നെ തനിക്ക് വേണ്ടി വീട് നിര്‍മിക്കാന് മേല്‍നോട്ടം വഹിച്ചത് ഫ്ലാറ്റിലുള്ള സുഹൃത്തുക്കളാണെന്നും അദ്ദേഹം പറഞ്ഞു.\nമരടിലെ ഫ്ലാറ്റ് പൊളിക്കുന്നത് കാണാന് താല്‍പര്യം ഇല്ലാതിരുന്നതിനാല് തലേന്ന് തന്നെ കുണ്ടന്നൂരില് നിന്ന് അല്‍പം അകലെയായി കണ്ണാടിക്കാട് വെഞ്ച്യൂറ ഹോട്ടലില് മുറിയെടുത്ത് തങ്ങുകയായിരുന്നു മേജര് രവി അടക്കമുള്ളവര്. ഫ്ലാറ്റ് പൊളിക്കുന്നതിന് മുന്നോടിയായുള്ള നടപടികള് ടിവിയിലാണ് ചിലര് കണ്ടത്.\nഫ്ലാറ്റ് തകര്‍ക്കുന്നതിനെ സംബന്ധിച്ച് ചാനലുകളില് ചര്‍ച്ചകള് നടക്കുമ്പോള് ഉള്ളു നീറുകയായിരുന്നെങ്കിലും ഫ്ലാറ്റില് ഒന്നിച്ച് ചെലവഴിച്ച നിമിഷങ്ങള് പങ്കുവെച്ച് സന്തോഷം കണ്ടെത്താന് ശ്രമിക്കുകയായിരുന്നു ഇവര്. സ്ഫോടന മുന്നറിയിപ്പായി ആദ്യ സൈറണ് മുഴങ്ങിയെന്ന വാര്‍ത്ത വന്നതോടെയാണ് സംഘം ഹോട്ടിലിന്‍റെ ടെറസിലേക്ക് നീങ്ങിയത്.\n11.16 ന് അവസാന സൈറണ് മുഴങ്ങി നിമിഷാര്‍ധം കൊണ്ട് ഫ്ലാറ്റ് തകര്‍ന്നു വീണത് കണ്ട് ജയകുമാര് വള്ളിക്കാവ് അറിയാതെ വിതുമ്പി പോയപ്പോള് മേജര് രവിയാണ് ചേര്‍ത്ത് നിര്‍ത്തി ആശ്വസിപ്പിച്ചത്. എല്ലാം കഴിഞ്ഞതിന് ശേഷമാണ് ജയകുമാറും മേജര് രവിയും പൊളിഞ്ഞു വീണ ഫ്ലാറ്റിന് സമീപത്തേക്ക് എത്തിയത്.\nതകര്‍ന്ന ഗേറ്റിന് താഴെ\nതകര്‍ന്ന ഗേറ്റിന് താഴെ താഴും ചങ്ങലയും കിടക്കുന്നത് ജയകുമാറിന്‍റെ ശ്രദ്ധയിപ്പെട്ടത് അപ്പോഴാണ്. ഞങ്ങളുടെ ജീവനും സ്വത്തിനും അത്രയും നാള് സംരക്ഷണം നൽകിയ താഴും ചങ്ങലയും കണ്ടപ്പോള് ജയകുമാര് അത് എടുത്തുവെച്ചു. വീട്ടിലിതു ഭദ്രമായി വയ്ക്കുമെന്നും ജീവിതത്തിൽ ഇനിയും വഞ്ചിക്കപ്പെടാതിരിക്കാൻ ഇടയ്ക്കിടെ എടുത്തു നോക്കുമെന്നും ജയകുമാര് പറഞ്ഞു.\nഅതേസമയം, മരടില് അവശേഷിക്കുന്ന രണ്ട് അനധികൃത ഫ്ലാറ്റുകള് ഇന്ന് തകര്‍ക്കും. ജെയിന് കോറല് കോവ്, ഗോള്‍ഡന് കായലോരം എന്നീ ഫ്ലാറ്റ് സമുച്ചയങ്ങളാണ് ഇന്ന് പൊളിക്കുക. ജെയിന് കോറല് കോവ് രാവിലെ 11 മണിക്കും ഗോള്‍ഡന് കായലോരേം ഉച്ചക്ക് രണ്ട് മണിക്കും പൊളിച്ച് നീക്കാനാണ് തീരുമാനിച്ചിട്ടുള്ളത്\n400 കിലോ സ്ഫോടക വസ്തുക്കളാണ് ജെയിന് കോറല്‍കോവില് നിറച്ചിരിക്കുന്നത്. ഗോള്‍ഡന് കായലോരം പൊളിക്കുന്നത് 15 കിലോ സ്ഫോടക വസ്തുക്കള് ഉപയോഗിച്ച്. രണ്ട് ഫ്ലാറ്റുകളും പൊളിക്കുന്നത് എഡിഫൈസ് കമ്പനിയാണ്. പ്രദേശത്ത്4മണിവരെ നിരോധനാജ്ഞ പുറപ്പെടുവിച്ചിട്ടുണ്ട്.\nഫ്‌ളാറ്റുകള് സ്ഥിതി ചെയ്യുന്നത് ജനവാസ മേഖലയില് നിന്നും അല്‍പം മാറിയിട്ടുള്ള പ്രദേശത്തായതിനാല് തകര്‍ക്കുന്നതിന് ഇന്നലെ നേരിട്ട അത്രയും വെല്ലുവിളികള് ഉണ്ടാകില്ല എന്നാണ് വിലയിരുത്തുന്നത്. എന്നിരുന്നാലും ഇന്നലെ സ്വീകരിച്ച അതേ സുരക്ഷാക്രമീകരണങ്ങള് തന്നെയാണ് ഇന്നും പ്രദേശത്ത് ഒരുക്കിയിരിക്കുന്നത്.\nഇന്നലെ 11 മണിയോടെ ആല്‍ഫയില് ആദ്യം സ്ഫോടനം നടക്കുമെന്നായിരുന്നു ആദ്യം അറിയിച്ചിരുന്നത്. എന്നാല് അല്‍പം വൈകി 11.19 ഓടെയാണ് ആല്‍ഫയില് സ്ഫോടനം നടന്നത്. അകാശനിരീക്ഷണത്തിനായി മരടില് എത്തിയ നാവിക സേനയുടെ ഹെലികോപ്ടര് തിരിച്ചു പോകാന് വൈകിയതിനാലാണ് നേരത്തെ നിശ്ചയിച്ച സമയക്രമത്തില് മാറ്റമുണ്ടായത്.\nmajor ravi maradu flat flat kochi ernakulam എറണാകുളം കൊച്ചി ഫ്ലാറ്റ് മേജര് രവി\nMajor Ravi say about maradu flat


വീടുകളില് അമ്പതോളം പവന് മോഷണം: സുഹൃത്തുക്കള് അറസ്റ്റില്\nWed Mar 27 2019 03:03:07 GMT+0530 (IST)\nതൃശൂര്: നിരവധി വീടുകളിലെ വാതിലുകള് തകര്‍ത്ത് അകത്തുകടന്ന് 50ഓളം പവന് സ്വര്‍ണാഭരണങ്ങളും പണവും കവര്‍ച്ച ചെയ്ത കേസുകളില് പ്രതികളായ യുവാക്കളെ തൃശൂര് സിറ്റി പോലിസ് കമ്മീഷണര് ജി എച്ച് യതീഷ് ചന്ദ്രയുടെ നേതൃത്വത്തിലുള്ള സിറ്റി ക്രൈംബ്രാഞ്ച് സംഘവും ഒല്ലൂര് പോലിസും ചേര്‍ന്ന് അറസ്റ്റ് ചെയ്തു. സുഹൃത്തുക്കളായ തൃശൂര് നെല്ലിക്കുന്ന് കുറ സ്വദേശി അറക്കല് വീട്ടില് ഷാജഹാന് (37), തൃശൂര് കാളത്തോട് കൃഷ്ണാപുരം സ്വദേശി ഇരിങ്ങക്കോട്ടില് വീട്ടില് അനീഷ് എന്നറിയപ്പെടുന്ന അഷ്‌റഫ് അലി (36) എന്നിവരാണ് പോലിസിന്റെ പിടിയിലായത്.\nഒല്ലൂര് പൊന്നൂക്കരയിലുള്ള പണിക്കാട്ട് വീട്ടില് ഡോണ് രാജും കുടുംബവും കഴിഞ്ഞ ജൂണ് 13ന് വൈകീട്ട് ഡോക്ടറെ കാണുന്നതിനായി വീടുപൂട്ടി പുറത്തേക്ക് പോവുകയും ഡോക്ടറെ കണ്ടതിനു ശേഷം രാത്രി 8.30ന് തിരിച്ചെത്തിയ സമയത്ത് വീടിന്റെ വാതിലുകളും അലമാരകളും തകര്‍ത്ത നിലയില് കാണപ്പെടുകയായിരുന്നു. തുടര്‍ന്ന് നടത്തിയ പരിശോധനയില് 32ഓളം പവന് സ്വര്‍ണാഭരണങ്ങളും വിലകൂടിയ സാധനങ്ങളും മോഷണം പോയതായി മനസ്സിലാക്കാന് കഴിഞ്ഞു. മോഷണവിവരത്തെ തുടര്‍ന്ന് ഉന്നത പോലിസ് ഉദ്യോഗസ്ഥര് സംഭവസ്ഥലത്തെത്തുകയും ഒല്ലൂര് പോലിസ് കേസെടുത്ത് അന്വേഷണം നടത്തുകയുമായിരുന്നു. നാലു മാസത്തോളമായ അന്വേഷണത്തിനൊടുവിലാണ് തൃശൂര് സിറ്റി ക്രൈംബ്രാഞ്ച് സംഘം പ്രതികളെ പിടികൂടുന്നത്.\nഅറസ്റ്റിലായ പ്രതികളെ ചോദ്യം ചെയ്തതില് നിന്ന് ഇവര് നിരവധി വീടുകളുടെ വാതിലുകളും മറ്റും തകര്‍ത്ത് മോഷണം നടത്തിയതായി അറിയാന് കഴിഞ്ഞു. പെരുമ്പിളിശ്ശേരി സ്വദേശി ബാലകൃഷ്ണന്റെ വീട്, ഒല്ലൂക്കര ശ്രേയസ്സ് നഗറില് കാടംപറമ്പില് അബ്ദുയുടെ വീട്, എടതിരുത്തിയിലുള്ള ബ്രഹ്മകുളം വീട്ടില് ജോണിയുടെ വീട്, കുന്നംകുളം ചിറമങ്ങനാട് ആയുര്‍വേദ ഡോക്ടറായ മാരായിക്കുന്നത്ത് സലീമിന്റെ വീട് എന്നിവിടങ്ങളില് മോ ഷണം നടത്തിയതായി പ്രതികളായ ഷാജഹാനും അനീഷും ചോദ്യം ചെയ്യലില് കുറ്റം സമ്മതിച്ചു.\nഅറസ്റ്റിലായ നെല്ലിക്കുന്ന് സ്വദേശിയായ ഷാജഹാന് നേരത്തേ ഗള്‍ഫില് ജോലിയിലായിരുന്നു. ഗള്‍ഫിലെ ജോലിയില് നിന്നു വരുമാനം കുറവാണെന്നു പറഞ്ഞു നാട്ടില് തിരികെയെത്തി. പിന്നീട് ആഡംബര ജീവിതത്തിനു പണം തികയാതെ വന്നപ്പോള് സുഹൃത്തായ അനീഷ് എന്നറിയപ്പെടുന്ന അഷ്‌റഫ് അലിയുമായി ചേര്‍ന്ന് മോഷണങ്ങള്‍ക്ക് പദ്ധതികള് തയ്യാറാക്കുകയായിരുന്നു. അറസ്റ്റിലായ ഇരുവരും ഇതുവരെ പോലിസിന്റെ പിടിയിലായിട്ടില്ല.


മമ്മൂട്ടിയും ദുൽഖറും മത്സരത്തിലോ?- അവതാരകയ്ക്ക് മമ്മൂട്ടിയുടെ വക കിടിലൻ മറുപടി\n‘ഞങ്ങൾ തമ്മിൽ മത്സരത്തിലാണ്’ - തുറന്നു പറഞ്ഞ് മമ്മൂട്ടി!\nവെള്ളി, 22 ഫെബ്രുവരി 2019 (14:27 IST)\nസംസ്ഥാന ചലച്ചിത്ര അവാർഡിൽ എല്ലായ്പ്പോഴും ശക്തമായ ഒരു മത്സരം നടക്കാറുണ്ട്. 2015ലും അത്തരത്തിലൊരു മത്സരം നടന്നിരുന്നു. അപ്പനും മകനുമായിരുന്നു അന്ന് മത്സരത്തിൽ മുൻ‌നിരയിൽ ഉണ്ടായിരുന്നത്. വേണു സംവിധാനം ചെയ്ത മുന്നറിയിപ്പ് എന്ന ചിത്രത്തിലെ അഭിനയത്തിനു മമ്മൂട്ടിയും മാർട്ടിൻ പ്രക്കാട്ട് സംവിധാനം ചെയ്ത ചാർലി എന്ന ചിത്രത്തിലെ അഭിനയത്തിനു ദുൽഖറുമായിരുന്നു മത്സരരംഗത്ത് ഉണ്ടായിരുന്നത്. ആ വർഷത്തെ അവാർഡ് ദുൽഖറിനായിരുന്നു ലഭിച്ചത്.\nഎന്നാൽ, അതൊഴിച്ചാൽ മമ്മൂട്ടിയും ദുൽഖറും തമ്മിൽ മത്സരങ്ങൾ ഇല്ലായെന്ന് വ്യക്തം. ഇരുവരും തമ്മിൽ ജീവിതത്തിലോ കരിയറിലോ മത്സരമുണ്ടോയെന്ന് അടുത്തിടെ ഒരു അഭിമുഖത്തിൽ അവതാരിക ചോദിച്ചിരുന്നു. എന്നാൽ, അതിനു മമ്മൂട്ടി നൽകിയ മറുപടിയാണ് ശ്രദ്ധേയം.\n‘അവന്റെ ഉമ്മയുടെയും മകളുടെയും സ്നേഹത്തിന് വേണ്ടി ഞങ്ങൾ തമ്മിൽ മത്സരം ഉണ്ട്‘ എന്നായിരുന്നു മമ്മൂട്ടി നൽകിയ മറുപടി. നേരത്തേ മകൾ ഉണ്ടായതിനു ശേഷം തന്റേയും വാപ്പച്ചി (മമ്മൂട്ടി)യുടെയും രീതികൾ മാറിയെന്ന് ദുൽഖർ പറഞ്ഞിരുന്നു. അവളുടെ കൂടെ കൂടുതൽ സമയം ചെലവഴിക്കുന്നതിനായി ഡേറ്റിന്റെ കാര്യത്തിലും മറ്റ് സമയങ്ങളിലും തങ്ങൾ ചില മാറ്റങ്ങളൊക്കെ വരുത്തിയിട്ടുണ്ടെന്നായിരുന്നു ദുൽഖർ പറഞ്ഞത്.\nദുല്‍ക്കറിനുവേണ്ടി ഒരുവാക്കുപോലും മമ്മൂട്ടി സംസാരിക്കില്ല, പിന്നല്ലേ പ്രമോഷന് !\nഇങ്ങനെ ചെയ്യാന് മമ്മൂട്ടിക്ക് മാത്രമേ കഴിയൂ, അത് എതിരാളികള് പോലും സമ്മതിക്കും!\nഅടുത്ത ലേഖനം ദുല്‍ക്കറിനുവേണ്ടി ഒരുവാക്കുപോലും മമ്മൂട്ടി സംസാരിക്കില്ല, പിന്നല്ലേ പ്രമോഷന് !


എമ്പപ്പെയും റാഷ്ഫോർഡും ഫുട്ബോളിലെ അടുത്ത 10 വർഷം ഭരിക്കും | Fanport | Football News Malayalam\nTuesday, Mar 2, 2021 10:48 PM\nHome Football എമ്പപ്പെയും റാഷ്ഫോർഡും ഫുട്ബോളിലെ അടുത്ത 10 വർഷം ഭരിക്കും\nഎമ്പപ്പെയും റാഷ്ഫോർഡും ഫുട്ബോളിലെ അടുത്ത 10 വർഷം ഭരിക്കും\nFebruary 10, 2019 - 4:00 PM\nഫുട്ബോളിൽ ഇനിയുള്ള 10 വർഷങ്ങളിൽ എമ്പപ്പെയും റാഷ്ഫോർഡും തങ്ങളുടെ പേരുകൾ വലിയ രീതിയിൽ രേഖപ്പെടുത്തും എന്ന് മാഞ്ചസ്റ്റർ യുണൈറ്റഡ് പരിശീലകൻ ഒലെ ഗണ്ണാർ സോൾഷ്യാർ. പി എസ് ജിക്ക് എമ്പപ്പെ എങ്ങനെയാണോ അതു പോലെയാണ് മാഞ്ചസ്റ്റർ യുണൈറ്റഡിന് മാർകസ് റാഷ്ഫോർഡ്. തങ്ങൾ പി എസ് ജിയെ നേരിടാൻ ഇറങ്ങുമ്പോൾ എമ്പപ്പെയ്ക്കായി എങ്ങനെ ഒരുങ്ങുന്നോ അതേ പ്രാധാന്യത്തിൽ റാഷ്ഫോർഡിനായി പി എസ് ജിയും ഒരുങ്ങുന്നുണ്ടാവും ഒലെ പറഞ്ഞു.\nറാഷ്ഫോർഡിനു ഒപ്പം പ്രവർത്തിക്കുന്നത് സുഖമുള്ള കാര്യമാണെന്നും റാഷ്ഫോർഡ് ഈ ലോകത്തിലെ മികച്ച താരങ്ങളിൽ ഒന്നായി വളരുമെന്നും ഒലെ പറയുന്നു. റാഷ്ഫോർഡും എമ്പപ്പയും അടുത്ത 10 വർഷം ഫുട്ബോൾ ലോകത്തിന്റെ വലിയ ഭാഗമായിരിക്കും. ഒലെ പറയുന്നു. ഈ വരുന്ന ആഴ്ച ചാമ്പ്യൻസ് ലീഗ് രണ്ട് യുവതാരങ്ങളും നേർക്കുനേർ വരാൻ ഇരിക്കുകയാണ്.\nPrevious article“ഇന്ന് ബാഴ്സ ജയിച്ചാൽ ലാലിഗ കിരീട പോരാട്ടം അവസാനിക്കും” – ഗോഡിൻ\nNext articleഇന്ത്യക്ക് നാല് റണ്‍സിന്‍റെ തോല്‍വി, ടി20 പരമ്പര ന്യൂസിലാൻഡിന്


ഇന്തോ വിയറ്റ്‌നാം സൗഹൃദം: ആരോഗ്യ മേഖലയെ പ്രകീര്‍ത്തിച്ച് വിയറ്റ്‌നാം പ്രതിനിധിസംഘം - Sarkardaily : Breaking News | Latest Malayalam News | Latest English News\nഇന്തോ വിയറ്റ്‌നാം സൗഹൃദം: ആരോഗ്യ മേഖലയെ പ്രകീര്‍ത്തിച്ച് വിയറ്റ്‌നാം പ്രതിനിധിസംഘം\nKerala Popular post Trending\nതിരുവനന്തപുരം: ഇന്തോ വിയറ്റ്‌നാം സൗഹൃദം ഊട്ടിയുറപ്പിക്കുന്നതിന്റെ ഭാഗമായി കേരളത്തിലെത്തിയ വിയറ്റ്‌നാം പ്രതിനിധി ഫന് തങ് തുങ് ആരോഗ്യ വകുപ്പ് മന്ത്രി വീണാ ജോര്‍ജുമായി ചര്‍ച്ച നടത്തി.\nതിരുവനന്തപുരം ജില്ലയിലെ ആമച്ചല് കുടുംബാരോഗ്യ കേന്ദ്രം, വെള്ളയമ്പലം സി.എഫ്.എല്.ടി.സി. എന്നിവ സന്ദര്‍ശിച്ച ശേഷമാണ് പ്രതിനിധി മന്ത്രിയുടെ ചേംബറിലെത്തിയത്. മെഡിക്കല് കോളേജിലെ കോവിഡ് ചികിത്സാ കേന്ദ്രവും സന്ദര്‍ശിച്ചു. കേരളത്തിന്റെ ആരോഗ്യ രംഗം, കോവിഡ് പ്രതിരോധം എന്നിവ നേരില് കണ്ട് മനസിലാക്കുകയും മന്ത്രിയുമായി ചര്‍ച്ച നടത്തുകയും ചെയ്തു.\nകേരളം നടത്തുന്ന മികച്ച കോവിഡ് പ്രതിരോധത്തെ ഫന് തങ് തുങ് അഭിനന്ദിച്ചു. നോണ് കോവിഡ് ചികിത്സയ്ക്കും കേരളം വലിയ പ്രധാന്യമാണ് നല്‍കുന്നത്. ആശുപത്രികളിലേയും കോവിഡ് ചികിത്സാ കേന്ദ്രങ്ങളിലേയും മികച്ച സൗകര്യങ്ങള് വിവരിച്ചു. വാക്‌സിനേഷനില് കേരളം കൈവരിച്ച മികച്ച നേട്ടത്തെ ഫന് തങ് തുങ് പ്രകീര്‍ത്തിച്ചു.\nആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന്. ഖോബ്രഗഡെ, ജില്ലാ മെഡിക്കല് ഓഫീസര് ഡോ. കെ.എസ്. ഷിനു എന്നിവര് ചര്‍ച്ചയില് പങ്കെടുത്തു.\nTags: vietnam health team visit kerala, ഇന്തോ വിയറ്റ്‌നാം സൗഹൃദം: ആരോഗ്യ മേഖലയെ പ്രകീര്‍ത്തിച്ച് വിയറ്റ്‌നാം പ്രതിനിധിസംഘം\nസംസ്ഥാനത്ത് ബസ് ചാര്‍ജ് കൂടും; മിനിമം പത്തുരൂപയാക്കാന് സാധ്യത


അറ്റാഷെയെയും റമീസിനെയും സ്വപ്നയും കൂട്ടരും കമീഷെൻറ പേരിൽ കബളിപ്പിച്ചെന്ന് | gold smuggling case swapna suresh | Madhyamam\ndate_range 1 Aug 2020 6:52 PM GMT\nഅറ്റാഷെയെയും റമീസിനെയും സ്വപ്നയും കൂട്ടരും കമീഷെൻറ പേരിൽ കബളിപ്പിച്ചെന്ന്\nഓരോ കള്ളക്കടത്തിനും നല്‍കിയിരുന്ന കമീഷെൻറ പേരിലായിരുന്നത്രെ കബളിപ്പിക്കല്\nതിരുവനന്തപുരം: സ്വർണക്കടത്ത് കേസില് യു.എ.ഇ കോണ്‍സുലേറ്റ് അറ്റാഷെയെയും മുഖ്യപ്രതിയെന്ന് സംശയിക്കുന്ന കെ.ടി. റമീസിനെയും സ്വപ്ന ഉൾപ്പെടെ മറ്റ് പ്രതികള് കബളിപ്പിച്ചതായുള്ള വിവരം അന്വേഷണസംഘത്തിന് ലഭിച്ചു. ഓരോ കള്ളക്കടത്തിനും നല്‍കിയിരുന്ന കമീഷെൻറ പേരിലായിരുന്നത്രെ കബളിപ്പിക്കല്.\nകഴിഞ്ഞ ഏഴുദിവസമായി കസ്റ്റംസിെൻറ കസ്റ്റഡിയില് ചോദ്യം ചെയ്തപ്പോഴാണ് തട്ടിപ്പ് സംബന്ധിച്ച് പ്രതികൾ മൊഴി നല്‍കിയത്. ഇക്കാര്യം എൻ.ഐ.എ കസ്റ്റഡിയിലുള്ള റമീസും സമ്മതിച്ചതായാണ് വിവരം. ഒരു കിലോ സ്വർണത്തിന് 1000 മുതല് 1500 ഡോളര്‍വരെയാണ് അറ്റാഷെ കമീഷൻ ചോദിച്ചിരുന്നതെത്ര. ഇവര് ഓരോ തവണയും മൂന്നുകിലോ സ്വര്‍ണമാണ് ഗൃഹോപകരണങ്ങളുടെ മറവില് കടത്തുന്നതെന്നാണ് അറ്റാഷെയോട് പറഞ്ഞിരുന്നത്.\nഎന്നാല്, സംഘം 2019 ജൂണ്‍മുതല് 2020 ജൂണ്‍വരെ 23 തവണയായി നയതന്ത്ര ചാനലിലൂടെ ഏകദേശം 230 കിലോ സ്വർണം കടത്തിയെന്നാണ് വിവരം. അതില് 20 തവണയും ലോക്ഡൗണിന് മുമ്പായിരുന്നു. അതുവരെ അഞ്ചുമുതല് ഏഴു കിലോവരെയാണ് ഓരോ തവണയും കേരളത്തിലേക്ക് കടത്തിയത്. എന്നാല്, അറ്റാഷെയോട് പറഞ്ഞിരുന്നത് മൂന്നുകിലോ സ്വര്‍ണം മാത്രമെന്നായിരുന്നത്രെ.\nഇതിനുപുറമെ അറ്റാഷെക്ക് കൂടുതല് പണം നല്‍കിയെന്നു പറഞ്ഞ് റമീസില്‍നിന്ന് കൂടുതല് പണം കമീഷനായി വാങ്ങിയിരുന്നു. ഓരോ തവണയും 50,000 മുതല് ഒരുലക്ഷം രൂപവരെ ഇത്തരത്തില് സ്വപ്‌നയും സന്ദീപും സരിത്തും റമീസില്‍നിന്ന് കമീഷന് കൂടുതലായി കൈപ്പറ്റി. ഇതൊന്നും അറ്റാഷെക്ക് നല്‍കാതെ വീതംെവച്ചെടുക്കുകയായിരുന്നു.


ജ്യോതിഷപഠനം Jyothisham കേരളാ ജ്യോതിഷം Astrology malayalam horoscope kerala vivahaporutham: ജ്യോതിഷപഠനം 3\nഒരു ഗ്രഹത്തിനു രണ്ടു ഭാവങ്ങളുടെ ആധിപത്യം ഉണ്ടായാൽ\nഭാവാധിപനായ ഗ്രഹത്തിന്റെ ശത്രുക്ഷേത്രത്തിലും അതിശത്രുക്ഷേത്രത്തിലും അഷ്ടവർഗ്ഗത്തിൽ ശൂന്യമായി വരുന്ന രാശിയിലും\nഗ്രഹങ്ങൾ ഭാവസന്ധിയിൽ നിൽക്കുകയാണെങ്കിൽ\nദുഃസ്ഥാനാധിപനായ ഗ്രഹം തന്റെ മറ്റൊരു രാശിയായ സ്വക്ഷേത്രത്തിൽ നിന്നാൽ\nപുത്രഭാവഫലം ഗ്രഹങ്ങളുടെ കാരകത്വം\nലഗ്നാദി ഭാവങ്ങളുടെ കാരകത്വം\nഗ്രഹങ്ങളുടെ കാരകത്വം പറയുമ്പോൾ ശ്രദ്ധിക്കണം വാരദേവതകൾ\nവാരദേവതകൾ ഏതെല്ലാം? നക്ഷത്രദേവതകൾ\nനക്ഷത്രങ്ങളുടെ മൃഗങ്ങളും വൃക്ഷങ്ങളും ദേവതകളും മന്ത്രങ്ങളും\nജന്മനക്ഷത്രത്തിനു പറഞ്ഞിട്ടുള്ള മൃഗവൃക്ഷപക്ഷിദേവതാദികളെയും ഷഡ്വർഗ്ഗഫലം\nശനിയുടെ ദ്രേക്കാണത്തിൽ ജനിക്കുന്നവൻ ഹോരാഫലങ്ങൾ\nചന്ദ്രഹോരയിൽ ജനിക്കുന്നവൻ നവാംശകഫലങ്ങൾ\nനവാംശകം കണ്ടുപിടിക്കുന്നത് എങ്ങനെ?\nഗുരു (വ്യാഴം) നവാംശകത്തിൽ ജനിക്കുന്നവൻ\nശനിനവാംശകത്തിൽ ജനിക്കുന്നവൻ ത്രിംശാംശകഫലങ്ങൾ\nശനിത്രിംശാംശകത്തിൽ ജനിക്കുന്നവൻ ദ്വാദശാംശകഫലങ്ങൾ\nശനിദ്വാദശാംശകത്തിൽ ജനിക്കുന്നവൻ ക്ഷേത്രഫലങ്ങൾ\nശനിക്ഷേത്രത്തിൽ ജനിക്കുന്നവൻ ലഗ്നഫലങ്ങൾ\nമീനലഗ്നത്തിൽ ജനിക്കുന്നവൻ ലഗ്നവിചാരം\nമീനലഗ്നവിചാരം ഗ്രഹദോഷപരിഹാരം - സ്നാനം സൂര്യൻ മുതലായ ഗ്രഹങ്ങൾ ജാതകസ്ഥിതി കൊണ്ടോ ഗ്രഹചാരഗതികൊണ്ടോ അഷ്ടവർഗ്ഗാദികൾകൊണ്ടോ അനിഷ്ടസ്ഥിതന്മാരായി വരുന്നതാകയാൽ തൽപരിഹാരമായി ശാന്തിഹോമങ്ങളും പൂജകളും സ്നാനങ്ങളും യഥാശക്തി ചെയ്തുകൊള്ളണം. അതുകൊണ്ട് ഗ്രഹങ്ങൾ പ്രീതന്മാരാകുന്നതാണ്. ഈ ഔഷധങ്ങൾ കഷായമായോ കലശരൂപമായോ ഏതെങ്കിലും തരത്തിൽ സ്നാനത്തിന് ഉപയോഗിക്കാമെന്നും അറിഞ്ഞുകൊള്ളണം.


യു.എസ്സില് ഒമിക്രോണ് ആദ്യം കണ്ടെത്തിയത് പൂര്‍ണ്ണമായും വാക്സിനേറ്റ് ചെയ്ത യാത്രക്കാരനില് – The End Time News\nയു.എസ്സില് ഒമിക്രോണ് ആദ്യം കണ്ടെത്തിയത് പൂര്‍ണ്ണമായും വാക്സിനേറ്റ് ചെയ്ത യാത്രക്കാരനില്\nകാലിഫോര്‍ണിയ: അമേരിക്കില് ആദ്യമായി ഒമിക്രോണിന്റെ സാന്നിധ്യം കണ്ടെത്തിയത് പൂര്‍ണ്ണമായും വാക്സിനേറ്റ് ചെയ്ത ഈയ്യിടെ സൗത്ത് ആഫ്രിക്കാ പര്യടനം കഴിഞ്ഞെത്തിയ യാത്രക്കാരനില് നിന്നാണെന്ന് ഡിസംബര് 1 ബുധനാഴ്ച കാലിഫോര്‍ണിയ ആരോഗ്യവകുപ്പും, സി.ഡി.സി.യും ഔദ്യോഗീകമായി സ്ഥിരീകരിച്ചു. സംഭവവികാസങ്ങള് സസൂക്ഷ്മം നിരീക്ഷിച്ചു വരികയാണെന്ന് സാന്‍ഫ്രാന്‍സിസ്‌ക്കൊ ഡയറക്ടര് ഓഫ് പബ്ലിക്ക് ഹെല്‍ത്ത് ഡോ.ഗ്രാന്റ് പറഞ്ഞു.\n50 വയസ്സുള്ള കാലിഫോര്‍ണിയയില് നിന്നുള്ളയാള് സൗത്ത് ആഫ്രിക്കാ സന്ദര്‍ശനം പൂര്‍ത്തിയാക്കി നവംബര് 22നാണ് തിരിച്ചെത്തിയത്. നവംബര് 25ന് കോവിഡ് 19ന്റെ ലക്ഷണങ്ങള് പ്രകടമായെന്നും പിന്നീട് നടത്തിയ വിശദപരിശോധനയിലാണ് ഒമിക്രോണ് കണ്ടെത്തിയതെന്നും സിഡിസി വ്യക്തമാക്കി. പരിശോധനയില് പോസിറ്റീവാണെന്നു കണ്ടെത്തിയയുടന് ഇയാള് സ്വയം ക്വാറന്റയ്നില് പോയെന്നും, ഇയാളുമായി അടുത്തു ബന്ധപ്പെട്ട എല്ലാവരേയും പരിശോധനക്ക് വിധേയമാക്കിയെന്നും എന്നാല് ആരിലും പോസിറ്റീവ് കണ്ടെത്തിയില്ലെന്നും ആരോഗ്യവകുപ്പു അധികൃതര് അറിയിച്ചു.യു.എസ്. ഉള്‍പ്പെടെ 20 രാജ്യങ്ങളില് ഇതിനകം തന്നെ ഒമിക്രോണിന്റെ സാന്നിധ്യം സ്ഥിരീകരിക്കപ്പെട്ടിട്ടുണ്ട്.\nനവംബര് 25നാണ് സൗത്ത് ആഫ്രിക്കന് ആരോഗ്യവകുപ്പ് പുതിയ ഒമിക്രോണ് വേരിയന്റിനെ കുറിച്ച് മുന്നറിയിപ്പു നല്‍കിയത്. മുന്നറിയിപ്പു ലഭിച്ചതോടെ അമേരിക്കാ ഉള്‍പ്പെടെയുള്ള ലോകരാഷ്ട്രങ്ങള് ഒമിക്രോണ് വ്യാപിക്കാതിരിക്കുന്നതിനുള്ള നടപടികളും, പ്രതിരോധിക്കുന്നതിനുള്ള മാര്‍ഗ്ഗങ്ങളും ആരായുകയാണ്. പ്രസിഡന്റ് ബൈഡന്റെ ചീഫ് മെഡിക്കല് അഡ് വൈസര് ഡോ.ആന്റണി ഫൗച്ചിയുടെ നേതൃത്വത്തിലാണ് പ്രവര്‍ത്തനങ്ങള് നടക്കുന്നത്.


വാനരരസങ്ങള് പകര്‍ത്തുമ്പോള് | N A Naseer| wildlife photography| Wildlife photography\nFeb 16, 2016, 10:25 AM IST\nകണ്ണുകളെ ഫോക്കസ് ചെയ്യുമ്പോള്, എക്‌സ്‌പോഷര് ഓവറായോ അണ്ടറായോ പതിയാറുണ്ട്. സ്‌പോട്ട് മീറ്ററിലേക്ക് ഫോക്കസ് മാറ്റിയാല് ഒരുപരിധിവരെ പ്രശ്‌നം ഒഴിവാക്കാം\nഅത്രയധികം ഉയരമുള്ള വൃക്ഷത്തിലല്ലായിരുന്നു ആ കരിങ്കുരങ്ങ്. എന്നെ കണ്ടപ്പോള് അലസതയോടെ മറ്റൊരു ശാഖയിലേക്ക് മാറിയിരുന്നു. ഇടയ്ക്കിടെ എന്തോ ഓര്‍ത്തിട്ടെന്നപോലെ മുഖം ആകാശത്തേക്കുയര്‍ത്തി ഒരു പ്രത്യേക രീതിയില് ശബ്ദമുണ്ടാക്കിക്കൊണ്ടിരുന്നു. പൊടുന്നനെ മൗനത്തിലേക്ക് പോവുകയും ചെയ്തു. ചിലവേള പല്ലുകള് പ്രദര്‍ശിപ്പിച്ചുകൊണ്ട് ചിരിക്കുന്നപോലെ. പിന്നെ നിശ്ചലമായി അകലങ്ങളിലെവിടെയോ ദൃഷ്ടി പതിപ്പിച്ചു. ഞാന് കുറെ ചിത്രങ്ങള് എടുത്തശേഷം കാമറയിലൂടെയല്ലാതെ ഏറെനേരം ആ കുരങ്ങനെ നോക്കി ഇരുന്നു. സാധാരണ കരിങ്കുരങ്ങുകളുടെ വൃക്ഷശാഖയിലൂടെയുള്ള ഓട്ടവും ചാട്ടവുമൊക്കെ ഷൂട്ട് ചെയ്യാറുണ്ട്. പെട്ടെന്നാണ് അതിന്റെ കണ്ണുകളിലെയും മുഖത്തെയും ഭാവമാറ്റങ്ങള് ഞാന് ശ്രദ്ധിക്കാന്‍തുടങ്ങിയത്. എന്തുകൊണ്ട് അത് ഷൂട്ട്‌ചെയ്തുകൂടാ?\nപിന്നെ താമസമുണ്ടായില്ല. തുടരെ തുടരെ കാമറ ക്ലിക് ചെയ്തുകൊണ്ടിരുന്നു. അപ്പോഴേക്കും ആ കുരങ്ങും എനിക്കൊപ്പം ചലിക്കുവാനാരംഭിച്ചു. അവന്റെ മുഖത്ത് 'നവരസങ്ങള്' വിടര്‍ന്നു. ചിന്തയിലാണ്ടും സങ്കടംപൂണ്ടും കൗതുകം വിരിഞ്ഞും ഇടയ്ക്ക് അല്പം വഴക്കാളിയായും അത് ഭാവങ്ങള് നല്‍കിക്കൊണ്ടിരുന്നു. ചിലവേള ഇരിക്കുന്ന ശാഖയില്‍നിന്ന് എഴുന്നേറ്റ് മറ്റൊരു ശാഖയ്ക്കിടയില് മറഞ്ഞുനിന്ന് എന്റെ ലെന്‍സിലേക്കെന്നപോലെ നോക്കുകയും ചെയ്യുന്നുണ്ടായിരുന്നു.\nകാടും ക്യാമറയും എന്ന പുസ്തകം വാങ്ങാം\nഅതിയായ ആനന്ദത്തോടെയാണ് ഓരോ നിമിഷവും കടന്നുപോയത്. ഭാവസാന്ദ്രമായ ഫ്രെയിമുകള് സമ്മാനിച്ച ആ കരിങ്കുരങ്ങിനെ വിട്ടു പോരുമ്പോള് കരിങ്കുരങ്ങിന്റെ കണ്ണുകള് പകര്‍ത്തുന്ന ഒരു വന്യജീവി ഫോട്ടോഗ്രാഫറുടെ ഉത്കണ്ഠയെക്കുറിച്ച് ഓര്‍ത്തുപോയി. സാധാരണ ഒരു വന്യജീവി ഫോട്ടോഗ്രാഫര്‍ക്ക് കരിങ്കുരങ്ങിനെ ഷൂട്ട്‌ചെയ്യുക അത്ര പ്രയാസമില്ലാത്ത കാര്യമാണ്. പക്ഷേ, അവയുടെ കറുത്ത വര്‍ണത്തില്‍നിന്ന് കണ്ണുകളുടെ വ്യക്തത ക്യാമറയിലേക്കു പകര്‍ത്തുന്നത് പലപ്പോഴും ശ്രമകരമായി മാറാറുണ്ട്. ഇതുതന്നെയാണ് കരടിയുടെ കണ്ണുകളെ ഫോക്കസ്‌ചെയ്യുമ്പോഴും സംഭവിക്കുന്നത്. എക്‌സ്‌പോഷര് ഓവറായോ അണ്ടറായോ പതിയുന്നതു കാണാം. ഞാന് സാധാരണഗതിയില് ഇത്തരം സന്ദര്‍ഭങ്ങളില് 'സ്‌പോട്ട് മീറ്ററി'(spot meter)ലേക്കാണ് ഫോക്കസ് മാറ്റുക. കണ്ണുകളില്‍തന്നെ ഫോക്കസ്‌ചെയ്യുകയാണ് വേണ്ടതും.\nഈ ഫോട്ടോഗ്രാഫുകള് പകര്‍ത്തിയത് canon 70 camera, 100-400 mm Canon ലെന്‍സിലാണ്. അപ്പര്‍ച്ചര് പ്രയോറിറ്റിയിലാണ് (aperture priority) കാമറ വര്‍ക്ക് ചെയ്യിപ്പിച്ചത്. ഇമേജ് സ്റ്റെബിലൈസര് (IS) ലെന്‍സായിരുന്നതുകൊണ്ട് ട്രൈപ്പോഡ് ഉപയോഗിച്ചില്ല.\nകാടിനെ ചെന്നു തൊടുമ്പോള് എന്ന പുസ്തകം വാങ്ങാം\nഎല്ലാത്തിലുമുപരി ഒരു നല്ല വന്യജീവിചിത്രം പിറക്കണമെങ്കില് മുന്നിലുള്ള വന്യജീവിയും ഫോട്ടോഗ്രാഫറും തമ്മില് മാനസികമായ ഒരു അടുപ്പം ഉടലെടുക്കണം. അതൊരിക്കലും കാടിനെ ബഹുമാനിക്കാത്ത, വന്യജീവികളോട് ദയവില്ലാത്ത ഒരാള്‍ക്ക് ലഭിക്കില്ല. നൃത്തംവയ്ക്കുന്ന മരങ്ങളെയും മൂകമായ പര്‍വതങ്ങളെയും പൊഴിഞ്ഞുകിടക്കുന്ന ഇലകളെയും ധ്യാനത്തിലുറഞ്ഞുപോയ തടാകങ്ങളെയും നിലാവൊഴിഞ്ഞ രാവുകളെയും വാത്സല്യം മിഴികളില് നിറച്ച് കാണാന് ശീലിക്കണം. ഒരു കാട്ടുപൂവിന്റെ സുഗന്ധം കണക്കെ അവ നമ്മുടെ കാമറക്കണ്ണുകളെ ധന്യമാക്കും.\nസാധാരണ ഫ്രെയിമുകളില്‍നിന്ന് അസാധാരണ ഭാവങ്ങളും നീക്കങ്ങളുമൊക്കെ സൂക്ഷ്മനിരീക്ഷണങ്ങളിലൂടെ കണ്ടെത്താനാവും. നിരന്തരം വന്യജീവികളെ ഷൂട്ട്‌ചെയ്യുമ്പോള് അവയുടെ പെരുമാറ്റ സവിശേഷതകളും ഒരു വന്യജീവി ഫോട്ടോഗ്രാഫര് മനസ്സിലാക്കിയിരിക്കണം.


രാജ്യം ഇന്ന് കടന്ന് പോകുന്നത് കടുത്ത പ്രതിസന്ധി ഘട്ടത്തിലൂടെയെന്ന് പ്രമുഖ സാമ്പത്തിക ശാസ്ത്രജ്ഞയും ജെ.എൻ.യു സെന്റർ ഫോർ ഇക്കണോമിക്സ് സ്റ്റഡീസ് ആന്റ് പ്ലാനിംങ്ങ് ചെയർപേഴ്സണുമായ പ്രൊഫ.ജയതി ഘോഷ്. സ്റ്റേറ്റ് പബ്ലിക് സെക്ടർ ആന്റ് ഓട്ടോണമസ് ബോഡീസ് ഓഫീസേഴ്സ് ഫെഡറേഷന്റെ അഞ്ചാം സംസ്ഥാന സമ്മേളനത്തിനോട് അനുബന്ധിച്ച് ഇന്ത്യൻ സാമ്പത്തിക മാന്ദ്യവും മുതലാളിത്ത പ്രതിസന്ധിയും എന്ന വിഷയത്തെ ആസ്പദമാക്കി നടന്ന സെമിനാറിൽ മുഖ്യ പ്രഭാഷണം നടത്തി സംസാരിക്കുകയാിരുന്നു അവർ. പൗരത്വനിയമം തീക്കളം ആയ അവസ്ഥയാണ് രാജ്യ തലസ്ഥാനത്ത്. ജാമിയ മിലിയ More


Web Desk Jun 18, 2015, 12:33 am IST\nജാതിക്കോമരങ്ങളുടെ കോട്ടകൊത്തളങ്ങളെ വിറപ്പിച്ചു കൊണ്ട് വില്ലുവണ്ടിയിലെത്തിയ കേരള സാമൂഹ്യ നവോത്ഥാനത്തിന്റെ നായകന് മഹാത്മാ അയ്യങ്കാളിയുടെ 75-ാം ചരമവാര്‍ഷികമാണിന്ന്.\n1941 ജൂണ് 18 ന് 77-ാം വയസ്സില് മഹാത്മാ അയ്യങ്കാളി അന്തരിച്ചു. നൂറ്റാണ്ടുകളായി അടിമത്വവും അസമത്വവും അനുഭവിച്ചു കഴിഞ്ഞ ഒരു ജന സമൂഹത്തെ വിദ്യാഭ്യാസത്തിലൂടെ ഉയര്‍ത്തിയ, അസമത്വത്തിനെതിരെ പോരാടാന് അവര്‍ക്ക് നേതൃത്വം നല്‍കിയ അയ്യങ്കാളിയുടെ ജീവിതം കേരളത്തിന്റെ മാത്രമല്ല ഭാരതത്തിന്റെ സാമൂഹ്യ നവോത്ഥാന ചരിത്രത്തില് തിളങ്ങുന്ന അദ്ധ്യായമായി നിലകൊള്ളുന്നു.


pm won't be undemocraticയെദ്യൂരപ്പ\nന്യൂദല്‍ഹി:പ്രധാനമന്ത്രി ജനാധിപത്യവിരുദ്ധ തീരുമാനങ്ങളെടുക്കില്ലെന്ന് തനിക്കുറപ്പുണ്ടെന്ന് കര്‍ണാടക മുഖ്യമന്ത്രി ബി എസ് യെദ്യൂരപ്പ. കര്‍ണ്ണാടകയില് രാഷ്ട്രപതി ഭരണം വേണമെന്ന ഗവര്‍ണറുടെ നിര്‍ദേശത്തില് പ്രതിഷേധമറിയിച്ചുകൊണ്ട് സംസാരിക്കുകയായിരുന്നു അദ്ദേഹം. ഇപ്പോഴുള്ള ഭരണത്തില് തങ്ങള് സന്തുഷ്ടരാണെന്നായിരുന്നു അദ്ദേഹത്തിന്റെ വാദം. ഇതിനായി താനിന്ന് രാഷ്ട്രപതിയെ കാണുമെന്നും അദ്ദേഹം പറഞ്ഞു.\n224 അംഗസഭയില് 121 അംഗങ്ങള് തങ്ങളെ പിന്തുണയ്ക്കുന്നുണ്ടെന്ന് അദ്ദേഹം പറഞ്ഞു. ഊഹാപോഹങ്ങള്‍ക്ക് ഇവിടെ സ്ഥാനമില്ല. പ്രധാനമന്ത്രി ജനാധിപത്യവിരുദ്ധമായ തീരുമാനങ്ങളെടുക്കില്ലെന്നും തങ്ങള്‍ക്ക് നീതി ലഭിക്കുമെന്നും അദ്ദേഹം പറഞ്ഞു. ഇന്ന് ഞങ്ങളുടെ എം എല് എമാരോടൊപ്പം രാഷ്ട്രപതിയെ കാണും. കേന്ദ്രനേതാക്കളെ സന്ദര്‍ശിക്കുക എന്നത് എന്റെ കടമയാണ്. അരുണ് ജയ്റ്റ്‌ലി, എല്.കെ അദ്വാനി തുടങ്ങിയവരുമായി ഞാന് കൂടിക്കാഴ്ച നടത്തി. പ്രധാനമന്ത്രിയുമായി കൂടിക്കാഴ്ച നടത്താന് അവരാണ് എന്നെ ഉപദേശിച്ചത്-യെദ്യൂരപ്പ പറഞ്ഞു.\nരാഷ്ട്രപതി ഭരണമെന്ന ആവശ്യത്തിലൂടെ ബി.ജെ.പി യെ ഏകീകരിക്കാന് സഹായിച്ചതിന് ഗവര്‍ണര് ഭരദ്വാജിനോട് തങ്ങള്‍ക്കു കടപ്പാടുണ്ടെന്ന് അദ്ദേഹം കൂട്ടിച്ചേര്‍ത്തു. അദ്ദേഹത്തിന്റെ പിറന്നാളിന് ആശംസകള് നേരാന് ചീഫ് സെക്രട്ടറിയോട് താനാവശ്യപ്പെട്ടിട്ടുണ്ടെന്നും അദ്ദേഹം പറഞ്ഞു.\nയൂണിയന് ക്യാബിനറ്റിനോട് കര്‍ണാടകയില് രാഷ്ട്രപതി ഭരണം വേണമെന്ന ആവശ്യപ്പെടലിനെത്തുടര്‍ന്ന് ഗവര്‍ണറും ബി.ജെ.പിയും തമ്മില് ചില അസ്വാരസ്യങ്ങള് നിലവിലുണ്ട്. ബാംഗ്ലൂരിലെ ആയിരത്തോളംവരുന്ന ബിജെപി നേതാക്കളും പ്രവര്‍ത്തകരും ഗവര്‍ണര്‍ക്കെതിരെ പ്രതിഷേധവുമായെത്തിയിരുന്നു.


കോഴിക്കോട്: കെ.എം ഷാജി എം.എല്.എയുടെ വീട്ടിൽ നിന്ന് വിജിലന്‍സ് കണ്ടെടുത്ത 47 ലക്ഷം രൂപ മൂന്ന് മാസം പിന്നിടിട്ടും ക്ലയിം പെറ്റിഷൻ നൽകിയില്ല . പണം കണ്ടെടുത്തതോടെ ഉറവിടം കാണിക്കാന് കെ.എം ഷാജി എം.എല്.എ ആദ്യം രണ്ട് ദിവസം സാവകാശം തേടിയിരുന്നു . തുടർന്ന് തെരഞ്ഞെടുപ്പ് ചെലവിലേക്ക് സാധാരണക്കാരില് നിന്ന് പിരിച്ചെടുത്തതാണെന്ന് പറഞ്ഞു റസീറ്റുകള് ഹാജരാക്കുയും ചെയ്‌തിരുന്നു . മുസ്ലിം ലീഗ് പാർട്ടിയുടെ പണമെങ്കിൽ പാർട്ടിയാണ് ക്ലയിം പെറ്റിഷൻ നൽകേണ്ടത് .എന്നാൽ ഇത് ബാധ്യതയാകുമെന്ന് തിരിച്ചറിവും ഗ്രുപ്പിസവും കാരണം ഒഴിഞ്ഞു മാറുന്ന സമീപനമാണ് പാർട്ടി ഇപ്പോൾ സ്വീ കരിക്കുന്നത് . കോഴിക്കോട് വിജിലന്‍സ് കോടതിയിലാണ് ഇതുമായി ബന്ധപ്പെട്ട നടപടികൾ പൂർത്തീകരിക്കേണ്ടത് .\nഎന്നാൽ അഴിക്കോട് തിരഞ്ഞെടുപ്പ് അവസാന ഘട്ടത്തിൽ ഫണ്ട് കുറവ് ചൂണ്ടി കട്ടി മുതിർന്ന പ്രവർത്തകരിൽ നിന്നും വ്യപകമായി പണം സ്വീകരിച്ചതായും പറയപ്പെടുന്നു .പലരും സ്വർണം ഉൾപ്പടെയുള്ള വസ്‌തുക്കൾ പണയപ്പെ ടുത്തിയാണ് തിരഞ്ഞെടുപ്പ് ചിലവിലേക്ക് പണം നൽകിയത് . ഇങ്ങനെ പണം സ്വീകരിച്ച ദിവസം തന്നെയാണ് വിജിലന്‍സ് പരിശോധന നടന്നതെന്നും 47 ലക്ഷം രൂപ തിരഞ്ഞെടുപ്പ് ചിലവിലേക്ക് പ്രവർത്തകരിൽ നിന്നും ലഭിച്ചതാണെങ്കിൽ കട്ടിലിനിടയിൽ ഒളിപ്പിച്ചു വെച്ചതിന് ശേഷം പിന്നെ എന്തിനാണ് പണം ദൗർലഭ്യം പറഞ്ഞു ലക്ഷകണക്കിന് രൂപ വിണ്ടു പിരിച്ചതെന്ന് പ്രവർത്തകരിൽ ചിലർ മുതിർന്ന നേതാക്കളോട് ചോദ്യം ഉയർത്തിയിരിക്കുകയാണ് . ഇതിൽ ചിലർ ഇപ്പോൾ പണം തിരിച്ചു ആവശ്യപ്പെടുകയും ചെയ്‌തതോടെ പണവുമായി ബന്ധപ്പെട്ട അരമന രഹസ്യങ്ങൾ പുറത്തു വന്നു തുടങ്ങിയത് .\nകഴിഞ്ഞ കുറെ നാളായി പുകഞ്ഞു കൊണ്ടിരിക്കുന്ന മുസ്ലിം ലീഗിലെ ഇത്തരം സംഭവങ്ങൾ ഇപ്പോൾ പുറത്തുവരുന്നത് പാർട്ടിയിലെ ഗ്രുപ്പിസം കാരണമാണ് , കള്ളപ്പണം വെളുപ്പിക്കാന് ചന്ദ്രികയുടെ ബാങ്ക് അക്കൗണ്ട് ഉപയോഗിച്ചെന്ന ആരോപണം കെ.എസ് ഹംസ ഉയർത്തിക്കൊണ്ടുവന്നതോടെയാണ് ഇ ഡി ഹൈദരലി തങ്ങളെ ചോദ്യം ചെയ്‌തതടക്കമുള്ള കാര്യങ്ങൾ ചർച്ചയായത് . മാത്രമല്ല ഇതുമായി ബന്ധപ്പെട്ട രേഖകൾ കെ ടി ജലീലിന് എത്തിച്ചതും ലീഗ് നേതാക്കൾ തന്നെയാണ് . കെ.എം ഷാജി, പി.എം സാദിഖലി തുടങ്ങിയവർ കുഞ്ഞാലിക്കുട്ടിക്കെതിരെ ഇതുമായി ബന്ധപ്പെട്ട് കടുത്ത വിമർശനമാണ് ഉയർത്തിയത് . മാത്രമല്ല സ്വകാര്യ സാമ്പത്തിക കാര്യങ്ങള്‍ക്ക് പാർട്ടി സ്ഥപനങ്ങളെ ഉപയോഗപെടുത്തിയതും ഇവർ ഉയർത്തി കൊണ്ട് വന്നു . ഒരു നേതാവ് മാത്രം പാർട്ടിയുടെ പണം കൈകാര്യം ചെയ്യുന്ന രീതി അവസാനിപ്പിക്കണമന്നും പാർട്ടി എന്നാൽ എല്ലാം ഞാൻ ആണെന്നയി ഭാവം കുഞ്ഞാലിക്കുട്ടി അവസാനിപ്പിക്കണമെന്നും യോഗത്തിൽ ആവശ്യമുയർന്നിരുന്ന .ചർച്ചയുടെ പ്രധാന ഭാഗങ്ങളുടെ ശബ്ദവും പകർത്തി കെ ടി ജലീലിന്ന് ചില നേതാക്കൾ അയച്ചു നൽകിയതായും സുജനയുണ്ട് . ഇതിനുള്ള മറുപടിയെന്നോണമാണ് ഷാജിയുടെ വീട്ടിൽ നിന്നും പിടികൂടിയ പണത്തിന് പാർട്ടി ക്ലയിം പെറ്റിഷൻ നൽക്കിയില്ലെന്ന രഹസ്യ ധാരണയിൽ ചില നേതാക്കൾ എത്തിച്ചേർന്നത് .\n2011ല് നിയമസഭയിലേക്ക് ആദ്യമായി തെരഞ്ഞെടുക്കപ്പെട്ടതു മുതലുളള കെ.എം ഷാജിയുടെ എല്ലാ വരവു ചെലവു കണക്കുകളുമാണ് വിജിലന്‍സ് പരിശോധിച്ചു വരുകയാണ് ഷാജിയുടെ സ്വന്തം പേരിലും ബന്ധുക്കളുടെ പേരിലുമുളള സ്വത്ത് വകകള്, ബാങ്ക് ഇടപാടുകള്, എന്നിവയുടെ വിശദമായ കണക്കെടുപ്പാണ് നടക്കുന്നത് , ഇതിനിടയിൽ വീട് ഉള്‍പ്പെടെയുളള വസ്തുവകകളിൽ പുതിയ അവകാശികൾ കടന്നുവന്നത് വിവാദം സൃഷ്ഠിച്ചിരുന്നു .


ഫോസ കുവൈറ്റ് ധന സഹായം കൈമാറി : Deepika.com Nri News Middle East & Gulf\nSaturday, July 4, 2020 12:01 PM IST\nകുവൈറ്റ്: ഫാറൂഖ് കോളേജ്-ഇഖ്‌റ ഡയാലിസിസ് സെന്ററിന് ഫാറൂഖ് കോളേജ് പൂർവ വിദ്യാർത്ഥി സംഘടനയായ ഫോസ കുവൈറ്റിന്റെ ആദ്യ ഗഡുവായ മൂന്ന് ലക്ഷം രൂപയുടെ ചെക്ക് ഫോസ കുവൈറ്റ് മുൻ പ്രസിഡന്‍റ് കെ വി അഹമ്മദ് കോയ ഫാറൂഖ് കോളേജ് പ്രിൻസിപ്പൽ കെ എം നസീറിന് കൈമാറി. ചടങ്ങിൽ ഫാറൂഖ് കോളേജ് മുൻ പ്രിൻസിപ്പലും ഇപ്പോഴത്തെ ഫോസ സെൻട്രൽ കമ്മിറ്റി ജനറൽ സെക്രട്ടറി ഇമ്പിച്ചികോയയും സന്നിഹിതാനായിരുന്നു.\nകോളേജ് കാമ്പസിൽ ഒരു ഡയാലിസിസ് സെന്ററിന്‍റെ പ്രവർത്തനം ആദ്യമായി തുടങ്ങിയത് ഫാറൂഖ് കോളേജിലാണ്. ഇതിനുള്ള സാമ്പത്തിക സഹായം നൽകുന്നത് ഫോസ സെൻട്രൽ കമ്മിറ്റിയും വിവിധ രാജ്യങ്ങളിൽ പ്രവർത്തിക്കുന്ന ഫോസ ചാപ്റ്ററുകളുമാണ്. ഇപ്പോൾ 10 ഡയാലിസിസ് മിഷ്യനുകളിലായി പാവപ്പെട്ട എല്ലാ രോഗികൾക്കും സൗജന്യമായാണ് ഡയാലിസിസ് ചെയ്യുന്നത്. ഫോസ കുവൈറ്റ് ഈ കോവിടുകാലത്തു കുവൈറ്റിലും വിവിധങ്ങളായ സാമൂഹ്യ സേവന പ്രവർത്തനങ്ങൾ നടത്തുന്നതിനിടയിലാണ് ഡയാലിസിസ് സെന്ററിന് വേണ്ടിയുള്ള ഈ തുകയും മെമ്പർമാരിൽ നിന്ന് സമാഹരിച്ചത്.


Air India Saavan Special 2017 Sale: Tickets From Rs. 706 | എയർ ഇന്ത്യയിൽ പറക്കാം വെറും 706 രൂപയ്ക്ക്, ഓഫ‍ർ ജൂൺ 21 വരെ മാത്രം - Malayalam Goodreturns\n» എയർ ഇന്ത്യയിൽ പറക്കാം വെറും 706 രൂപയ്ക്ക്, ഓഫ‍ർ ജൂൺ 21 വരെ മാത്രം\nഎയർ ഇന്ത്യയിൽ പറക്കാം വെറും 706 രൂപയ്ക്ക്, ഓഫ‍ർ ജൂൺ 21 വരെ മാത്രം\nPublished: Monday, June 19, 2017, 15:40 [IST]\nഇന്ത്യൻ വിമാനക്കമ്പനിയായ എയർ ഇന്ത്യയിൽ മൺസൂ‍ൺ ഓഫർ ടിക്കറ്റുകൾ. സാവൻ സ്പെഷ്യൽ 2017 സെയ്ൽ എന്ന് പേരിട്ടിരിക്കുന്ന പ്രമോഷണൽ പരിപാടിയിൽ 706 രൂപ മാത്രമാണ് ടിക്കറ്റ് നിരക്ക്. ബുക്കിംഗ് ജൂൺ 21 വരെ മാത്രം.\nജൂലൈ ഒന്നിനും സെപ്തംബർ 20നും ഇടയിൽ യാത്ര ചെയ്യാനുള്ള ടിക്കറ്റുകളാണ് ഈ ഓഫർ നിരക്കിൽ ലഭിക്കുക. എന്നാൽ സീറ്റുകളുടെ എണ്ണം കമ്പനി വ്യക്തമാക്കിയിട്ടില്ല. ആദ്യം ബുക്ക് ചെയ്യുന്നവർക്ക് ആദ്യം ടിക്കറ്റ് എന്നതാണ് കമ്പനിയുടെ പോളിസി.\nഎയർ ഇന്ത്യ ബുക്കിങ് ഓഫീസുകൾ, വെബ്സൈറ്റ്, മൊബൈൽ ആപ്ലിക്കേഷൻ, അംഗീകൃത ട്രാവൽ ഏജൻസികൾ എന്നിവയിലൂടെ ടിക്കറ്റുകൾ ബുക്ക് ചെയ്യാം. ആഭ്യന്തര നെറ്റ് വർക്കിലെ തിരഞ്ഞെടുത്ത മേഖലകളിലേയ്ക്കുള്ള ഫ്ലൈറ്റുകൾക്ക് മാത്രമാണ് ഓഫർ ലഭിക്കുക.\nഎയർ ഏഷ്യയിൽ 1499 രൂപയ്ക്ക് ടിക്കറ്റ്\nമറ്റൊരു വിമാനക്കമ്പനിയായ എയർ ഏഷ്യയിൽ 1,499 രൂപയുടെ ടിക്കറ്റ് നിരക്കുകളാണ് പ്രഖ്യാപിച്ചിരിക്കുന്നത്. ജൂൺ 25 വരെ ടിക്കറ്റുകൾ ബുക്ക് ചെയ്യാം. ജൂലൈ9മുതൽ സെപ്തംബർ 30 വരെയുള്ള ടിക്കറ്റുകളാണ് ഈ നിരക്കിൽ ലഭിക്കുക.\nമൺസൂൺ സീസണിൽ നിരവധി പ്രമോഷണൽ സ്കീമുകളുമായി പല വിമാനക്കമ്പനികളും രംഗത്തെത്തിയിരുന്നു. ജൂലൈ - സെപ്തംബർ മാസങ്ങളിലെ യാത്രകൾക്കായി നിരവധി പേർ ഈ ഓഫറുകൾ ഉപയോഗപ്പെടുത്തുകയും ചെയ്തു.\n27 ശതമാനം വളർച്ച\nവിമാനക്കമ്പനികൾ കൂടുതൽ ഓഫറുകളും ഡിസ്കൗണ്ടുകളും നൽകിയതോടെ കഴിഞ്ഞ വർഷത്തെ അപേക്ഷിച്ച് വിമാന സർവീസ് മേഖലയിൽ 27 ശതമാനം വളർച്ചയാണ് ഉണ്ടായിരിക്കുന്നത്. പ്രമോഷണൽ സ്കീമിന്റെ ഭാഗമായി അടുത്തിടെ സ്പൈസ് ജെറ്റ് 799 രൂപയുടെ ടിക്കറ്റുകളും ഇൻഡിഗോ 899 രൂപ മുതലുള്ള ടിക്കറ്റുകളും വാഗ്ദാനം ചെയ്തിരുന്നു.\nRead more about: air asia, ticket, offer, എയർ ഏഷ്യ, ടിക്കറ്റ്, ഓഫർ\nAir India Saavan Special 2017 Sale: Tickets From Rs. 706\nStory first published: Monday, June 19, 2017, 15:40 [IST]


A Journey From Mirage To Oasis: ഊർദ്ധ്വപർവ്വം\nപൊട്ടിച്ചിരിക്കുന്നു കോപമടക്കിയുൾ -\nതാനിരിക്കും ചില്ല നേർക്കു തൻ വാളോങ്ങി\nനിൽക്കുന്ന മർത്ത്യനെ നോക്കി വൃക്ഷം\nവൃക്ഷത്തണൽ കൊണ്ടു ചിത്രമെഴുതിയും\nചിത്തങ്ങളിൽ കുളിർ നീർ നിറച്ചും\nസംവത്സരങ്ങളായ് ജീവൻ പകർന്നൊരാ\nവൻനദി വറ്റി വരണ്ടിടുന്നു\nജീവൻ വെടിയുന്നതിൻ മുൻപു മത്സ്യമാ\nവേവും കരളുമായ് ചൊല്ലിടുന്നു,\nവീഴ്ത്തരുതേ വിഷം ശേഷിച്ച നീറ്റിലെൻ\nകുഞ്ഞു മത്സ്യങ്ങൾ ശ്വസിച്ചിടട്ടെ\nകൂടും തകർന്നു കേഴുന്നു പക്ഷി,\nഒരു ചില്ലയെങ്കിലും ബാക്കി വച്ചേക്കുകെൻ\nമക്കൾക്കു സന്ധ്യയിൽ കൂടണയാൻ\nകാലമറിയിച്ചു വന്നുപോകും കാല-\nവർഷം വരാതെയാകും വരും നാൾ\nതീക്കനൽ ചീറ്റും ചുഴലിക്കൊടുംകാറ്റി-\nലിറ്റു മരത്തണൽ നീ കൊതിക്കും\nകത്തുന്ന വേനലാൽ വിണ്ടൊരീ ഭൂമിയെൻ\nമേനിയാകെ നീറി നൊന്തിടുമ്പോൾ\nഅച്ചുതണ്ടിൻ നില തെറ്റി ഞാൻ വേയ്ച്ചിടും,\nഭൂദുരന്തം നിൻ കുലം മുടിക്കും\nഊഴി തൻ മാറ് പിളർന്നു നീയെത്ര നാൾ\nനാട്ടും വിജയ കൊടിക്കൂറകൾ?\nനിൻ ജഡം മൂടുവാൻ വൈകാതെ തന്നെയീ\nവെന്നിക്കൊടികൾ തുണയ്ക്കു പോരും !\nഅന്നു പക്ഷെ നിനക്കന്ത്യമായ് വായ്ക്കരി-\nഒരു തുണ്ടു ഭൂമിയും ബാക്കി വയ്ക്കാതെ നിൻ\nമക്കളെ നീ കൊന്നൊടുക്കയല്ലോ\nകൂട്ടമായ് പോകുന്നതെങ്ങു മനുഷ്യനെ\nകണ്ടു തൻ സങ്കടം ചൊല്ലുവാൻ മണ്ടുന്നു\nദൈവം തല തന്റെ കൈകളാൽ താങ്ങി\nകുനിഞ്ഞു കുമ്പിട്ടു പരിതപിപ്പൂ;\nഭാസ്മാസുരന്നു വരം കൊടുത്തന്നു കൈ\nപൊള്ളിയ പാഠം മറന്നു പോയ് ഞാൻ !*\nഇപ്രപഞ്ചത്തിൻ നിറുകയിൽ നിന്നെ ഞാൻ\nമന്നനായ് വാഴിച്ചതെന്റെ പാപം\nമാപ്പു ചോദിക്കുന്നു ശേഷിച്ച ജീവ -\nജാലങ്ങളെ, പശ്ചാത്തപിക്കുന്നു ഞാൻ\nപ്രകൃതിയ്ക്കരിയായി വാഴുന്നൊരു ജന്തു\nമാത്രമേയെൻ സൃഷ്ടി തന്നിലുള്ളൂ.\nസംഹരിച്ചീടുവാൻ നേരമായ് മർത്ത്യനെ\nപാരിൽ ജീവൻ നില നിന്നിടാനായ്\nമറ്റു വഴികളടച്ചുവെൻ മുന്നിൽ നീ\nമർത്ത്യാ കരുതിയിരുന്നുകൊൾകെൻ കനൽ\nകത്തുന്ന ചൂടിലുടൽ ദഹിക്കാൻ\nപണപ്പെട്ടി മേൽ പട്ടുമെത്ത വിരിച്ചു നിൻ\nപട്ടടയിൽ നീ കിടന്നിടുമ്പോൾ\nനെന്ന സത്യം നീയറിഞ്ഞുകൊൾക .\n*(ഭഗവാൻ ശിവനെ തപസ്സ് ചെയ്ത അസുരന് തൊട്ടതെല്ലാം ഭസ്മമാക്കാനുള്ള വരം കൊടുത്തതും വരം ഫലിക്കുമോ എന്ന് അറിയാൻ ഭഗവാന്റെ മേൽ തന്നെ പരീക്ഷണത്തിന് ഒരുങ്ങുകയും ചെയ്ത ഭസ്മാസുരന്റെ പുരാണ കഥ ഓർക്കുക )\nസുധി അറയ്ക്കൽ May 9, 2015 at 6:32 AM\nകോടാലിയേന്തി നിൽക്കുന്ന മനുഷ്യനെ നോക്കി സഹതപിക്കുന്ന വൃക്ഷത്തേയും,ഇറ്റു പ്രാണവായുവിനായ് കേണു അന്ത്യശ്വാസം വലിക്കുന്ന മത്സ്യത്തേയും,ചേക്കേറാൻ ചില്ലകളില്ലാതെ കേഴുന്ന പക്ഷിയേയും പ്രതീകമാക്കി മനുഷ്യന്റെ അനിവാര്യമായ ദുരന്തം ചിത്രീകരിച്ചിരിക്കുന്ന മനോഹരമായ കവിത.\nവാളെടുത്തവൻ വാളാൽ!!!.എല്ലാം നശിക്കട്ടെ.!!!\nGirija Navaneethakrishnan May 9, 2015 at 7:17 AM\nഎല്ലാം നശിക്കും എന്ന് വിലപിക്കുമ്പോഴും ഒന്നും നശിക്കാതിരിക്കട്ടെ എന്ന പ്രാർത്ഥന തന്നെയാണ് ഉള്ളിൽ .\najith May 9, 2015 at 7:30 AM\nഒന്നും നശിക്കാതിരിക്കട്ടെ. അല്ലെങ്കില് വരുന്ന തലമുറ നമ്മളെയൊക്കെ ശപിക്കും. കവിത അതിമനോഹരമായി\nGirija Navaneethakrishnan May 11, 2015 at 5:43 AM\nCv Thankappan May 10, 2015 at 7:27 AM\nGirija Navaneethakrishnan May 11, 2015 at 5:47 AM\nകാട്ടാളന്മാർ എത്ര ഭേദം !\nസുധീര്‍ദാസ് May 10, 2015 at 7:51 PM\nനല്ല വരികള്... എല്ലാവര്‍ക്കും ഒരു തിരിച്ചറിവുണ്ടാകും എന്ന് പ്രത്യാശിക്കാം.\nGirija Navaneethakrishnan May 11, 2015 at 5:48 AM\nഉണ്ടായില്ലെങ്കിൽ ആരും ഇല്ല.\nഇസ്മായില് കുറുമ്പടി (തണല്) shaisma@gmail.com May 11, 2015 at 12:21 AM\nആവാസവ്യവസ്ഥയ്ക്കു വേണ്ടി നാം പൊരുതിയില്ലേല്\nഭൂമി വെറുമൊരു തീഗോളമാകും\nദൈവം രക്ഷിക്കട്ടെ !\nGirija Navaneethakrishnan May 11, 2015 at 5:50 AM\nപ്രകൃതി കനിഞ്ഞാൽ ദൈവം കനിഞ്ഞു എന്നാണ്\nമാനവൻ മയ്യനാട് May 13, 2015 at 12:46 AM\n.പ്രകൃതിയെ കരയിപ്പിക്കുന്നവരെ അവരും കരയിപ്പിക്കും\nGirija Navaneethakrishnan May 20, 2015 at 1:33 PM\n'സർവ്വം സഹ' എന്ന ലേബൽ മാറ്റാറായി\nvineeth vava May 17, 2015 at 8:58 AM\nകുറച്ചു നാള് കഴിഞ്ഞു ഇതൊക്കെ മാറും....\nGirija Navaneethakrishnan May 20, 2015 at 12:40 PM\nഅനുഭവിച്ചിട്ടും പഠിക്കുന്നില്ലല്ലോ ! വായനയ്ക്ക് നന്ദി വിനീത്\nBipin May 20, 2015 at 9:49 AM\nവൃക്ഷം പറയുന്നത് പോലെയാണ് കവിത തുടങ്ങിയത്. അങ്ങിനെയാണ് തോന്നിയത്. ആ സങ്കൽപ്പത്തോട് യോജിച്ചില്ല അടുത്ത മൂന്നു ഖണ്ഡിക കൾ. നദി വറ്റിയതും, മത്സ്യവും കിളിയും പറയുന്നതും. അതല്ല മറ്റൊരാൾ ആണ് പറയുന്നത് എങ്കിൽ " നില തെറ്റി ഞാൻ വേയ്ച്ചിടും" എന്നത് യോജിയ്ക്കാതെ പോകും.\nഇന്നത്തെ ലോകത്തിന് ഒരു അപായ സൂചന നൽകുന്ന നല്ല ആശയം. പണപ്പെട്ടി മേൽ പട്ടുമെത്ത എന്നിടത്തെന്ന പോലെ ചിലയിടങ്ങളിൽ വായനാ സുഖം വന്നില്ല എന്ന ചെറിയ ഒരു തോന്നൽ.\nGirija Navaneethakrishnan May 20, 2015 at 12:38 PM\nപറയുന്നത് വൃക്ഷം മാത്രമല്ല, മനുഷ്യനോഴികെയുള്ള സകല ചരാചരങ്ങളും ഭൂമിദേവിയും പ്രകൃതിയാകുന്ന ഈശ്വരൻ തന്നെയും ആണ് എന്നുള്ള ആശയത്തിലാണ് എഴുതാൻ ശ്രമിച്ചത്. അതാവട്ടെ, സ്വാർത്ഥനായ മനുഷ്യനോടും. വായനാസുഖത്തിന്റെ പോരായ്മ എനിക്കും തോന്നി. വിശദമായ അഭിപ്രായത്തിന് നന്ദി.


AirAsia announces tickets at Rs 99 in India | 99 രൂപയ്ക്ക് ഇന്ത്യയില് വിമാനയാത്ര..വിദേശത്തേക്ക് 999 രൂപ..ഞെട്ടിപ്പിക്കുന്ന ഓഫര്..എങ്ങനെയെന്നോ..? - Malayalam Oneindia\n32 min ago സംസ്ഥാനത്ത് തീവ്രമഴയ്ക്ക് സാധ്യത, നാല് ജില്ലകളിൽ റെഡ് അലേർട്ട്, മൂന്ന് ജില്ലകളിൽ ഓറഞ്ച് അലേർട്ട്\nPublished: January 16 2017, 15:43 [IST]\nദില്ലി: വിമാനയാത്രക്കാരെ കൊതിപ്പിക്കുന്ന ഓഫറാണ് എയര് ഏഷ്യ മുന്നോട്ട് വെയ്ക്കുന്നത്. ഇന്ത്യയ്ക്കകത്ത് യാത്ര ചെയ്യാന് വെറും 99 രൂപ നല്‍കിയാല് മതി. രാജ്യത്തിന് പുറത്തേക്കാണെങ്കില് 999 രൂപയും മതിയാകും.\nരാജ്യത്തിനകത്തും പുറത്തും തെരഞ്ഞെടുത്ത സ്ഥലങ്ങളിലേക്കാണ് ഇത്രയും കുറഞ്ഞ നിരക്കിന് എയര് ഏഷ്യ ടിക്കറ്റ് വാഗ്ദാനം ചെയ്യുന്നത്.2018 മെയ് ഒന്ന് മുതല് ഫെബ്രുവരി6വരെയുള്ള കാലയളവിലാണ് യാത്ര ചെയ്യാനാവുക. ഇന്ന് മുതല് ഈ മാസം 22 വരെയാണ് ടിക്കറ്റ് ബുക്ക് ചെയ്യാനുള്ള സമയം. വണ്‍വേ ടിക്കറ്റാണ് കമ്പനി ഓഫര് ചെയ്യുന്നത്.\nഇന്ത്യയ്ക്കകത്ത് പതിനൊന്നിടങ്ങളിലേക്കാണ് 99 രൂപ ടിക്കറ്റിന് വിമാനത്തില് യാത്ര ചെയ്യാനാവുക. ബെംഗളൂരു, ചണ്ഡീഗഢ്, ഗോവ, ഗുവാഹട്ടി, ഹൈദരാബാദ്, ഇംഫാല്, ജെയ്പൂര്, കൊച്ചി, ദില്ലി, പൂനെ, വിസാഗ് എന്നിവിടങ്ങളിലേക്ക് വെറും 99 രൂപയ്ക്ക് ദില്ലിയില് നിന്നോ ബെംഗളൂരുവില് നിന്നോ നിങ്ങള്‍ക്ക് പറക്കാം.\nഇന്ത്യയ്ക്ക് പുറത്ത് മലേഷ്യയിലെ കോലാലംപൂര്, തായ്‌ലന്‍ഡിലെ ബാംങ്കോക്ക് എന്നിവിടങ്ങളിലേക്ക് 999 രൂപയ്ക്ക് വിമാനയാത്ര നടത്താം. ജനുവരി 16 മുതല് 31 വരെ ഈ ഓഫറില് വിമാനയാത്ര നടത്താവുന്നതാണ്.\nair asia plain india airlines travel ticket price എയര് ഏഷ്യ ഇന്ത്യ വിദേശം വിമാനം യാത്ര ടിക്കറ്റ്\nAir Asia announces one-way tickets at as low as Rs 99 on selected routes in India. We can travel to 11 selected destinations in India.\nStory first published: Monday, January 16, 2017, 15:43 [IST]


സെമി കാണാന് ഈ കളി പോരാ ബ്ലാസ്റ്റേഴ്‌സ് – Chandrika Daily\nBy chandrika Monday November 7, 2016 04:49 am\nസെമി കാണാന് ഈ കളി പോരാ ബ്ലാസ്റ്റേഴ്‌സ്\nഅഷ്‌റഫ് തൈവളപ്പില് കൊച്ചി: 22 ദിവസം നീണ്ട എവേ പര്യടനത്തിന് ശേഷം കേരള ബ്ലാസ്റ്റേഴ്‌സ് ടീം കൊച്ചിയില് തിരിച്ചെത്തി, തുടര്‍ച്ചയായി നാലു എവേ മത്സരങ്ങള് കളിച്ച ടീമിന്…\nകൊച്ചി: 22 ദിവസം നീണ്ട എവേ പര്യടനത്തിന് ശേഷം കേരള ബ്ലാസ്റ്റേഴ്‌സ് ടീം കൊച്ചിയില് തിരിച്ചെത്തി, തുടര്‍ച്ചയായി നാലു എവേ മത്സരങ്ങള് കളിച്ച ടീമിന് ഇനി തുടരെ രണ്ടു ഹോം മത്സരങ്ങളാണ്. നാളെ ഗോവ എഫ്‌സിക്കെതിരെയും 12ന് ചെന്നൈയിന് എഫ്.സിക്കെതിരെയും. എവേ മത്സരങ്ങള് കഴിഞ്ഞ് വരുമ്പോള് കാര്യമായ നേട്ടങ്ങളൊന്നും ബ്ലാസ്റ്റേഴ്‌സിന് അവകാശപ്പെടാനില്ല, ഗോളടിക്കാന് ആളില്ലെന്ന പേരുദോഷം ഇപ്പോഴും ബാക്കി, തുടര്‍ച്ചയായി മൂന്ന് ഹോം മത്സരങ്ങള് കളിച്ച് ഒക്‌ടോബര് 14ന് എവേ മത്സരങ്ങള്‍ക്കായി തിരിക്കുമ്പോള് ഒരേയൊരു ജയത്തില് നിന്ന് ലഭിച്ച മൂന്നു പോയിന്റുമായി അവസാന സ്ഥാനത്തായിരുന്നു ടീം.\nമടങ്ങുന്നത് ആറു പോയിന്റുകള് കൂട്ടിച്ചേര്‍ത്ത് ആറാം സ്ഥാനക്കാരായി. കഴിഞ്ഞ നാലു മത്സരങ്ങളില് ഗോവക്കെതിരെ മാത്രമാണ് കേരളത്തിന് ജയിക്കാനായത്. സീസണില് ബ്ലാസ്റ്റേഴ്‌സിന്റെ ഏറ്റവും മികച്ച ജയവും അതു തന്നെ. ചെന്നൈയിനെയും പൂനെയെയും അവരുടെ തട്ടകത്തില് സമനിലയില് തളച്ചപ്പോള് അവസാന മത്സരത്തില് ഡല്‍ഹിക്കെതിരെ എതിരില്ലാത്ത രണ്ടു ഗോളിന് തോല്‍വിയും വഴങ്ങി. ലീഗില് തുടര്‍ച്ചയായ ആറു മത്സരങ്ങളില് തോറ്റിട്ടില്ലെന്ന റെക്കോഡാണ് ഡല്‍ഹിക്കെതിരായ തോല്‍വിയിലൂടെ കേരളത്തിന് നഷ്ടമായത്. എട്ടു മത്സരങ്ങള് പൂര്‍ത്തിയാക്കിയ ടീമിന് അവശേഷിക്കുന്ന ആറു മത്സരങ്ങളും ഇനി നിര്‍ണായകമാണ്. സെമിസാധ്യതകള് സജീവമാക്കണമെങ്കില് ഇനിയുള്ള മത്സരങ്ങളില് ജയിക്കുകയോ തോല്‍ക്കാതിരിക്കുകയോ ചെയ്യണം.\nനാളത്തെ മത്സരം ജയിച്ചാല് ആദ്യ നാലിലെത്താനും ടീമിന് കഴിയും. സീസണില് ഇതുവരെ നാലു ഗോളുകള് മാത്രമാണ് മഞ്ഞപ്പടക്ക് നേടാനായത്. വഴങ്ങിയതാകട്ടെ ആറു ഗോളുകള് മാത്രവും. രണ്ടും സീസണിലെ റെക്കോഡാണ്. ലക്ഷ്യത്തിലേക്ക് ഏറ്റവും കുറഞ്ഞ ഷോട്ടുതിര്‍ത്ത ടീമും ബ്ലാസ്റ്റേഴ്‌സ് തന്നെ, ഏഴു മത്സരങ്ങളില് നിന്ന് എതിരാളിയുടെ വല ലക്ഷ്യമാക്കി ബ്ലാസ്റ്റേഴ്‌സ് താരങ്ങള് പന്തടിച്ചത് വെറും 19 തവണ, മുന്നിലുള്ള ഡല്‍ഹിയുടെ അക്കൗണ്ടില് 49 ഷോട്ടുകളുണ്ട്. പൂര്‍ണതയിലെത്തിച്ച പാസുകളുടെ എണ്ണത്തിലും ടീം പിറകില് തന്നെ. സ്വന്തം ആരാധകരുടെ മുന്നില് തുടര്‍ച്ചയായ രണ്ടു മത്സരങ്ങള് കളിക്കുമ്പോള് പരമാവധി പോയിന്റുകള് തന്നെയാണ് ടീമിന്റെ ലക്ഷ്യം. ഈ രണ്ടു മത്സരങ്ങളിലെ ഫലങ്ങള് ടീമിന്റെ തുടര്‍ന്നുള്ള യാത്രയില് നിര്‍ണായകമാവുകയും ചെയ്യും. 19ന് മുംബൈ (എവേ), 25ന് പൂനെ (ഹോം), 29ന് കൊല്‍ക്കത്ത (എവേ), ഡിസംബര് 4ന് നോര്‍ത്ത് ഈസ്റ്റ് (ഹോം) ടീമുകള്‍ക്കെതിരെയാണ് ബ്ലാസ്റ്റേഴ്‌സിന്റെ മറ്റു മത്സരങ്ങള്.


വിവാദങ്ങള്‍ക്ക് ഗുഡ്‌ബൈ; ഏകദിനവും തൂത്തുവാരാന് ഇന്ത്യ നാളെയിറങ്ങും\nMon Aug 10 2020 21:55:33 GMT+0530 (India Standard Time)\nസ്ത്രീവിരുദ്ധ പരാമര്‍ശത്തെ തുടര്‍ന്ന് വിവാദത്തിലകപ്പെട്ട ഹാര്‍ദ്ദിക് പാണ്ഡ്യ, ആര് കെ രാഹുല് എന്നിവര് നാളത്തെ മല്‍സരത്തില് കളിക്കില്ല\nNSH11 Jan 2019 2:14 PM GMT\nസിഡ്‌നി: ആസ്‌ത്രേലിയക്കെതിരായ ചരിത്ര ടെസ്റ്റ് വിജയത്തിന് ശേഷം ഇന്ത്യന് ടീം ഏകദിന പരമ്പരയും സ്വന്തമാക്കാന് നാളെയിറങ്ങും. സ്ത്രീവിരുദ്ധ പരാമര്‍ശത്തെ തുടര്‍ന്ന് വിവാദത്തിലകപ്പെട്ട ഹാര്‍ദ്ദിക് പാണ്ഡ്യ, ആര് കെ രാഹുല് എന്നിവര് നാളത്തെ മല്‍സരത്തില് കളിക്കില്ല. ഓസീസിനെതിരേ നേടിയ ടെസ്റ്റ് വിജയത്തിന്റെ ആത്മവിശ്വാസത്തിലാണ് ടീം ഇന്ത്യ ഇറങ്ങുക. വിവാദങ്ങള് ടീമിനെ യാതൊരു തരത്തിലും ബാധിച്ചിട്ടില്ലെന്നു ക്യാപ്റ്റന് കോഹ്‌ലി വ്യക്തമാക്കി. ടെസ്റ്റ് പരമ്പരയിലെ സൂപ്പര് ബൗളര് ജസ്പ്രീത് ബുംറയ്ക്ക് വിശ്രമം നല്‍കിയിരിക്കുകയാണ്. ഭുവനേശ്വര് കുമാര്, മുഹമ്മദ് ഷമി, ഖലീല് അഹമ്മദ് എന്നിവരടങ്ങുന്ന പേസ് ടീമിനെ ബൗളിങ് നിരയില് ഇറക്കും. രാഹുല് പാണ്ഡ്യയ്ക്ക് പകരം രവീന്ദ്ര ജഡേജ കളിക്കും. കോഹ്‌ലിയും അമ്പാട്ടി റായിഡുവും യഥാക്രമം മൂന്ന്, നാല് സ്ഥാനങ്ങളില് ബാറ്റ് ചെയ്യും. ആസ്‌ത്രേലിയന് മണ്ണില് ഇന്ത്യയുടെ വിജയ റെക്കോഡ് മോശമാണ്. 48 ഏകദിനം കളിച്ചതില് ഇന്ത്യ 35 എണ്ണത്തില് തോല്‍വി ഏറ്റുവാങ്ങിയിട്ടുണ്ട്. ഇന്ത്യ ടീം ബൗളിങ്ങിലും ബാറ്റിങ്ങിലും മികച്ച ലൈന് അപ്പ് ആണെന്ന് ഓസിസ് ക്യാപ്റ്റന് ആരോണ് ഫിഞ്ച് വ്യക്തമാക്കി. ഡേവിഡ് വാര്‍ണര്, സ്റ്റീവ് സ്മിത്ത്, മിച്ചല് സ്റ്റാര്‍ക്ക്, പാറ്റ് കുമിന്‍സ്, ജോഷ് ഹാസല്‍വുഡ് എന്നിവരുടെ കുറവ് ഓസിസ് ടീമിനെ കനത്ത സമ്മര്‍ദത്തിലാക്കും.\nഅലക്‌സ് കാരേ, ആരോണ് ഫിന്‍ഞ്ച് (ക്യാപ്റ്റന്), ഉസ്മാന് ഖ്വാജ, ഷോണ് മാര്‍ഷ്, പീറ്റര് ഹാന്‍സ്‌കോമ്പ്, മാര്‍ക്കസ് സ്‌റ്റോനിസ്, ഗ്ലെന് മാക്‌സ് വെല്, ജാസണ് ബെഹ്‌റന്‍ഡ്രോഫ്, പീറ്റര് സിഡല്, നഥാന് ലയോണ്, ജേ റിച്ചാര്‍ഡ്‌സണ്.\nവിരാട് കോഹ്‌ലി (ക്യാപ്റ്റന്), രോഹിത് ശര്‍മ, ലോകേഷ് രാഹുല്, ശിഖര് ധവാന്, അമ്പാട്ടി നായിഡു, ദിനേശ് കാര്‍ത്തിക്ക്, കേദര് യാദവ്, എം എസ് ധോണി, രവീന്ദ്ര ജഡേജ, കുല്‍ദീപ് യാദവ്, യുസ് വേദന്ദ്ര ചാഹല്, ഭുവനേശ്വര്, മുഹമ്മദ് സിറാജ്, കെ ഖലീല് അഹമ്മദ്, മുഹമ്മദ് ഷമി.\nindian cricket team india australia odi


നവോദയ വിദ്യാലയത്തില് ആറാം ക്ലാസ് പ്രവേശനംPunalur News \nഹോം Kollam നവോദയ വിദ്യാലയത്തില് ആറാം ക്ലാസ് പ്രവേശനം\nനവോദയ വിദ്യാലയത്തില് ആറാം ക്ലാസ് പ്രവേശനം\nജില്ലയിലെ നവോദയ വിദ്യാലയത്തിലേക്ക് ആറാം ക്ലാസ് പ്രവേശനത്തിന് ഓണ്‍ലൈന് അപേക്ഷ ക്ഷണിച്ചു. പ്രവേശനത്തിന് താത്പര്യമുള്ള വിദ്യാര്‍ഥികള് ജില്ലയിലെ സര്‍ക്കാര്, സര്‍ക്കാര് അംഗീകൃത വിദ്യാലയങ്ങളില് 2019-20 അധ്യയന വര്‍ഷത്തില് അഞ്ചാം ക്ലാസില് പഠിക്കുന്നവരായായിരിക്കണം. മൂന്ന്, നാല് ക്ലാസുകളില് ഓരോ അധ്യയന വര്‍ഷം പഠനം നടത്തി വിജയിച്ചവരുമാകണം.\n2007 മേയ് ഒന്നിന് മുമ്പോ 2011 ഏപ്രില് 30ന് ശേഷമോ ജനിച്ചവരെ പരിഗണിക്കില്ല. അഞ്ചാം ക്ലാസില് പഠിച്ച സ്‌കൂളിലെ പ്രഥമാധ്യാപകനില് നിന്ന് നിശ്ചിത ഫോമില് ഫോട്ടോ പതിച്ച് അപേക്ഷകന്റേയും രക്ഷിതാവിന്റേയും ഒപ്പ് സഹിതം വാങ്ങിയ സര്‍ട്ടിഫിക്കറ്റ് ഓണ്‍ലൈന് അപേക്ഷയ്‌ക്കൊപ്പം അപ്‌ലോഡ് ചെയ്യണം.\nwww.navodaya.gov.in, www.nvsadmissionclasssix.in എന്നീ വെബ്‌സൈറ്റുകളിലാണ് രജിസ്റ്റര് ചെയ്ത് അപേക്ഷിക്കേണ്ടത്. ഓണ്‍ലൈന് അപേക്ഷ സൗജന്യമാണ്. അവസാന തീയതി സെപ്തംബര് 15. 2020 ജനുവരി 11 നാണ് പരീക്ഷ. രജിസ്‌ട്രേഷന് നമ്പരും പാസ്‌വേഡും എസ്.എം.എസ് ആയി ലഭിക്കുന്നതിന് മൊബൈല് നമ്പര് നല്‍കണമെന്നും പ്രിന്‍സിപ്പല് അറിയിച്ചു. വിശദ വിവരങ്ങള് 0474-2454846 നമ്പരിലും jnvkollam1@gmail.com\nഎന്ന ഇ-മെയില് വിലാസത്തിലും ലഭിക്കും.


സർപ്രൈസ് – Kerala Times\nവല്ലാത്ത ഉറക്ക ക്ഷീണം. ഒരു കാപ്പികുടിച്ചാൽ മാറിയേനെ. ഫോൺ കയ്യിലെടുത്തു. സമയം 8 മണി ആയി. എന്നിട്ടും എന്താ വീടിത്ര നിശ്ശബ്ദം. ശാരിയെവിടെ. മുഖം കഴുകി അടുക്കളയിലേക്ക് നടന്നു. അടുക്കള ആകെ വൃത്തികേടായി കിടക്കുന്നു. രണ്ടു ദിവസം മുൻപ് കഴിച്ച പാത്രങ്ങളെല്ലാം അങ്ങനെ തന്നെ ഉണ്ട്. അയാൾ പതുക്കെ ഉമ്മറത്തേക്ക് നടന്നു. മുൻവാതിൽ തുറന്നു. പത്രക്കാരൻ വലിച്ചെറിഞ്ഞ പത്രങ്ങൾ ചിതറികിടക്കുന്നുണ്ട് വരാന്തയിൽ. മുറ്റത്ത് പാറിനടക്കുന്ന പക്ഷികൾ പോലും ശബ്ദം മറന്നുപോയോ? ടൈഗർ എന്ന വളർത്തുനായ കാലുകളിൽ വന്ന് മുഖമുരച്ചു. ശബ്ദം പുറത്തുവരരുതെന്ന് അവനും തീരുമാനിച്ചൊ?\nചാറ്റൽ മഴയിൽ നനഞ്ഞ ചില ഇലകൾ മുറ്റത്ത് നിറം പകർന്നു കിടക്കുന്നു. പച്ചയും മഞ്ഞയും ചുവപ്പും, ബ്രൗണുമൊക്കെ നിറങ്ങളിൽ. അവ ഒരു ചൂലിൻ തലോടൽ പ്രതീക്ഷിക്കുന്നുണ്ടെന്ന് തോന്നി. മഴത്തുള്ളികൽ പറ്റിപ്പിടിച്ച പൂക്കളും ചെടികളും തലകുമ്പിട്ടിരിക്കുന്നു. എല്ലാവരിലും ഒരു മൂകത തളം കെട്ടിയിരിക്കുന്നു. ഒരു തലോടൽ, അല്പം കിന്നാരം പറച്ചിൽ പിന്നെ അല്പം ഉറക്കെയുള്ള ശകാരം ഇതൊന്നുമില്ലാതെ അവർക്കും ശ്വാസംമുട്ടുന്നുണ്ടാകും.\nആകെ മൂന്നുപേരെ വീട്ടിലുള്ളെങ്കിലും മുപ്പതുപേരുള്ള ഓളമാണെപ്പോഴും. കിലുക്കാംപെട്ടിപോലെ സംസാരിച്ചു നടക്കുമ്പോൾ ഞാൻ പറയും നിനക്കല്പനേരം ഒന്നു മിണ്ടാതിരുന്നൂടെയെന്ന്. ഇന്നാണ് മനസ്സിലാവുന്നത് ആ ശബ്ദം ഇല്ലാതെ എന്തൊരു മൂകതയാണ് ഈ വീട്ടിലെന്ന്. കുറെ അലങ്കാരങ്ങൾ ചേർത്തുവച്ച ഒരു കെട്ടിടം മാത്രമായിരിക്കുന്നു വീട്.\nആഹാ.. എന്താ ഇന്ന് ജോലിക്കൊന്നും പോവണ്ടെ? “ദേ ഗംഗേട്ടാ പിന്നെ പറയരുത് ഞാൻ മൂലമാ ലേറ്റ് ആയേന്ന്”.\nശബ്ദം കേട്ട് തിരിഞ്ഞു നോക്കി. ആരുമില്ല. അകന്നുപോകുന്ന പാദപതനം കേൾക്കുന്നുണ്ടോ, കാതു കൂർപ്പിച്ചു. ഇല്ല എല്ലാം തോന്നിയതാണ്. ലിവിംഗ് റൂമിൽ താനിന്നലെ കൊണ്ടിട്ട കോട്ട് അങ്ങനെ തന്നെ ഉണ്ട്. ടീപ്പോയ്ടെ മുകളിൽ തലങ്ങം വിലങ്ങുമായി നിരത്തിയിട്ടിരിക്കുന്ന പത്രങ്ങളും മെയിലും. ഫ്ലവർ വാസിലെ വാടിയ പൂക്കൾ. ഒന്നിനും ഒരടുക്കും ചിട്ടയുമില്ല.\nഎന്താ ശാരിയിത്. നിനക്കിതൊക്കെയൊന്ന് വൃത്തിക്ക് വച്ചൂടെ? അതെങ്ങനാ, ഏതു നേരവും ഫോണിലല്ലെ? നിനക്കൊന്നിനും നേരമില്ല.\nമ്ം തൊടങ്ങി.. ഞാനിവിടെ വെറുതെ ഇരിക്കുവാന്നാ വിചാരം. ഞാൻ ജോലിക്ക് പോകണം, അച്ഛന്റെം മോളുടെം കാര്യം നോക്കണം, അടുക്കളയിൽ വല്ലതും വച്ചുണ്ടാക്കണം, വീടു വൃത്തിയാക്കണം, അകത്തെംപുറത്തെം പണി മുഴുവൻ ചെയ്യണം. എന്നിട്ടും ഇതൊക്കെ തന്നെ മിച്ചം. വെറുതെ പറഞ്ഞ് സമയം കളയാതെ പോകാൻ നോക്ക്. അതും പറഞ്ഞ് അടുക്കളയിലേക്ക് പോയ അവൾ….\nഅയാൾക്ക് ഹൃദയം പൊട്ടിപ്പോകുന്ന വേദന തോന്നി. തൊണ്ടവരളുന്ന പോലെ ഒരാശ്വാസത്തിന് അയാൾ ചുറ്റും നോക്കി.\nശാരീ… നീ എന്തെടുക്കുവാ… അല്പം വെള്ളം അയാളുറക്കെ പറയുന്നുണ്ടായിരുന്നു. ശബ്ദം പുറത്തേക്ക് വന്നില്ല. ആകെത്തളർന്നയാൾ സോഫയിലേക്ക് ചാഞ്ഞു.\nഫോൺ ബല്ലടിക്കുന്നു. അയാൾ ഞെട്ടലോടെ അവിടേക്ക് നോക്കി. ആകെ ഭയമായിരിക്കുന്നു. എന്തു വാർത്തയാവും തേടിയെത്തുക? ആരാവും?\nകുറെ നേരം ബല്ലടിച്ച് അത് നിന്നു.\nഒരാളുടെ അഭാവം തീർക്കുന്ന ശൂന്യത ഭയാനകമാണെന്ന് അയാൾ തിരിച്ചറിഞ്ഞു. എന്തിനും ഏതിനും ശാരീ..ശാരീ…. എന്ന് ഒച്ചയിട്ടോണ്ടിരുന്നപ്പോൾ എപ്പോഴെങ്കിലും ചിന്തിച്ചിരുന്നോ ഇങ്ങനെ ഒരു ദിവസം വരുമെന്ന്. ഞായറാഴ്ച ഉച്ചമുതൽ ഇന്ന് വെളുപ്പിനഞ്ചുമണിവരെ ഐസിയുവിന് പുറത്ത് കസേരയിൽ മരവിച്ചിരിക്കുകയായിരുന്നു. അകത്തേക്കും പുറത്തേക്കും കിതച്ചോടുന്ന ഡോക്ടർമാരും നഴ്സുമാരും തനിക്കപരിചിതരായിരുന്നു. മകൾ മാളൂട്ടിയെ ചേർത്ത് പിടിച്ച് തേങ്ങുന്ന ശാരിയുടെ അച്ഛനും അമ്മയും പോലും താനറിയാത്ത ഏതോ ലോകത്തിലുള്ളവരെന്ന് തോന്നി. ഡോക്ടർ പറഞ്ഞത് 48 മണിക്കൂറാണ്. ഇന്നുച്ചവരെ. അവൾക്ക് ബോധത്തിന്റെ ലോകത്തേക്ക് തിരിച്ചുവരാനുള്ള സമയത്തിന്റെ അതിർവരമ്പ്.\nഎല്ലാവരെയും വീട്ടിലേക്ക് പറഞ്ഞയച്ച് ഞാൻ മാത്രം മതി ആ ലോകത്തെന്ന് തോന്നി. ഒരിക്കലും അവളെ വേണ്ടത്ര ശ്രദ്ധിക്കാൻ ശ്രമിക്കാത്ത എപ്പോഴും തിരക്കിലായിരുന്ന എനിക്ക് ഇന്നലെമുതൽ ഒരു തിരക്കുമില്ലാതായി.\nഇന്നലെ അവളുടെ പിറന്നാളായിരുന്നു. മാളൂട്ടിയാണ് പറഞ്ഞത് അച്ഛാ ഈ പിറന്നാളിന് നമുക്ക് അമ്മയ്ക്കൊരു സർപ്രൈസ് കൊടുക്കണമെന്ന്. അവളുടെ 45 ആം പിറന്നാളായിരുന്നു. ആദ്യം എതിർത്തെങ്കിലും പിന്നീട് മോളുടെ നിർബന്ധത്തിന് വഴങ്ങി.\nഅവളുടെ ജന്മദിനം ഒരിക്കലും ഞാനോർത്തുവച്ചില്ല. എല്ലാ ജന്മദിനങ്ങളിലും അതിരാവിലെ അവളുടെ അമ്മ അമ്പലത്തിൽ പോയി മകൾക്ക് വേണ്ടി പ്രാർത്ഥിച്ചു വരുമ്പോഴാകും ഞാനോർക്കുക. ഒരിക്കലും അവൾക്ക് ഒരു ജന്മദിനം ആശംസിച്ചില്ല. കൂടെയുള്ളവർ പലരും ഭാര്യയുടെ ജന്മദിനം എന്ന് പറഞ്ഞ് ലീവെടുക്കുമ്പോഴും സമ്മാനങ്ങൾ വാങ്ങിയ കഥകൾ പറയുമ്പോഴും അവരോട് പുച്ഛമായിരുന്നു. “ഇവനൊക്കെ വേറെ പണിയൊന്നുമില്ലെ എന്ന് സ്വയം ചോദിച്ചിരുന്നു”. ഒരിക്കൽ പോലും അവളൊരുപരാതിയും പറഞ്ഞില്ല. എന്റെയും മാളൂട്ടിയുടെയും ജന്മദിനം ആഘോഷമാക്കാൻ അവൾ മറന്നില്ല.\nഉച്ചയ്ക്ക് അവളുടെ അച്ഛനെയും അമ്മയേയും കൂട്ടി ഒരു റസ്റ്റോറന്റിൽ ഉച്ചഭക്ഷണം, രാവിലെ അച്ഛനുമമ്മയും പതിവ് തെറ്റിക്കാതെ വന്നു. മകളോടൊപ്പം ബ്രേക്ക് ഫാസ്റ്റ് കഴിഞ്ഞ് അവർ മടങ്ങി.\nഅപ്പോഴാണ് ഞാനൊന്നും അറിഞ്ഞില്ലെന്നഭാവത്തിൽ അവളെ ചൊടിപ്പിക്കാൻ പറഞ്ഞത്. “ഒന്നും നോക്കുന്നില്ല, വീട് വാരിവലിച്ചിട്ടിരിക്കുന്നു” എന്നെല്ലാം.\nപതിവ് പല്ലവിപോലെ പറഞ്ഞ് അടുക്കളയിലേക്ക് അകന്നു പോയ ആ കാലൊച്ച തനിക്കൊരാഘാതമാകുമെന്ന് കരുതിയില്ല. എന്തോ തട്ടിമറിഞ്ഞ ശബ്ദം കേട്ട് എന്താണെന്ന് ചോദിച്ചിട്ടും മറുപടി ഇല്ലാതെ വന്നപ്പോഴാണ് അടുക്കളയിലേക്ക് ചെന്നത്. “എന്താ ശാരീ ചെവി കേട്ടൂടെ, വായിൽ നാവില്ലെ” എന്നൊക്കെ ചോദിച്ച് ചെന്ന ഞാൻ കണ്ടത് … തളർന്ന് അനക്കമില്ലാതെ കിടക്കുന്ന ശാരിയെ ആണ്.\nസുഹൃത്തായ ഡോക്ടർ രാജേഷ് നിർബന്ധിച്ച് പറഞ്ഞയയ്ക്കുമ്പോഴും അവൾ ഒന്നുമറിയാതെ കിടക്കുകയായിരുന്നു. രാവിലെ അവൻ വിളിക്കാമെന്ന് പറഞ്ഞിരുന്നു. അവനാകുമോ വിളിച്ചത്? വീണ്ടും ഫോൺ ബല്ലടിക്കാൻ തുടങ്ങി. വിങ്ങുന്ന ഹൃദയത്തോടെ ഫോണിലേക്ക് നോക്കി. മാളൂട്ടിയാണ്.\nഅച്ഛാ.. അച്ഛനുണർന്നോ? ഞങ്ങൾ അങ്ങോട്ട് വരുന്നു.\nഒരു മൂളലിൽ മറുപടി ഒതുക്കി ഫോൺ കട്ട് ചെയ്തു. തൊട്ടടുത്തിരുന്ന സമ്മാനപ്പൊതിയിലേക്ക് വിരലുകളെത്തി. കഴിഞ്ഞ 20 വർഷത്തിനിടയിൽ ആദ്യമായി അവൾക്ക് വാങ്ങിയ സമ്മാനം. അവൾക്കുള്ള രണ്ടാമത്തെ സർപ്രൈസ്. കണ്ണുകൾ നിറഞ്ഞു. അയാൾ വിങ്ങിപ്പൊട്ടി.\nഗംഗേട്ടാ എന്നെങ്കിലും നിങ്ങൾക്ക് സമയമുണ്ടാകുമോ ഞങ്ങളോടൊപ്പം ഇരിക്കാൻ. അവളെന്നും പകുതി കളിയും മുഴുവൻ പരാതിയുമായി ചോദിച്ചിരുന്നു. ശാരീ… നീ എന്നിലെത്ര സ്വാധീനിച്ചിരുന്നു എന്ന് മനസ്സിലാക്കാൻ ഇങ്ങനെയൊന്ന് സംഭവിക്കേണ്ടിവന്നു. നിനക്ക് വേണ്ടി സമയം മാറ്റിവയ്ക്കാൻ നീ ഓർമ്മയില്ലാതെ എന്നിലേക്ക് മടങ്ങുമോ എന്നറിയാതെ കിടക്കേണ്ടിവന്നു.\nകാലിൽ വന്ന് മുട്ടിയുരുമ്മിയ മണിച്ചി പൂച്ചയും അവളെ തിരയുകയായിരുന്നു. ശബ്ദമില്ലാതെ ആ കണ്ണുകൾ എല്ലായിടവും അലയുന്നു. ടൈഗറിനും മണിച്ചിക്കും അവൾ എടുത്തു വച്ച ഭക്ഷണം ഉറുമ്പരിച്ച് ഇരിക്കുന്നുണ്ടായിരുന്നു. അവരും പ്രാർത്ഥനയിലാകും.\nഅവളെ എന്നിലേക്ക് മടക്കികൊണ്ടുവരാൻ അവൾ വിളിക്കുന്ന ഈശ്വരൻമാർക്ക് കഴിയുമോ?\nഅവൾ വരും. ഈ വീട് ഇങ്ങനെ കിടന്നാലെങ്ങനെയാ? അയാൾ വല്ലാത്ത ഉത്സാഹത്തോടെ ടീപ്പോയ് വൃത്തിയാക്കി, എല്ലാം അതാതിന്റ സ്ഥാനങ്ങളിൽ അടുക്കി വച്ചു, ഫ്ലവർ വാസിലെ വാടിയ പൂക്കൾ മാറ്റി, ജലകണങ്ങൾ പറ്റിപ്പിടിച്ച് നാണം കുണുങ്ങി മിഴിതാഴ്ത്തി നിന്ന ചുവന്ന റോസാപ്പൂക്കൾ മുറിച്ചെടുത്തു. അവൾ പറയാറുള്ളപോലെ പൂക്കളോടും ചെടിയോടും പറഞ്ഞു നിങ്ങളെ വേദനിപ്പിച്ചോ, ക്ഷമിക്കൂ.\nനിങ്ങളുടെ പ്രീയപ്പെട്ടവൾക്ക് വേണ്ടിയാണ് ഞാനിതൊക്കെയെടുത്തത്. അവൾ മടങ്ങിവരുമ്പോൾ കൊടുക്കാനുള്ള സർപ്രൈസ്. അയാളാ ചെടികളെയും പൂക്കളെയും പ്രണയപൂർവ്വം തലോടി.\nചെടികളോടും പൂക്കളോടും സംസാരിക്കുമ്പോൾ ഞാൻ കളിയാക്കിയിരുന്നു. “മ്ംം, ബെസ്റ്റ്. നീ പറഞ്ഞതെല്ലാം അവർക്ക് മനസ്സിലായി”.\nഅവൾ പറയും “ഗംഗേട്ടാ അവർക്കെല്ലാം മനസ്സിലാവും. നമ്മുടെ പരിചരണം, ഒരു വാക്കും തലോടലും, അതെല്ലാം അവരാഗ്രഹിക്കുന്നു. ഓരൊ ചെടിയിൽ നിന്നും അവരുടേതായ എന്തെടുക്കുമ്പോഴും അനുവാദം ചോദിക്കണം”.\nആഹാ, അത് കൊള്ളാലൊ, നമ്മൾ പരിചരിച്ച് വളർത്തുന്നത് നമുക്ക് ഇഷ്ടം പോലെ ഉപയോഗിക്കാനല്ലെ? നിനക്ക് വേറെ പണിയൊന്നുമില്ലെ?\nഅവൾ പറഞ്ഞത് ശരിയാണെന്ന് ഇന്ന് മനസ്സിലായി. ഓരോ ജീവജാലത്തിനും ഉണ്ടാവും മനുഷ്യനെ പോലെ പ്രീയങ്ങൾ.\nഅടുക്കളയിലെത്തി വാഷ്ബേസനിലെ എച്ചിൽ പാത്രങ്ങളൊന്നൊന്നായ്. കഴുകിത്തുടച്ചു വച്ചു. ഇടയ്ക്ക് അവളറിയാതെ അവളെ വീക്ഷിച്ചിരുന്ന പരിചയം.\nവീടുമുഴുവനൊന്നു നോക്കി. നീറ്റായിരിക്കുന്നു. അവൾക്ക് ഇതൊരു സർപ്രൈസ് തന്നെയാവും. കുടിച്ച ചായക്കപ്പ് പോലും എടുത്തുവയ്ക്കാത്ത ഗംഗേട്ടൻ!!! അവളുടെ മിഴികളിൽ വിടരുന്ന അത്ഭുതം… തുറന്ന വായ…പിന്നെ ഒരുചിരിയോടെ ഓടിനടന്ന് എല്ലാം കണ്ട് ഓടിവന്ന് തന്നെ കെട്ടിപ്പുണർന്ന് ഡാാ കൊച്ചുകള്ള.. ഇതൊക്കെ ഇത്രനാളെവിടെ ഒളിപ്പിച്ചു എന്നുള്ള ചോദ്യം…\nഓർത്തപ്പോൾ തന്നെ കുളിരു കോരി.\nഇനി ഉള്ള ജീവിതം അവളെ സ്നേഹിക്കാനാണ്. ആരും ഇന്നുവരെ സ്നേഹിക്കാത്ത രീതിയിൽ സ്നേഹിക്കണം. അവളുടെ മിഴികളിൽ എന്നെമാത്രം കാണണം, ആ ചുണ്ടുലളിൽ ഗംഗേട്ടനെന്ന മന്ത്രമാവണം.\nഎന്റെ നെഞ്ചിൽ കാതുചേർത്ത് ശാരീ… എന്നമന്ത്രസ്വനം കേൾപ്പിക്കണം…ഇതുവരെ നഷ്ടപ്പെട്ട നിമിഷങ്ങളെ പുനർജ്ജിവിപ്പിക്കണം.\nഅയാൾ ബാത്റൂമിലേക്ക് പോകും മുൻപ് തന്നെ അതി\nശയത്തോടെ തല തിരിച്ചും പിരിച്ചും നോക്കുന്ന മണിച്ചിയോട് പറഞ്ഞു. നീ പേടിക്കണ്ട. നമ്മുടെ ശാരിക്കുട്ടി വരും… ഇവിടം വീണ്ടും ശബ്ദവീചികളലയടിക്കും.\nബാത്റൂമിന്റെ സൈഡിലിരുന്ന പാദപതനം കേട്ടാൽ പൊട്ടിച്ചിരിക്കുന്ന റ്റെഡി ബിയർ പൊട്ടിച്ചിരിച്ചു. നീ ചിരിച്ചോ… ഇനി ആ വീട്ടിൽ ചിരിമാത്രമെ ഉണ്ടാകു.\nഒരു കോഫിയുണ്ടാക്കാമായിരുന്നു. വേണ്ട… വേഗം റഡിയായി ശാരിയുടെ അടുത്തേക്ക് പോകാം. വേഗം റഡിയായി. അവൾക്ക് കൊടുക്കാനുള്ള സമ്മാനം ഒന്നുകൂടി ഹൃദയത്തോട് ചേർത്തു. അധികം ആഭരണമൊന്നും അവളണിയുന്നത് കണ്ടിട്ടില്ല. എങ്കിലും ഇതവളെ സന്തോഷിപ്പിക്കും. അഞ്ച് കല്ലുള്ള ഡമയണ്ടിന്റെ മൂക്കുത്തി, ഒരു ബ്രേയ്സ് ലെറ്റ്. വളരെ സിമ്പിൾ ഡിസൈൻ. അവൾക്കിത് നന്നായി ചേരും. ഇത് കാണുമ്പോൾ ആ മുഖത്ത് വിടരുന്ന പുഞ്ചിരി അത് കാണാൻ തിടുക്കമായി. അവളെ ചേർത്തു നിർത്തി പറയണം. ഇനി നിനക്ക് വേണ്ടിമാത്രമാണെന്റെ സമയമെന്ന്. അയാൾക്ക് വല്ലാത്ത ആശ്വാസം തോന്നി.\nഇറങ്ങാൻ തുടങ്ങുമ്പോൾ വീടൊന്നു കൂടി നോക്കി. എല്ലം ഭംഗിയായിട്ടുണ്ട്. അവളെത്തുമ്പോൾ ഇനി ഒന്നിനും കുറവുണ്ടാകരുത്. മണിച്ചിക്കും ടൈഗറിനും ഫുഡ്ഡും വെള്ളവും വച്ചു. രണ്ടു പേരോടും സ്നേഹത്തോടെ പറഞ്ഞു കഴിക്കു. ശാരി ദിവസങ്ങൾക്കുള്ളിലെത്തും.\nരണ്ടുപേരും ഒന്നു തൊട്ടു എന്ന് വച്ച് മുഖം തിരിച്ചു. വിഷാദം തളംകെട്ടിയ വീട്ടിലേക്ക് നോക്കി രണ്ടുപേരും രണ്ട് വഴിക്ക് നടന്നകന്നു.\nഅയാളോർത്തു. മ്ം എന്തായിത്? അവൾ എത്താൻ രണ്ടുമൂന്നു ദിവസം എടുക്കില്ലെ? എത്ര ദിവസം പട്ടിണികിടക്കും. അവൾക്ക് സങ്കടമാവില്ലെ? വരൂ… വന്ന് കഴിക്കൂ.. അയാൾ സ്നേഹത്തോടെ അവരോട് പറഞ്ഞു. അയാളെ ദയനീയമായി ഒന്നു നോക്കിയിട്ട് അവർ നടന്നകന്നു.\nഈ ജീവികൾ അവളോട് കാണിക്കുന്ന സ്നേഹത്തിന്റെ ഒരംശം പോലും ഞാനവൾക്ക് കൊടുത്തിരുന്നില്ല. അവളെക്കാണാതെ ഒരു തുള്ളി വെള്ളം പോലും അവർക്കിറങ്ങുന്നില്ല.\nവാതിൽ പൂട്ടി ഇറങ്ങുമ്പോൾ ഫോൺ വീണ്ടും റിങ്ങ് ചെയ്യാൻ തുടങ്ങി. ഡോക്ടർ രാജേഷ്.. എന്താവും പറയുകയെന്ന് ആകാംക്ഷയോടെ കാതോർക്കുമ്പോൾ ശാരിയെ വരവേൽക്കാൻ താനൊരുക്കിയ വീടിനെ അയാൾ ഒരിക്കൽ കൂടി നോക്കി..


നാഷണൽ മെഡിക്കൽ കമ്മീഷൻ ബില്ലിനെതിരെ ദേശീയ സെമിനാർ | SUCI Communist KERALA\nരാജ്യത്ത് പൊതുമേഖലയിലുള്ള ആരോഗ്യ സേവനങ്ങളുടെയും വിദ്യാഭ്യാസത്തിന്റെയും ഗുണനിലവാരം അനുദിനം കുറഞ്ഞ് വരുന്നത് ആരോഗ്യ മേഖലയിലെ കമ്പോള താൽപര്യങ്ങൾ തടയാൻ ഭരണകർത്താക്കൾ പരാജയപ്പെടുന്നതിനാലാണെന്നും നാഷണൽ മെഡിക്കൽ കമ്മീഷൻ ബിൽ നമ്മുടെ ഭരണകർത്താക്കൾ എത്രത്തോളം കമ്പോളത്തിന് വേണ്ടി നിലകൊള്ളുന്നു എന്നതിന് തെളിവാണെന്നും ഈ നയങ്ങൾ ചോദ്യം ചെയ്യപ്പെടാതിരിക്കുന്നതിന് വേണ്ടിയാണ് ഐഎംസി പിരിച്ചുവിട്ട് ജനാധിപത്യ സ്വഭാവമില്ലാത്ത എൻഎംസിയെ തൽസ്ഥാനത്ത് പ്രതിഷ്ഠിക്കുന്നെതന്നും ഡോ.തരുൺ മണ്ഡൽ(മുൻ എം.പി, ആരോഗ്യകാര്യ പാർലമെന്ററി സ്റ്റാന്റിംഗ് കമ്മിറ്റി മുൻ അംഗം) അഭിപ്രായപ്പെട്ടു. കോട്ടയം മെഡിക്കൽ കോളേജിൽ മെഡിക്കൽ സർവീസ് സെന്റർ (എംഎസ്‌സി) സംഘടിപ്പിച്ച ‘നാഷണൽ മെഡിക്കൽ കമ്മീഷൻ-പൊതുജനാരോഗ്യ രംഗത്തെ വെല്ലുവിളിയോ പരിഹാരമോ?’ ദേശീയ സെമിനാറിൽ മുഖ്യപ്രഭാഷണം നടത്തുകയായിരുന്നു അദ്ദേഹം.\nപ്രൊഫസർ വിനായിക് നർലിക്കർ(മഹാരാഷ്ട്ര) അദ്ധ്യക്ഷത വഹിച്ചു. ഡോ.സി.പി.വിജയൻ (എച്ച്ഒഡി, ഗൈനക്കോളജി & ഒബ്സ്റ്റട്രിക്സ്, കോട്ടയം മെഡിക്കൽ കോളേജ്), ഡോ.സുധ കമ്മത്ത്(കർണാടക), ഡോ.വി.വേണുഗോപാൽ(കേരളം), ഡോ.അശോക് സാമന്ത(പശ്ചിമ ബംഗാൾ), ഡോ.കെ.ഹരിപ്രസാദ്(കേരളം), ഡോ.സജിത്ത് കുമാർ(കോട്ടയം മെഡിക്കൽ കോളേജ്), ഡോ.സജൽ ബിശ്വാസ്(പശ്ചിമ ബംഗാൾ), ഡോ.ജഗദീഷ് ചന്ദർ(ചത്തീസ്ഗഡ്), ഡോ.വർഗീസ് പുന്നൂസ്(ആലപ്പുഴ മെഡിക്കൽ കോളേജ്), ഡോ. ഷാജഹാൻ(സെനറ്റ് മെമ്പർ, കേരള ആരോഗ്യ സർവകലാശാല), ഡോ.ജി.ജെജി(കോട്ടയം മെഡിക്കൽ കോളേജ്), ഡോ.അൻഷുമാൻ മിത്ര(പശ്ചിമ ബംഗാൾ) എന്നിവർ ചർച്ചയിൽ പങ്കെടുത്തു.\nജനദ്രോഹപരമായ നാഷണൽ മെഡിക്കൽ കമ്മീഷൻ ബിൽ പിൻവലിക്കണമെന്നും സെമിനാർ വിലയിരുത്തി. തുടർന്ന് ആരോഗ്യമേഖലയിലെ തൊഴിലവകാശ ലംഘനങ്ങൾ എന്ന വിഷയത്തിൽ പേപ്പർ എസ്.മിനി (സംസ്ഥാന സെക്രട്ടറി, ഐഎൻപിഎ) അവതരിപ്പിച്ചു. ഡോ.നെസ്‌നീൻ സെയ്ദു ചർച്ചയിൽ പങ്കെടുത്ത് പ്രസംഗിച്ചു. ഡോ.മുഹമ്മദ് ഷഫീഖ് സ്വാഗതവും എസ്.മനുരാജ് നന്ദിയും പറഞ്ഞു.\nജനകീയ സമരത്തിന്റെ കരുത്ത് തെളിയിച്ച വയനാട് കർഷക സമരം\nഐഎൻപിഎ ഇരിട്ടി എസ്ബിഐ ഉപരോധം\nഗ്ലോബൽ ക്ലൈമറ്റ് സ്‌ട്രൈക്ക്: കേരള സംസ്ഥാന ജനകീയ പ്രതിരോധ സമിതിയുടെ ആഭിമുഖ്യത്തിൽ സംസ്ഥാന ബഹുജന കൺവൻഷൻ


കുറുവ വിഭാഗത്തില്‍പ്പെട്ട വിദ്യാർഥികൾക്ക് തുടർപഠനത്തിന് സാഹചര്യമൊരുക്കുക- എ.ബി.വി.പി ഏകദിന ധർണ്ണ സംഘടിപ്പിച്ചു – IRINJALAKUDALIVE.com\nകുറുവ വിഭാഗത്തില്‍പ്പെട്ട വിദ്യാർഥികൾക്ക് തുടർപഠനത്തിന് സാഹചര്യമൊരുക്കുക- എ.ബി.വി.പി ഏകദിന ധർണ്ണ സംഘടിപ്പിച്ചു\nപടിയൂര് : പടിയൂർ ഗ്രാമ പഞ്ചായത്തില് കാക്കാത്തുരുത്തിയില് താമസിക്കുന്ന കുറുവ വിഭാഗത്തില്‍പ്പെട്ട കുടുംബങ്ങളിലെ കുട്ടികള്‍ക്ക് ജാതി സര്‍ട്ടിഫിക്കറ്റ് ലഭിക്കാത്ത വിഷയത്തില് സര്‍ക്കാര് നടപടികള് വൈകുന്നതില് പ്രതിഷേധിച്ച് എ.ബി.വി.പി. ഏകദിന ധര്‍ണ്ണ സംഘടിപ്പിച്ചു. ശനിയാഴ്ച രാവിലെ പത്തുമുതല് അഞ്ചുവരെ ഇരിങ്ങാലക്കുട ആല്‍ത്തറയ്ക്കല് സംഘടിപ്പിക്കുന്ന ധര്‍ണ്ണ സംസ്ഥാന സെക്രട്ടറി എം.എം. ഷാജി ഉദ്ഘാടനം നിർവ്വഹിച്ചു.\nആധാര് കാര്‍ഡ്, റേഷന് കാര്‍ഡ്, തിരിച്ചറിയല് കാര്‍ഡ് എന്നീ രേഖകള് എല്ലാം ഇവരുടെ കൈയ്യില് ഉണ്ടെങ്കിലും ജാതി തെളിയിക്കുന്ന രേഖകള് ഇല്ലാത്തതിനാല് പ്ലസ്ടു പഠനവും ഉപരിപഠനവുമെല്ലാം വഴിമുട്ടിയിരിക്കുകയാണ്.\nസ്‌കൂളില് പഠിക്കുന്ന ചെറിയ കുട്ടികള്‍ക്കും ജാതി സര്‍ട്ടിഫിക്കറ്റ് ഇല്ലാത്തതിനാല് വിദ്യാലയങ്ങളില് നിന്നും കിട്ടേണ്ട സര്‍ക്കാര് ആനുകൂല്യങ്ങള് എല്ലാം ഇവര്‍ക്ക് നിഷേധിക്കപ്പെടുകയാണ്. ജാതി തെളിയിക്കുന്നതിനായി ഇവരുടെ പൂര്‍വികര് താമസിക്കുന്ന കോഴിക്കോട് പോയി തഹസില്‍ദാരെ കണ്ട് അപേക്ഷ നല്‍കി മൂന്നു കൊല്ലം കഴിഞ്ഞിട്ടും നടപടി ഉണ്ടായിട്ടില്ല. വിഷയവുമായി ബന്ധപ്പെട്ട് സ്ഥലം എം.എല്.എ.യും മന്ത്രിയുമായ ആര്. ബിന്ദുവിന് നിവേദനം സമര്‍പ്പിച്ചിരുന്നു.\nഎന്നാല് രണ്ടയാഴ്ചയോളമായിട്ടും സര്‍ക്കാര് യാതൊരുവിധ നടപടികളും സ്വികരിക്കാത്തതിനാലാണ് ഏകദിന ധര്‍ണ്ണ സംഘടിപ്പിച്ചതെന്ന് എ.ബി.വി.പി അംഗങ്ങൾ അറിയിച്ചു. വിദ്യാര്‍ഥിയും പരാതിക്കാരുമായ സുധി കെ.എസ് , അനു.എം, അരുൺ മുരുകൻ എന്നിവരും എ.ബി.വി.പി. സംസ്ഥാനസമിതിയംഗം അക്ഷയ് എസ്., നഗര് സെക്രട്ടറി യദുകൃഷ്ണന് എന്നിവര് ധർണ്ണക്ക് നേതൃത്വം നല്‍കി.


ഭാര്യയുടെ പാതിവ്രത്യം തെളിയിക്കാൻ; വെട്ടിത്തിളയ്ക്കുന്ന എണ്ണയിൽ5രൂപ നാണയമിട്ടു കൈമുക്കിച്ച് ഭർത്താവ്, ക്രൂര സംഭവം….. | Malayalam UK\nഭാര്യയുടെ പാതിവ്രത്യം തെളിയിക്കാൻ; വെട്ടിത്തിളയ്ക്കുന്ന എണ്ണയിൽ5രൂപ നാണയമിട്ടു കൈമുക്കിച്ച് ഭർത്താവ്, ക്രൂര സംഭവം…..\nFebruary 24 03:44 2021 by News Desk 6\tPrint This Article\nഭാര്യയുടെ പാതിവ്രത്യം തെളിയിക്കാൻ തിളച്ച എണ്ണയിൽ കൈമുക്കിച്ച് ഭർത്താവ്. മഹാരാഷ്ട്രയിലെ ഒസ്മാനബാദിലാണ് ക്രൂരസംഭവം. ഇതിന്റെ വിഡിയോ സമൂഹമാധ്യമങ്ങളിൽ വൈറലായതോടെ ഭർത്താവിനെതിരെ പൊലീസ് കേസെടുത്തു.\nഈ മാസം 11ന് ഭാര്യ ആരോടും പറയാതെ വീട് വിട്ടുപോയെന്നാണ് ഭർത്താവ് പറയുന്നത്. നാലു ദിവസത്തിന് ശേഷമാണ് പിന്നെ ഇവർ തിരിച്ചെത്തുന്നത്. തന്നെ രണ്ടുപേർ തട്ടിക്കൊണ്ടുപോയതാണെന്നും നാലു ദിവസം അവർ തന്നെ ബന്ദിയാക്കിയെന്നും ഭാര്യ പറഞ്ഞു. ഈ വാദം വിശ്വസിക്കാൻ കഴിയില്ലെന്നും പർഥി സമുദായത്തിന്റെ വിശ്വാസപ്രകാരം തിളച്ച എണ്ണയിൽ കൈ മുക്കി സത്യം തെളിയിക്കണമെന്നും ഇയാൾ ഭാര്യയോട് ആവശ്യപ്പെട്ടു.\nതിളച്ച എണ്ണയിൽ കൈമുക്കിയതോടെ ഭാര്യ കരയുന്നതും കൈ പച്ചവെള്ളത്തിൽ മുക്കുന്നതും വീഡിയോയിൽ കാണാം.


Tuesday, July 30, 2019 3:07 PM IST\nഅരങ്ങേറ്റം ബാലതാരമായി, ‘അന്പിളിഅമ്മാവനി’ൽ. വിനയന്‍റെ ‘അദ്ഭുതദ്വീപി’ലെ ഗജേന്ദ്രനിലൂടെ സംസ്ഥാന സർക്കാരിന്‍റെ സ്പെഷൽ ജൂറി പുരസ്കാരം. ‘കുട്ടിയും കോലും’ സിനിമയിലൂടെ സംവിധായകൻ. ‘പൊക്കക്കുറവിന്‍റെ പൊക്കവും’ അസാമാന്യ രസികത്വവും കഠിനാധ്വാനത്തിനുള്ള മനസും ഒന്നുചേർന്നപ്പോൾ കോട്ടയം അയ്മനത്തെ അജയകുമാർ എന്ന പക്രു ഗിന്നസ് പക്രുവായി.\nപക്രു നിർമാതാവാവുകയാണ്; സർവദീപ്ത പ്രൊഡക്‌ഷൻസിന്‍റെ ബാനറിൽ രഞ്ജിത് സ്കറിയ സംവിധാനം ചെയ്യുന്ന ‘ഫാൻസിഡ്രസി’ലൂടെ. ബുദ്ധിയുറയ്ക്കാത്ത കുട്ടിയുടെ രൂപഭാവങ്ങളിലുള്ള പക്രുവിന്‍റെ മേക്കോവർ ‘ഫാൻസിഡ്രസി’ന്‍റെ ത്രില്ലും സസ്പെൻസ് ലെവലും\nതെല്ലൊന്നുമല്ല ഉയർത്തിയത്. ഗിന്നസ് പക്രു സംസാരിക്കുന്നു...\nനിർമാണം പണ്ടേയുള്ള സ്വപ്നമായിരുന്നോ...?\nവാസ്തവത്തിൽ, നിർമാതാവാകണമെന്ന ഡ്രീം ഇല്ലായിരുന്നു. കുറച്ചുകാലം മുന്പു വന്ന ഒരു കഥയും രഞ്ജിത് സ്കറിയ എന്ന സംവിധായകനും എന്നെത്തന്നെ പിൻതുടർന്നപ്പോൾ അവസാനം പിടികൊടുക്കുകയായിരുന്നു. നിർമാണപങ്കാളിയാവാൻ മറ്റു പ്രൊഡ്യൂസേഴ്സിനെ കിട്ടാതെയായപ്പോൾ കുറേ സുഹൃത്തുക്കളെ സംഘടിപ്പിച്ച് അവരുടെ പിന്തുണയോടെ ഞാൻ തന്നെ നിർമിക്കാം എന്നു തീരുമാനിച്ചു. അങ്ങനെയാണ് സർവദീപ്ത എന്ന പ്രൊഡക്‌ഷൻ കന്പനിയുണ്ടായത്.\n‘ഇളയരാജ’ എന്ന സിനിമയാണ് അതിനു പ്രചോദനമായത്. കാരണം, ആ സിനിമയും സൗഹൃദങ്ങളിൽ നിന്നുണ്ടായതാണ്. ഒരു സിനിമ കൂടി അങ്ങനെ ചെയ്തുകൂടേ എന്ന ചിന്തയിൽ നിന്നാണ് ‘ഫാൻസിഡ്രസി’ലേക്ക് എത്തിയത്. ‘ഇളയരാജ’ അല്പം സീരിയസ് വിഷയമാണു കൈകാര്യം ചെയ്തതെങ്കിൽ ‘ഫാൻസിഡ്രസ്’ നർമത്തിലൂടെയാണു കഥ പറയുന്നത്. കാരണം, തമാശ അവതരിപ്പിക്കുന്ന ഒരാർട്ടിസ്റ്റ് എന്ന നിലയിൽ ആയിരുന്നല്ലോ ജനങ്ങൾ കുറച്ചുകാലം എന്നെ കണ്ടുകൊണ്ടിരുന്നത്. അതുകൊണ്ടുതന്നെ അടുത്ത സിനിമ ഹ്യൂമർ പശ്ചാത്തലത്തിലാവണം എന്നും ആഗ്രഹമുണ്ടായിരുന്നു.\nഈ പ്രോജക്ട് തന്നെ തെരഞ്ഞെടുക്കാനുള്ള പ്രചോദനം..?\nഎനിക്കു പറ്റിയ കഥകൾ വളരെ അപൂർവമായേ കിട്ടാറുള്ളൂ. അത്തരത്തിലുള്ള ഒരു കഥ കിട്ടിയപ്പോൾ അതു സിനിമയാവണം എന്ന് അതിയായ ആഗ്രഹമുണ്ടായി. ഈ കഥയിൽ ഒരു കൗതുകമുണ്ട്. എനിക്കു മാത്രമേ അതു ചെയ്യാൻ പറ്റുകയുള്ളൂ. അതിന്‍റെ ഹ്യൂമർ എലമെന്‍റ് കുട്ടികളും എല്ലാത്തരം പ്രേക്ഷകരും ഒരുപോലെ ഇഷ്ടപ്പെടാൻ സാധ്യതയുള്ളതുമാണ്.\nമേക്കോവർ സാധ്യത ഉപയോഗിച്ചുകൊണ്ട് എന്നിലെ നടനെ കുറേക്കൂടി മെച്ചപ്പെടുത്താനാകുന്ന കഥാപാത്രമെന്നും തോന്നി. ഞാൻ തന്നെ എക്സിക്യൂട്ട് ചെയ്താൽ മാത്രമേ അതു നടക്കുകയുള്ളൂ എന്ന് ബോധ്യം വന്നതുകൊണ്ടാണ് അതിനുവേണ്ടി ഇറങ്ങിത്തിരിച്ചത്.\nപച്ചക്കുതിര,മൈ ബിഗ് ഫാദർ തുടങ്ങിയ ചിത്രങ്ങളിലെ കഥാപാത്രങ്ങളുമായി ഇതിനു സാമ്യമുണ്ടോ...?\nഅത്തരം കഥാപാത്രങ്ങളുമായി ഒരു സാമ്യവുമില്ലാത്ത, എന്നാൽ ബുദ്ധിയുറയ്ക്കാത്ത എന്ന ഏരിയയിൽ മാത്രം അവിടവിടെ സാമ്യം തോന്നുന്ന തരത്തിലുള്ള ഒരു കഥാപാത്രമാണ് ഇതിൽ. ഒരുപക്ഷേ, അതിനുത്തരം സിനിമ തരും.\n‘ഫാൻസിഡ്രസ്’എന്ന സിനിമ പറയുന്നത്..?\nഇതു രണ്ടു ചെറുപ്പക്കാരുടെ കഥയാണ്. അവർ ഗോവയിൽ താമസമാക്കിയ വ്യത്യസ്തരായ രണ്ടു മലയാളി സുഹൃത്തുക്കളാണ്. ചെറിയ ചെറിയ തട്ടിപ്പുകളുമായി ഗോവയിൽ നിന്ന് ഒരു പ്രത്യേക ഉദ്ദേശ്യത്തോടെ അവർ കേരളത്തിലേക്കു വരുന്നതാണു കഥ. കേരളത്തിലെ ഒരു വില്ല പ്രോജക്ടിൽ നടക്കുന്ന രസാവഹമായ, ഹ്യൂമറസായ ഒരു കഥാഗതിയിലാണു പിന്നീടു സിനിമ.\nഞാൻ, ഹരീഷ് കണാരൻ, ശ്വേതാമേനോൻ, കലാഭവൻ ഷാജോണ്, സൗമ്യമേനോൻ എന്നിവരാണ് ഈ സിനിമയിലെ അഞ്ചു പ്രധാന കഥാപാത്രങ്ങളാകുന്നത്. ഹരീഷ് കണാരനും ഞാനുമാണ് സുഹൃത്തുക്കളായി വേഷമിടുന്നത്. വില്ലയിലെ മറ്റു കഥാപാത്രങ്ങളായി ഇന്നു മലയാള സിനിമയിൽ ഹ്യൂമർ കൈകാര്യം ചെയ്യുന്ന പാഷാണം ഷാജി, ബിജുക്കുട്ടൻ, കോട്ടയം പ്രദീപ്, പൊന്നമ്മ ബാബു, തെസ്നിഖാൻ, ജെമിനി തുടങ്ങി ഇരുപതിനടുത്ത് ആർട്ടിസ്റ്റുകൾ വരുന്നു.\nബാലയാണ് ഈ സിനിമയിൽ പ്രധാനപ്പെട്ട ഒരു നെഗറ്റീവ് റോൾ ചെയ്യുന്നത്. തമിഴിലും തെലുങ്കിലും ഒരുകാലത്തു ഗംഭീര കഥാപാത്രങ്ങൾ ചെയ്തുകൊണ്ടിരുന്ന ബാലു ചക്രവർത്തിയുടെ ആദ്യ മലയാള സിനിമ യാണു ഫാൻസിഡ്രസ്. ജയൻ ചേർത്തല, മജീദിക്ക, സുധീർ കരമന തുടങ്ങി വ്യത്യസ്തമായ ഒരു കാസ്റ്റിംഗാണ് ഈ സിനിമയിൽ.\nഫാൻസിഡ്രസിന്‍റെ കഥ രൂപപ്പെട്ടത്..?\nരണ്ടു വർഷം മുന്പ് രഞ്ജിത് സ്കറിയയാണ് ഈ കഥ എന്നോടു പറഞ്ഞത്. പിന്നീടു പലതവണ ഞങ്ങൾ ഒന്നിച്ചിരുന്ന് സംസാരിച്ച് കഥവഴി മിനുക്കി. പിന്നീട് ഞങ്ങൾ ഒന്നിച്ചിരുന്നു തിരക്കഥയെഴുതി. അതിൽ ഏറെ പൊളിച്ചെഴുത്തുകൾ നടത്തി പലതവണ അപ്ഡേറ്റ് ചെയ്ത് ഫുൾപഞ്ച് ഹ്യൂമറിൽ എത്തിച്ചു. തിരക്കഥ അല്പം ലഘൂകരിച്ച് മലയാളത്തിന്‍റെ ബജറ്റിലേക്കു കൊണ്ടുവന്നു. ഏറെ പരീക്ഷണങ്ങൾക്കു ശേഷമാണ് ഈ സിനിമ സംഭവിച്ചത്.\nഹരീഷ് കണാരന്‍റെ കഥാപാത്രം..?\nഹരീഷ് കണാരൻ ആദ്യമായിട്ടാണ് ഒരു സിനിമയിൽ മെയിൻ കഥാപാത്രമായി മുഴുനീള വേഷം ചെയ്യുന്നത്. നായകൻ എന്നു പറയാവുന്ന തരത്തിലുള്ള നായകതുല്യമായ കഥാപാത്രം. എന്‍റെ കഥാപാത്രത്തോടും മറ്റു മൂന്നു പേരുടെയും കഥാപാത്രങ്ങളോടും തുല്യമായ വേഷം.\nഫാൻസിഡ്രസിൽ ആരാണു നായകൻ..?\nഇതിൽ ഞാനൊരു നായകനാണ്. ഷാജോണ് മറ്റൊരു നായകനാണ്. ഹരീഷ് കണാരൻ ഒരു നായകനാണ്. ശ്വേതാമേനോൻ ഒരു നായികയാണ്. സൗമ്യ മേനോൻ മറ്റൊരു നായികയാണ്. ഒരാൾക്കു മാത്രം അങ്ങനെയൊരു നായകപദവി കൊടുക്കാനാവില്ല. വാസ്തവത്തിൽ ഇതിന്‍റെ കഥ തന്നെയാണു ഹീറോ. എന്‍റെ കഥാപാത്രത്തെക്കുറിച്ചു ഡീറ്റയിൽ ചെയ്താൽ അതിന്‍റെ ത്രിൽ നഷ്ടമാകും എന്നതിനാൽ ഇപ്പോൾ കൂടുതൽ പറയുന്നില്ല. അതിന്‍റെ ഉത്തരം സിനിമ തരും.\nചിരിയുടെ രസക്കൂട്ടു തന്നെയാവും സിനിമ. സ്ളാപ്റ്റിക് ആയോ ഏറെ കൗണ്ടറുകളിലൂടെയോ അല്ലാതെ തിരക്കഥയുമായി ചേർന്നുപോകുന്ന തരത്തിലാണു ഹ്യൂമർ വരുന്നത്. അവിടവിടെയായി മൈന്യൂട്ടായ ചില സംഭാഷണങ്ങൾ, ചില എക്സ്പ്രഷനുകൾ...അത്തരത്തിലാണ് ഹ്യൂമർ കൊണ്ടുവരുന്നത്.\nകൗതുകമുണർത്തുന്ന ഗെറ്റപ്പിനു പിന്നിൽ..?\nഏറെ തലപുകച്ചുണ്ടാക്കിയ ഒരു ഗെറ്റപ്പാണത്. ഇത്രയും നാളത്തെ സിനിമാജീവിതത്തിൽ മറ്റൊരു കഥാപാത്രത്തിന്‍റെ ഗെറ്റപ്പിനായും ഇത്രയേറെ പ്രയത്നവും സമയവും എടുത്തിട്ടില്ല. അഞ്ചുമാസം ഈ ഗെറ്റപ്പിനു പിന്നാലെയായിരുന്നു. ഗോവയിലെ കഥാഗതിയിൽ എനിക്കു മറ്റൊരു ഗെറ്റപ്പാണ്. ഗോവൻ ഗെറ്റപ്പ് അഴിച്ചുവച്ചതിനു ശേഷമേ ഈ ഗെറ്റപ്പിലേക്ക് എത്താനാകുമായിരുന്നുള്ളൂ.\nമറ്റൊരു ഗെറ്റപ്പാണ് ആദ്യം ആലോചിച്ചത്. തല മൊട്ടയടിച്ചു നോക്കി. എങ്കിലും ഉദ്ദേശിച്ച ഗെറ്റപ്പിലേക്ക് എത്തിയില്ല. ഏറെ മേക്കപ്പ് ടെസ്റ്റുകൾ നടത്തി. പല്ലിലും കണ്ണിലുമൊക്കെ പലപല പരീക്ഷണങ്ങൾ നടത്തി ഏറെ മേക്കോവറുകൾ ചെയ്ത ശേഷമാണ് തൃപ്തികരമായ ഈ ഗെറ്റപ്പിൽ എത്തിയത്. അതിനെത്തുടർന്ന് ആദ്യം ഒരു സ്ഥലത്തു നമ്മൾ ഷൂട്ട് ചെയ്തത് പുതിയ ഗെറ്റപ്പിൽ റീഷൂട്ട് ചെയ്യേണ്ടിവന്നു.\nസംസ്ഥാന പുരസ്കാര ജേതാവ് റോണക്സ് സേവ്യറിനു കിട്ടിയ ഏറ്റവും വലിയ ടാസ്കായിരുന്നു ഈ ഗെറ്റപ്പ്. പലരും കൈവച്ചിട്ടു നടക്കാത്ത കാര്യമാണ് റോണക്സ് വിജയത്തിലെത്തിച്ചത്.\nഫാൻസിഡ്രസ് ഒരു സന്പൂർണ ഫണ് സിനിമയാണോ...?\nരസിച്ചു കാണാവുന്ന സിനിമയായിരിക്കും ഫാൻസിഡ്രസ്. ഇതിൽ ഒരു സസ്പെൻസ് ത്രില്ലുണ്ട്. ആ ത്രിൽ നിലനിർത്തിക്കൊണ്ടാണ് ഹ്യൂമർ കടന്നുവരുന്നത്. ഒരു സെക്കൻഡ് പോലും ടൈം ലാഗ് വരാതെ പ്രേക്ഷകരെ പിടിച്ചിരുത്തുന്ന പെർഫോമൻസും പ്രസന്‍റേഷനുമാണ് എല്ലാ ആർട്ടിസ്റ്റുകളും നല്കിയിരിക്കുന്നത്.\nരതീഷ് വേഗ ഒരുക്കിയ പാട്ടുകളും പശ്ചാത്തല സംഗീതവുമാണ് മറ്റൊരു ഹൈലൈറ്റ്. മൂന്നു പാട്ടുകളുണ്ട്. കുട്ടികൾക്കും യൂത്തിനുമൊക്കെ ഇഷ്ടപ്പെടുന്ന രീതിയിലുള്ള അടിപൊളിപാട്ടുകൾ. ജോതിഷ് ടി. കാശി എഴുതി നിരഞ്ജ് സുരേഷ് പാടിയ ഉള്ളിലെ ‘മോഹം കുന്നോളം...’, സന്തോഷ് വർമ എഴുതി വിജയ് യേശുദാസ് പാടിയ ‘ആട്ടം, മാറാട്ടം...’എന്നീ പാട്ടുകൾ യൂട്യൂബിൽ റിലീസായിട്ടുണ്ട്.\nമൊത്തത്തിൽ ഒരു ഫണ് പാക്ക് മൂവിയാണിത്. കൗതുകത്തിനു വേണ്ടി ഒരു സിനിമ എന്നതിനപ്പുറം മികച്ച ടെക്നിക്കൽ സപ്പോർട്ടോടെ ചെയ്ത സിനിമയാണിത്. വി. സാജനാണ് എഡിറ്റിംഗ് നിർവഹിച്ചത്. ഛായാഗ്രഹണം പ്രദീപ് നായർ. ‘ജോസഫ്’വിതരണം ചെയ്ത ഷോബിസ് സ്റ്റുഡിയോസാണ് ഇതിന്‍റെ വിതരണം.\nമേക്കപ്പ് തന്നെയായിരുന്നോ പ്രധാന ചലഞ്ച്...?\nമേക്കപ്പ് പോലെ തന്നെ ചലഞ്ചായിരുന്നു കോസ്റ്റ്യൂം സെലക്‌ഷനും. പുലിമുരുകൻ ഉൾപ്പെടെയുള്ള ചിത്രങ്ങൾക്കു വസ്ത്രാലങ്കാരം നിർവഹിച്ച അരുണ് മനോഹറാണ് ഈ ചിത്രത്തിനും കോസ്റ്റ്യൂസ് ഒരുക്കിയത്. എന്‍റെ കാരക്ടറിനു കുട്ടിത്തം തോന്നണം, ഹ്യൂമർ തോന്നണം, ഫിഗർ ക്യൂട്ട് ആയിരിക്കണം. എന്‍റെ പ്രായം ഫീൽ ചെയ്യാത്ത തരത്തിലുള്ള കോസ്റ്റ്യൂംസായിരുന്നു ആവശ്യം. തീരെ ചെറിയ കുട്ടികളുടെ ഡ്രസുകൾ എനിക്കു പറ്റുമായിരുന്നില്ല. ഒടുവിൽ, മലപ്പുറത്തെ സുമിക്സ് എന്ന കന്പനി എനിക്കു വേണ്ടി ബ്രാൻഡഡ് കോസ്റ്റ്യൂംസ് ചെയ്തുതന്നു.\nഇതിലെ എന്‍റെ കാരക്ടർ മേക്കോവറിനു ഫാൻസിഡ്രസ് എന്ന കല നന്നായി ഉപയോഗപ്പെടുത്തി. ഫാൻസി ഡ്രസിന് ഏറ്റവും ആവശ്യമുള്ളതു മേക്കപ്പും കോസ്റ്റ്യൂമും തന്നെയാണ്. ഫാൻസിഡ്രസ് എന്ന ടൈറ്റിൽ അങ്ങനെയും ഈ സിനിമയ്ക്കു യോജ്യമാകുന്നു. മാത്രമല്ല, ഇതിലെ പല കഥാപാത്രങ്ങളും തിരക്കഥ പ്രകാരം പ്രച്ഛന്നവേഷങ്ങളിൽ വരുന്നുമുണ്ട്.\nശ്വേതമേനോനെ പരിഗണിച്ചതിനു പിന്നിൽ...?\nആ വേഷം ചെയ്യേണ്ടത് കുറച്ചു മെച്വറിറ്റിയുള്ള ആർട്ടിസ്റ്റായിരിക്കണം. എന്നെ എടുത്തു കൈകാര്യം ചെയ്യാൻ മടിയില്ലാത്ത ഒരു ആർട്ടിസ്റ്റായിരിക്കണം. ഓഡിയൻസിന് അതു കാണുന്പോൾ വൾഗാരിറ്റി ഫീൽ ചെയ്യാതെ ക്യൂട്ട്നെസ് തോന്നണം. അതിനു തയാറായ നടി എന്ന നിലയിലാണു ശ്വേത മേനോനെ പരിഗണിച്ചത്.\nതാൻ ചെയ്യുന്ന കഥാപാത്രങ്ങളോടു 100 ശതമാനം ആത്മാർഥതയുള്ള ഒരു നടിയാണു ശ്വേത. ആർട്ടിസ്റ്റെന്ന രീതിയിലുള്ള അവരുടെ നല്ല ഇമേജ് മാക്സിമം ഉപയോഗപ്പെടുത്താമെന്നും കരുതി. മാത്രമല്ല ആ കഥാപാത്രം നല്ല കൈയടക്കത്തോടെ ചെയ്യേണ്ടതുമാണ്. അതുകൊണ്ടുകൂടിയാണ് ശ്വേതയെത്തന്നെ ഏൽപ്പിച്ചത്.\nഷാജോണ് ഒരുപാടു പോലീസ് വേഷങ്ങൾ ചെയ്തിട്ടുണ്ടല്ലോ. ഇതിലും പോലീസുകാരൻ തന്നെയാണ്. ഭാര്യയ്ക്കു ചെറിയ ശാരീരിക അസ്വസ്ഥത വന്നാൽ പോലും ലീവെടുത്തു ഭാര്യയെ ശ്രദ്ധിക്കുന്ന ഭർത്താവാണ് ഷാജോണിന്‍റെ കഥാപാത്രം. ലോംഗ് ലീവിലാണ്. അതുകൊണ്ടുതന്നെ ഈ പടത്തിൽ ഷാജോണ് പോലീസ് കോസ്റ്റ്യൂം ഉപയോഗിച്ചിട്ടില്ല. പോലീസ് വേഷമണിയാതെ ഷാജോണ് പോലീസായി അഭിനയിച്ച സിനിമയാണിത്. നല്ല സ്റ്റൈലൻ പോലീസുകാരൻ!\nനിർമാതാവിന്‍റെ റോൾ നല്കുന്നതു സംതൃപ്തിയാണോ വെല്ലുവിളികളാണോ..?\nസംതൃപ്തിയുമുണ്ട്, വെല്ലുവിളികളുമുണ്ട്. സിനിമയിൽ ഏതു ജോലി ചെയ്യുന്പോഴും അതു നന്നായി എൻജോയ് ചെയ്തു തന്നെയാണ് ചെയ്യാറുള്ളത്. ഓരോ ജോലി ചെയ്യുന്പോഴും അതിന്‍റേതായ വ്യത്യസ്ത അനുഭവങ്ങളും വരുന്നുണ്ട്. ഡയറക്ടർ ആയിരുന്നപ്പോൾ കിട്ടിയതിനേക്കാൾ 100 മടങ്ങ് നല്ല അനുഭവങ്ങളും അതുപോലെതന്നെ മോശമായ അനുഭവങ്ങളും പ്രൊഡ്യൂസർ എന്ന നിലയിൽ കിട്ടുന്നുണ്ട്. അതൊക്കെ അർഹിക്കുന്ന തരത്തിൽ തന്നെ എൻജോയ് ചെയ്യുന്നുണ്ട്.\nഈ സിനിമ ഞങ്ങളുടെ കന്പനി തന്നെ തമിഴിലേക്കും തെലുങ്കിലേക്കും ഹിന്ദിയിലേക്കും റീമേക്ക് ചെയ്യണമെന്ന് ആഗ്രഹമുണ്ട്. ഏതു നാട്ടിൽ വച്ചാലും വിൽക്കാൻ പറ്റുന്ന ഒരു സബ്ജക്ടാണിത്. പുതിയ പല കഥകളും ഇടയ്ക്കു കേൾക്കുന്നുണ്ട്. എങ്കിലും ഈ സിനിമയുടെ റിസൾട്ട് അറിഞ്ഞതിനുശേഷമാവും അടുത്ത കാൽവയ്പ്. കാരണം, പ്രൊഡക്‌ഷനും ഈ സിനിമയും ഏറെ വെല്ലുവിളികൾ നിറഞ്ഞതായിരുന്നു. ഇതു ഫലപ്രാപ്തിയിലെത്തിച്ച ശേഷമാവും അഭിനയവും സംവിധാനവുമുൾപ്പെടെയുള്ള കാര്യങ്ങൾ പരിഗണിക്കുക. ഇപ്പോൾ, മനസു നിറയെ ഈ സിനിമ മാത്രം.


ബി.ജെ.പിയെ പരാജയപ്പെടുത്തണമെന്ന് ആവശ്യപ്പെട്ട് 457 സിനിമ പ്രവർത്തകർ – Livekerala\nഎസ്.എസ്.എഫ് കോഴിക്കോട് ജില്ല സാഹിത്യോത്സവിന് തുടക്കമായി\nസ്പെഷൽ സ്കൂൾ ജീവനക്കാർക്ക് ഉത്സവബത്ത ഇത്തവണയും കടലാസിൽ\nപ്രളയ ദുരിതബാധിതർക്ക് സഹായവുമായി മാധ്യമ പ്രവർത്തകരും\nമുക്കം സി.എച്ച്.സിയുടെ പ്രവർത്തനം മെച്ചപ്പെടുത്താൻ നാട്ടുകാർ കൈകോർക്കുന്നു\nതൊഴിൽ രഹിത വേതന വിതരണം തൊഴിൽ മേളയാക്കി മുക്കം നഗരസഭ\nLatest news Movies NATIONAL News\nബി.ജെ.പിയെ പരാജയപ്പെടുത്തണമെന്ന് ആവശ്യപ്പെട്ട് 457 സിനിമ പ്രവർത്തകർ\nMarch 30, 2019 March 30, 2019 LK Reporter\t0 Comments\nന്യൂഡൽഹി: ലോക്‌സഭ തിരഞ്ഞെടുപ്പിൽ ബിജെപിക്ക് വോട്ട് ചെയ്യരുതെന്നും, ജനാധിപത്യത്തെ സംരക്ഷിക്കണമെന്നും ആവശ്യപ്പെട്ട് രാജ്യത്തെ നാനൂറ്റി അമ്പത്തി ഏഴ് സിനിമാ പ്രവർത്തകർ. സംവിധായകരായ വെട്രിമാരന്, കിരണ് റാവു, നസ്‌റുദ്ദീന് ഷാ, ആനന്ദ് പഠ്‌വര്‍ദ്ധന്, സനല് കുമാര് ശശിധരന്, സുദേവന്, ദീപ ദന്‍രാജ്, ഗുര്‍വീന്ദര് സിങ്, പുഷ്‌പേന്ദ്ര സിങ്, കബീര് സിങ് ചൌദരി, അഞ്ചലി മൊണ്ടേരിയോ, പ്രവീണ് മോര്‍ചല്, ദേവാശിഷ് മഹീജ, ബീന പോള് എന്നിവരടക്കം നാനൂറ് പേരാണ് ബിജെപിയെ തൂത്തെറിയാന് ആവശ്യപ്പെടുന്നത്. തിരഞ്ഞെടുപ്പിൽ ബുദ്ധിപരമായ ഒരു തീരുമാനം നാം എടുത്തില്ലെങ്കിൽ ഫാസിസം നമ്മെ വീണ്ടും വേട്ടയാടും. ബിജെപി ഭരണത്തിലെത്തിയത് മുതൽ മതത്തിന്റെ പേരിൽ ഏവരെയും തമ്മിലടിപ്പിക്കുകയാണ് ചെയ്യുന്നതെന്നും കൂട്ടായ്മ പറയുന്നു.\nവെറുപ്പിന്റെ രാഷ്ട്രീയവും ദ്രുവീകരണവും പ്രചാരത്തിലാക്കുക, ദലിത്മുസ്‌ലിം വിഭാഗങ്ങളേയും കർഷകരെയും അരികുവത്കരിക്കുക, സൈദ്ധാന്തികവും സാമൂഹികവുമായുള്ള സ്ഥാപനങ്ങളുടെ ധ്രുവീകരണം , സെൻസർഷിപ്പിന്റെ കടന്നുകയറ്റം എന്നീ കാരണങ്ങൾ ചൂണ്ടിക്കാട്ടിയാണ് ഇവർ ബിജെപിക്ക് വോട്ട് ചെയ്യരുതെന്ന് ആവശ്യപ്പെടുന്നത്.\n← വയനാട് സ്ഥാനാർഥിത്വം: കോൺഗ്രസിനെതിരെ വീണ്ടും സമസ്ത\nദാറുസ്വലാഹ് ഇസ്ലാമിക് അക്കാദമി ഇരുപതാം വാർഷികം നാളെ തുടങ്ങും →\nകാറും ബൈക്കും കൂട്ടിയിടിച്ച് വിദ്യാർഥി മരിച്ചു\nApril 16, 2019 LK Reporter 0\nഅധ്യാപകൻ പരീക്ഷ എഴുതിയ സംഭവം: മുക്കത്ത് സമര പരമ്പര\nMay 13, 2019 LK Reporter 0\nശ്രീധന്യക്കെതിരായ അധിക്ഷേപം: എസ്.സി- എസ്.ടി കമ്മിഷൻ കേസെടുത്തു\nENTERTAINMENT FEATURED Health KERALAM Latest news News\nവീടുകൾക്ക് സർക്കാർ വക ഇൻഷുറൻസ്\nAugust 22, 2019 LK Reporter 0\nമുരളി തുമ്മാരുകുടി രണ്ടാം വർഷവും കേരളത്തിൽ പ്രളയവും മണ്ണിടിച്ചിലും മൂലം ധാരാളം വീടുകളിൽ വെള്ളം കയറുകയും മറ്റു നാശനഷ്ടങ്ങൾ ഉണ്ടാവുകയും ചെയ്തല്ലോ. ഇത്തവണയും സർക്കാർ നഷ്ടപരിഹാരം പ്രഖ്യാപിച്ചിട്ടുണ്ട്,\nSeptember 7, 2019 LK Reporter 0\nമുക്കം: സംസ്ഥാനത്തെ സ്പെഷൽ സ്കൂൾ ജീവനക്കാർക്ക് ഇത്തവണയും കണ്ണീരോണം. തുച്ഛമായ വേതനം മാത്രം ലഭിക്കുന്ന ഇവർക്ക് ആശ്വാസമായിരുന്ന ഉത്സവബത്ത ഇത്തവണയും പണമില്ലെന്ന കാരണം ചൂണ്ടിക്കാട്ടി കടലാസിലൊതുങ്ങി. സംസ്ഥാനത്ത്\nപ്രളയ ബാധിത വില്ലേജുകളിലെ സൗജന്യ അരി വിതരണം ഇനിയും നടന്നില്ല\nസൈന്യത്തിനെതിരെ പോസ്റ്റ്: ഷെഹ്‌ല റാഷിദിനെതിരെ രാജ്യദ്രോഹക്കുറ്റം ചുമത്തി\nINTERNATIONAL Latest news NATIONAL News\nചന്ദ്രയാൻ-2: വിക്രം ലാൻഡറിൽ നിന്നുള്ള സിഗ്നല് നിലച്ചു; അനിശ്ചിതത്വം


ചാലക്കുടിയിലും കുന്നംകുളത്തും ഉത്സവത്തിനിടെ ആനയിടഞ്ഞു. :: Janmabhumi Daily\nചാലക്കുടി: ചാലക്കുടിയിലും കുന്നംകുളത്തും ഉത്സവത്തിനിടെ ആനയിടഞ്ഞു. ചാലക്കുടിയില് ഉത്സവത്തിന്റെ ആറാട്ടിനായി പോകുന്നതിനിടെ ആംബുലന്‍സിന്റെ ശബ്ദം കേട്ടാണ് ആന ഇടഞ്ഞോടിയത്. ആനപ്പുറത്തു നിന്നും വീണ ശാന്തിക്കാരന് പരിക്കുകളോടെ രക്ഷപ്പെട്ടു. പാലിശ്ശേരി അമ്പലശ്ശേരി വീട്ടില് വിജിഷ് (29)നാണ് പരിക്കേറ്റത്. ഇയാളെ സെന്റ് ജെയിംസ് ആശുപത്രിയില് പ്രവേശിപ്പിച്ചു. മാവേലിക്കര ശ്രീകണ്ഠന് എന്ന ആനയാണ് ഇടഞ്ഞ് ഓടി പരിഭ്രാന്തി പരത്തിയത്.\nകുന്നംകുളത്ത് ചൊവ്വന്നൂര് ശ്രീ കല്ലഴി വിഷ്ണുഭഗവതി ക്ഷേത്രത്തിലെ പൂരമഹോത്സവത്തിനിടെ ഇടഞ്ഞ കൊമ്പനെ ഒരുമണിക്കൂര് നീണ്ട ശ്രമത്തിനൊടുവിലാണ് തളച്ചത്.\nചാലക്കുടി ദേശീയ പാതയില് പോട്ട സിഗ്നിലിന് സമീപത്ത് ഇന്നലെ രാവിലെ ഒന്‍പതരയോടെ ആനിയിടഞ്ഞത്. വി.ആര്.പുരം ശാസ്താംകുന്ന് ശ്രീ ധര്‍മ്മ ശാസ്ത ക്ഷേത്രത്തിലെ മഹോത്സവത്തിന് സമാപനം കുറിച്ചുള്ള ആറാട്ടിനായി ചാലക്കുടി പുഴയിലെ ആറങ്ങാലി കടവിലേക്ക് പോകുന്നതിനിടയിലാണ് സംഭവം.\nസമീപത്തുകൂടി സൈറണ് മുഴക്കികടന്നുപോയ ആംബുലന്‍സിന്റെ ശബ്ദംകേട്ട് പേടിച്ച ആന സമീപത്തെ പാടത്തേയ്ക്ക് ഇറങ്ങിയോടുകയായിരുന്നു. തിടമ്പുമായി പുറത്തിരുന്ന ശാന്തി ആനയുടെ ഓട്ടത്തിനിടയിലാണ് താഴെ വീണത്.\nപാടത്തേക്ക് ഓടിയിറങ്ങിയ ആന ഏകദേശം അര കിലോമീറ്ററിലധികം ദൂരം ഓടി. ഇടഞ്ഞോടിയ ആന വി.ആര്. പുരം പറമ്പിക്കാട്ടില് വാസുവിന്റെ വീട്ടുമുറ്റത്തെ സ്‌കൂട്ടര് തട്ടിത്തെറിപ്പിച്ചു. മുറ്റത്തെ മരങ്ങള് പറിച്ചെറിയുകയും ചെയ്തു. എന്നാല് വീടിന്റെ പുമുഖത്ത് കളിച്ചുകൊണ്ടിരുന്ന രണ്ടുകുട്ടികളെ ഉപദ്രവിക്കാതെ ആന മറ്റൊരു ഭാഗത്തേയ്ക്ക് പോയി.\nഇതിനിടെ പിന്നാലെ ഉണ്ടായിരുന്ന പാപ്പാന്‍മാര് കൂച്ചുവിലങ്ങിട്ട് ഇതിനെ തളച്ച് ആനയെ സുരക്ഷിതകേന്ദ്രത്തിലേക്ക് മാറ്റുകയായിരുന്നു. ചാലക്കുടി പോലീസും വനപാലകരും സ്ഥലത്തെത്തി. താഴെ വീണ ദേവന്റെ തിടമ്പ് ശുദ്ധി വരുത്തിയ ശേഷം പിന്നീട് ആനയില്ലാതെ ആറാട്ടും നടത്തി.\nകുന്നംകുളം പൂരമഹോത്സവത്തില് അകതിയൂര് മാഞ്ചേരി ആഘോഷ കമ്മിറ്റിയുടെ തടത്താവിള ശിവന് എന്ന കൊമ്പനാണ് അനുസരണക്കേട് കാണിച്ചതും ക്ഷേത്ര മൈതാനത്ത് പരിഭ്രാന്തി സൃഷ്ടിച്ചതും. വൈകീട്ട് ആറ് മണിയോടു കൂടി കൂട്ടിയെഴുന്നെളളിപ്പിനായി ആനകള് നിരക്കുന്നതിനിടെയാണ് ശിവന് അനുസരണകേട് കാണിച്ചത്.\nഇടഞ്ഞ കൊമ്പന് ക്ഷേത്ര മൈതാനിയില് നാലുപാടും ഓടി നടന്നു. ഇതിനിടെ മറ്റു ആനകളെ പാപ്പാന്മാര് മൈതാനത്തു നിന്നും തന്ത്രപൂര്‍വ്വം കൊണ്ടുപോയതിനാല് വലിയ ദുരന്തം ഒഴിവായി.\nആന ഇടഞ്ഞ് തിരിഞ്ഞ് ഓടുന്നത് കണ്ട് ജനം പരിഭ്രാന്തരായി ചിതറിയോടി. ചിതറിയോടിയ ജനത്തെ പോലീസ് നിയന്ത്രിച്ചു.\nഉത്സവ പറമ്പില് തമ്പടിച്ചു നിന്നിരുന്ന എലിഫെന്റ് സ്‌ക്വാഡ് ആനയെ തളക്കാനുളള ശ്രമം തുടര്‍ന്നു. പിന്നീട് ഇടഞ്ഞ ആനയുടെ ഇടം കാലില് കമ്പം കുരുക്കി സമീപത്തെ ആലില് കെട്ടി. കാലില് കയര് വീണതോടെ കൊമ്പന് ശാന്തനായി.\nഉത്സവത്തിനിടെ അക്രമം; എസ്‌ഐയടക്കം മൂന്ന് പോലീസുകാര്‍ക്ക് പരിക്ക്\nഉത്സവത്തിനിടെ യുവാവിന് കുത്തേറ്റ സംഭവം: ഒരാള് പിടിയില്


യുവാവ് കുത്തേറ്റു മരിച്ചു: അയൽവാസി അറസ്റ്റിൽ : Deepika.com Kerala News\nയുവാവ് കുത്തേറ്റു മരിച്ചു: അയൽവാസി അറസ്റ്റിൽ\nഅന്പലപ്പുഴ: പെൺകുട്ടിയെ ശല്യം ചെയ്തെന്ന സംഭവത്തെത്തുടർന്ന് യുവാവ് കുത്തേറ്റു മരിച്ചു. ആലപ്പുഴ പുന്നപ്ര വടക്ക് പഞ്ചായത്ത് വാടക്കൽ അറവുളശേരി വീട്ടിൽ സാബുവിന്‍റെ മകൻ കുര്യനാ(20) ണ് കൊല്ലപ്പെട്ടത്. സംഭവവുമായി ബന്ധപ്പെട്ടു പെൺകുട്ടിയുടെ പിതാവ് വാടക്കൽ വേലിയകത്ത് വീട്ടിൽ സോളമനെ (42) പുന്നപ്ര പോലീസ് അറസ്റ്റ് ചെയ്തു.\nകുര്യൻ അയൽവാസിയായ സോളമന്‍റെ മകളെ നിരന്തരം ശല്യം ചെയ്തതായും പ്രണയാഭ്യർഥന നടത്തിയതായും പോലീസ് പറ‍യുന്നു. പെണ്‍കുട്ടി ഇക്കാര്യം വീട്ടിൽ അറിയിച്ചു. തുടർന്ന് സോളമൻ നിരവധി തവണ താക്കീത് ചെയ്തെങ്കിലും കുര്യൻ ശല്യം ചെയ്യുന്നതു തുടർന്നുവെന്നു പോലീസ് പറയുന്നു.\nഞായറാഴ്ച ക്ലാസ് കഴിഞ്ഞു വരികയായിരുന്ന പെണ്‍കുട്ടിയെ കുര്യൻ വീണ്ടും ശല്യം ചെയ്തത്രേ. ഇതറിഞ്ഞ് സോളമൻ സ്ഥലത്തെത്തി. തുടർന്നു കുര്യന്‍റെ വയറിൽ കുത്തേൽക്കുകയായിരുന്നു. വാടക്കൽ ദൈവജനമാത പള്ളിക്കു സമീപമായിരുന്നു സംഭവം. കുത്തേറ്റ കുര്യനെ വണ്ടാനം മെഡിക്കൽ കോളജ് ആശുപത്രിയിലെത്തിച്ചെങ്കിലും പുലർച്ചെ അഞ്ചോടെ മരിച്ചു. മൃതദേഹം പോസ്റ്റുമോർട്ടത്തിനു ശേഷം ബന്ധുക്കൾക്കു വിട്ടുനൽകി.


സഅദിയ്യയില് കരിയര് ഗൈഡന്‍സ് ക്ലാസ്സ് സംഘടിപ്പിച്ചു ~ .\nM A USTHAD\nസഅദിയ്യയില് കരിയര് ഗൈഡന്‍സ് ക്ലാസ്സ് സംഘടിപ്പിച്ചു\nദേളി : സഅദിയ്യ ശരീഅത്ത് കോളേജ് വിദ്യാര്‍ഥി സംഘടന MSSA യുടെ കീഴില് ''ഉപരി പഠന മേഖലയും സാധ്യതകളും'' എന്ന ശീര്‍ഷകത്തില് കരിയര് ഗൈഡന്‍സ് ക്ലാസ്സ് സംഘടിപ്പിച്ചു.മുഹമ്മദലി സഖാഫി കിടങ്ങയം ക്ലാസ്സിന് നേതൃത്വം നല്‍കി.മുഹമ്മദലി സഖാഫി തൃക്കരിപ്പൂര്,അബ്ദുല് ലത്തീഫ് സഅദി കൊട്ടില,എന്നിവര് പ്രസംഗിച്ചു.ക്യാമ്പസിലെ വ്യത്യസ്ത സ്ഥാപനങ്ങളില് നിന്നുള്ള വിദ്യാര്‍തികള് സംബന്ധിച്ചു.\nമെമ്പർഷിപ്പ് വിതരണ ഉദ്ഘാടനം\nMSSA മെമ്പർഷിപ്പ് വിതരണ ഉദ്ഘാടനം ജാമിഅ സഅദിയ്യ ശരീഅത്ത് കോളേജ് പ്രിൻസിപ്പൾ ബേക്കൽ ഉസ്താദ് MSSA പ്രസിഡന്റ് സയ്യിദ് ശഫീഖ് അഹമദ് അൽ ഹാദി തങ്ങൾക്കു നൽകി നിർവ്വഹിക്കുന്നു\nകരിയര് ഗൈഡന്‍സ് ക്ലാസ്സ്\nദേളി : സഅദിയ്യ ശരീഅത്ത് കോളേജ് വിദ്യാര്‍ഥി സംഘടന MSSA യുടെ കീഴില് ''ഉപരി പഠന മേഖലയും സാധ്യതകളും'' എന്ന ശീര്‍ഷകത്തില് കരിയര് ഗൈഡന്‍സ് ക്ലാസ്സ് സംഘടിപ്പിച്ചു.മുഹമ്മദലി സഖാഫി കിടങ്ങയം ക്ലാസ്സിന് നേതൃത്വം\nബക്രീദ് സ്പെഷ്യല് ബുള്ളറ്റിന് പ്രകാശനം\nസഅദിയ്യ ശരീഅത്ത് കോളേജ് കന്നട സ്റ്റുഡന്റ്സ് അസോസിയേഷന് പുറത്തിറക്കിയ ആസ്സആദ ബക്രീദ് സ്പെഷ്യല് ബുള്ളറ്റിന് എസ് വൈ എസ് സംസ്ഥാന ഉപാദ്ധ്യക്ഷന് പള്ളങ്കോട് അബ്ദുള് ഖാദര് മദനി എം എസ് എസ് എ പ്രസിഡന്റ് സയ്യിദ് അഹമദ് ഷഫീഖ് അല് ഹാദി തങ്ങള്‍ക്ക് നല്‍കി പ്രകാശനം ചെയ്യുന്നു\nബുക്ക് ടെസ്റ്റ് സംഘടിപ്പിച്ചു\nപ്രമുഖ പണ്ഡിതനും ചിന്തകനും എഴുത്തുകാരനുമായ സുലൈമാന് സഅദി അല് അഫ്ളലി വാളാട് രചിച്ച ബലിപെരുന്നാളിന്‍റെ കര്‍മ്മ ശാസ്ത്രം എന്ന പുസ്തകത്തെ ആസ്പദമാക്കി\nശുചീകരണ ക്യാമ്പയിൻ നടത്തി\nസഅദിയ്യ കന്നഡ സ്റ്റുഡന്റ് അസോസിയേഷനും shifa ഹോസ്പിറ്റൽ സഅദിയ്യയും സംയുക്തമായി ചേർന്ന് പരിസര ശുചീകരണത്തിനുള്ള ക്യാമ്പയിൻ നടത്തി.\n(19-07-2017)സഅദിയ്യ വിദ്യാര്‍ത്ഥിക്കൂട്ടായ്‌മക്ക് നവ സാരഥികള്\nദേളി: സഅദിയ്യ ശരീഅത്ത് കോളേജ് വിദ്യാര്‍ത്ഥി സംഘടനയായ എം.എസ്.എസ്.എ 2017-18 വര്‍ഷത്തേക്കുള്ള നവ സാരഥികളെ തിരഞ്ഞെടുത്തു. വൈസ് പ്രിന്‍സിപ്പള്\nJamia Sa'adiy Arabiya\nAssa'ada Magazine (malayalam)\nDesign by- AHMED AL HADI CHOORI\nCopyright © 2017 MSSA MEDIA | All Rights Reserved


ഏക്കാലത്തെയും ശക്തമായ കാര് എന്ന ഖ്യാതിയുമായി ഹുറാക്കന് STO; അവതരണ തീയതി വെളിപ്പെടുത്തി - Malayalam DriveSpark\nഏക്കാലത്തെയും ശക്തമായ കാര് എന്ന ഖ്യാതിയുമായി ഹുറാക്കന് STO; അവതരണ തീയതി വെളിപ്പെടുത്തി\nPublished: Tuesday, July 6, 2021, 10:11 [IST]\nഹുറാക്കന് STO പതിപ്പിനെ ഇന്ത്യയില് അവതരിപ്പിക്കാനൊരുങ്ങി നിര്‍മാതാക്കളായ ലംബോര്‍ഗിനി. 2021 ജൂലൈ 15 ന് ഈ മോഡലിനെ ഇന്ത്യയില് സമാരംഭിക്കുമെന്നാണ് കമ്പനി അറിയിച്ചിരിക്കുന്നത്.\nഏക്കാലത്തെയും ഏറ്റവും ശക്തമായ കാര് എന്ന ഖ്യാതിയോടെയാണ് വാഹനം ഇന്ത്യന് വിപണിയിലേക്ക് എത്തുന്നത്. പോയ വര്‍ഷം മോഡലിനെ ആഗോള വിപണിയില് കമ്പനി അവതരിപ്പിച്ചിരുന്നു.\nബ്രാന്‍ഡിന്റെ സ്‌ക്വാഡ്ര കോഴ്സിന്റെ റേസിംഗ് പൈതൃകത്തില് നിന്ന് പ്രചോദനം ഉള്‍ക്കൊണ്ടാണ് പുതിയ ഹുറാക്കന് സൂപ്പര് ട്രോഫിയോ ഒമോലോഗാറ്റോ എന്ന STO മോഡല് നിര്‍മിച്ചിരിക്കുന്നതെന്നാണ് റിപ്പോര്‍ട്ട്. ഹുറാക്കന് STO, ഹുറാക്കന് പെര്‍ഫോര്‍മന്റ്, ഹുറാക്കന് ഇവോ എന്നിവയ്ക്ക് സമാനമായ എഞ്ചിന് ഉപയോഗിക്കുന്നു.\nഎന്നാല് ഏറ്റവും ഉയര്‍ന്ന ടോര്‍ക്ക് 35 Nm കുറവാണ്, ഇത് പുതിയ ഉദ്‌വമനം നിയന്ത്രണങ്ങള് പാലിക്കുന്നതിനുള്ള മാറ്റങ്ങള് കാരണമാകാമെന്നാണ് സൂചന. എന്നിരുന്നാലും, കുറഞ്ഞ ടോര്‍ക്ക് നികത്താന്, ഹുറാക്കന് STO ഹുറാക്കന് പെര്‍ഫോമന്റിനേക്കാള് 43 കിലോഗ്രാം ഭാരം കുറവാണ്.\nട്രാക്ക് പ്രകടനത്തെ കൂടുതല് സഹായിക്കുന്നതിന്, ഹുറാക്കന് പെര്‍ഫോര്‍മന്റില് നിന്നുള്ള എയറോഡൈനാമിക്‌സ് കൂടുതല് മാറ്റങ്ങള് വരുത്തി, ഇത് യഥാക്രമം 37 ശതമാനം, 53 ശതമാനം എയറോഡൈനാമിക് കാര്യക്ഷമതയിലും ഡൗണ്‍ഫോഴ്സിലും വര്‍ദ്ധിക്കുന്നു.\nബോഡിയുടെ 75 ശതമാനം കാര്‍ബണ് ഫൈബര് ഉപയോഗിച്ചും മഗ്‌നീഷ്യം ചക്രങ്ങള് ഉപയോഗിച്ചും 43 കിലോഗ്രാം ഭാരം ലാഭിക്കാന് കഴിഞ്ഞു. ബോണറ്റ്, ബമ്പര്, മഡ്ഗാര്‍ഡ് എന്നിവ ഒരൊറ്റ യൂണിറ്റാക്കി മാറ്റുന്നതിലൂടെ കൂടുതല് ഭാരം ലാഭിക്കാന് കഴിഞ്ഞുവെന്ന് കമ്പനി അറിയിച്ചു.\n5.2 ലിറ്റര് നാച്ചുറലി ആസ്പിരേറ്റഡ് എഞ്ചിനാണ് വാഹനത്തിന്റെ കരുത്ത്. ഈ യൂണിറ്റ് 631 bhp കരുത്തും 565 Nm torque ഉം സൃഷ്ടിക്കുന്നു.3സെക്കന്‍ഡിനുള്ളില് പൂജ്യത്തില് നിന്നും 100 കിലോമീറ്റര് വേഗത കൈവരിക്കുമെന്നും കമ്പനി അറിയിച്ചു.\n200 കിലോമീറ്റര് വേഗത കൈവരിക്കാന്9സെക്കന്‍ഡുകളാണ് വാഹനത്തിന് വേണ്ടത്. 310 കിലോമീറ്ററാണ് ഉയര്‍ന്ന വേഗത. ടൈറ്റാനിയം റോള് ബാര്, നാല് പോയിന്റ് സീറ്റ് ബെല്‍റ്റുകള്, പ്രത്യേക ഇന്റീരിയര് എന്നിവയെല്ലാം കാറില് കമ്പനി വാഗ്ദാനം ചെയ്യുന്നുണ്ട്.\nസുരക്ഷയ്ക്കായി മുന്‍വശത്ത് 390 mm ഡിസ്‌ക്ക് ബ്രേക്കും പിന്നില് 360 mm ഡിസ്‌ക്കുമാണ് ഉള്‍പ്പെടുത്തിയിരിക്കുന്നത്. റിയര് വീല് സ്റ്റിയറിംഗ്, എബിഎസ്, ട്രാക്ഷന് കണ്‍ട്രോള് എന്നിവയും മറ്റ് സുരക്ഷ ഹൈലൈറ്റുകളില് ഉള്‍പ്പെടുന്ന ഫീച്ചറുകളാണ്.\nഅതേസമയം വാഹനത്തിന്റെ വില സംബന്ധിച്ച് കമ്പനി ഔദ്യോഗികമായി ഒന്നും തന്നെ വെളിപ്പെടുത്തിയിട്ടില്ല. 328,000 ഡോളറാണ് യൂഎസിലെ വാഹനത്തിന്റെ വില.\nഉറൂസ് എസ്‌യുവിയുടെ വില്‍പ്പനയില് പുതിയ നാഴികക്കല്ല് പിന്നിട്ട് ലംബോര്‍ഗിനി\nവില 4.99 കോടി രൂപ; ഹുറാക്കൻ STO ഇന്ത്യയിൽ അവതരിപ്പിച്ച് ലംബോർഗിനി\nLamborghini Announced Huracan STO India Launch Date, Find Here All Details. Read in Malayalam.


വീടുകൾ അടച്ചിട്ട് പോകുന്നവർ ജാഗ്രതൈ, വ്യാജവാറ്റ് സംഘങ്ങൾ ചേക്കേറാൻ സാധ്യത | fake liquor team are arrested in kerala | Madhyamam\ndate_range 27 April 2020 7:34 AM GMT\nവീടുകൾ അടച്ചിട്ട് പോകുന്നവർ ജാഗ്രതൈ, വ്യാജവാറ്റ് സംഘങ്ങൾ ചേക്കേറാൻ സാധ്യത\nമദ്യശാലകൾ അടച്ചതോടെ സംസ്ഥാനത്തിെൻറ വിവിധ ഭാഗങ്ങളിൽനിന്നാണ് വ്യാജവാറ്റ് പിടികൂടുന്നത്\nകൊല്ലം: വീട് പൂട്ടിയിട്ടിട്ട് ദൂരസ്ഥലത്ത് താമസിക്കുന്നവർ ജാഗ്രത. ചിലപ്പോൾ വ്യാജവാറ്റ് സംഘം വീട്ടിൽ വാറ്റ് തുടങ്ങും. കോവിഡ്-19െൻറ പശ്ചാത്തലത്തിൽ മദ്യവിൽപന ശാലകൾ അടഞ്ഞു കിടക്കുന്നതിനാൽ മദ്യപന്മാരും വ്യാജവാറ്റുകാ രും ചാരായം വാറ്റാൻ പുതു മാർഗം തേടുന്നു.\nമൺറോത്തുരുത്ത് ഭാഗത്ത് അടച്ചിട്ടിരുന്ന വീട്ടിൽനിന്ന് വാറ്റാൻ പാക പ്പെടുത്തിയ കോട കണ്ടെടുത്തു. ജോലി സംബന്ധമായി കൊല്ലം ടൗൺ ഭാഗത്താണ് വീട്ടിലുള്ളവരുടെ താമസം. മൺറോതുരുത്തിലെ വീട ്ടിലെത്തി വൃത്തിയാക്കുന്നതിനിടെയാണ് കോട കണ്ടെത്തിയത്. വീടിനു പിറക് വശത്തായി സൂക്ഷിച്ചിരുന്ന വലിയ സഫാരി ബാഗി നുള്ളിലാണ് 35 ലിറ്ററിെൻറ വെളുത്ത കന്നാസിൽ നിറയെ ചാരായം വാറ്റാൻ പാകപ്പെടുത്തിയ കോട ഭദ്രമാക്കി അടച്ചു െവച്ച ിരിക്കുന്നത് കിട്ടിയത്.\nവീട്ടുടമ കൊല്ലം എക്സൈസ് സ്പെഷൽ സ്ക്വാഡ് സർക്കിൾ ഇൻസ്പെക്ടർ ഐ. നൗഷാദിനെ വിവരം അറിയ ിച്ചു. എക്സൈസ് സംഘം സ്ഥലത്തെത്തി തുടർ പരിശോധന നടത്തി. വീടിനോട് ചേർന്നുള്ള കുറ്റിച്ചെടികൾക്കിടയിൽ രണ്ടു പ്ലാസ ്റ്റിക് കുടങ്ങളിലായി കോട കലക്കി െവച്ചിരിക്കുന്നതും കണ്ടെത്തി. ലോക്ഡൗൺ ആയതിനാൽ വീട്ടുകാർ ഉടൻ വരില്ലെന്ന് ക ണക്ക് കൂട്ടിയ സംഘമാണ് കോട കലക്കി െവച്ചിരുന്നതെന്നാണ് അനുമാനം.\nതൃശൂരിൽ വീട്ടിൽ ചാരായം വാറ്റിയ രണ്ടുപേർ അറസ്റ്റിൽ\nമുളങ്കുന്നതുകാവിൽ വീട്ടിൽ ചാരായം വാറ്റുന്നതിനിടെ രണ്ടുപേർ അറസ്റ്റിൽ. കോലഴി പൂവണിയിലെ വീട്ടിൽനിന്ന് 35 ലിറ്റർ വാഷുമായി മൂലേക്കാട്ടിൽ വീട്ടിൽ വിജയ (46), അത്താണി എലുവത്തിങ്കൽ ലിൻസൻ (40) എന്നിവരാണ് പിടിയിലായത്.\nഎക്സൈസ് ഇൻറലിജൻസിന് ലഭിച്ച വിവര പ്രകാരം തൃശൂർ എക്സൈസ് ഇൻറലിജൻസ് സംഘവും കോലഴി ഫോറസ്റ്റ് റേഞ്ച് സംഘവുമാണ് പരിശോധന നടത്തിയത്. അതിനിടെ, സംശയാസ്പദ നിലയിൽ വീട്ടിൽ കണ്ട മൂന്നു യുവതികളെ വിയ്യൂർ പൊലീസ് കസ്റ്റഡിയിലെടുത്തു. ഹോംനഴ്സുമാർ ആണെന്നാണ് ഇവർ അവകാശപ്പെടുന്നത്. ഇതര ജില്ലക്കാരായ മൂവരും ലോക്ഡൗണിനെ തുടർന്ന് ഇവിടെ അകപ്പെട്ടുവെന്നാണ് പറയുന്നത്. എന്നാൽ, വീട് കേന്ദ്രീകരിച്ചുനടക്കുന്ന അനാശാസ്യ സംഘത്തിൽപെട്ടവരാണ് ഇവരെന്നാണ് നാട്ടുകാരുെട ആരോപണം.\nവ്യാജമദ്യവുമായി കാർ യാത്രികൻ പിടിയിൽ\nചേലക്കര പ്ലാഴിയിൽ വ്യാജമദ്യവുമായി കാർ യാത്രക്കാരൻ കസ്റ്റഡിയിൽ. മോട്ടോർ വാഹന വകുപ്പിലെ അസി. മോട്ടോർ വെഹിക്കിൾ ഇൻസ്പെക്ടർമാരായ ടി. മാത്യു വർഗീസ്, സി.സി. ജയകുമാർ എന്നിവർ നടത്തിയ പരിശോധനയിലാണ് യുവാവ് പിടിയിലായത്.\nപാപ്പിനിശ്ശേരിയിൽ ആറ് ലിറ്റർ വാറ്റുചാരായം പിടികൂടി\nപാപ്പിനിശ്ശേരി എക്സൈസ് സംഘത്തിെൻറ വ്യാജവാറ്റ് റെയ്ഡിനിടയിൽ ആറു ലിറ്റർ ചാരായം പിടിച്ചെടുത്തു. മാടായി പഞ്ചായത്തിലെ പുതിയങ്ങാടിയിലെ കൊയിലേരിയൻ വീട്ടിൽ സജീവ് എന്ന സജീവെൻറ (30) പേരിൽ കേസെടുത്തു. പാപ്പിനിശ്ശേരി എക്സൈസ് പ്രിവൻറീവ് ഓഫിസർ കെ.സി. ഷിബുവിെൻറ നേതൃത്വത്തിലാണ് റെയ്ഡ് നടന്നത്.\nപുതിയങ്ങാടി ബീച്ച് റോഡിലെ ബസ് കാത്തിരിപ്പിന് സമീപത്തുനിന്ന് വിൽപന നടത്തുന്നതിനിടയിലാണ് ചാരായം പിടിച്ചത്. എക്സൈസ് സംഘത്തെ കണ്ട് പ്രതി ചാരായം സൂക്ഷിച്ച കന്നാസ് ഉപേക്ഷിച്ച് ഓടിപ്പോയി. സജീവൻ മത്സ്യത്തൊഴിലാളിയാണ്.\nആയുർവേദ ഔഷധങ്ങൾക്ക് പ്രിയമേറെ\nചെങ്ങന്നൂർ: ഉപയോഗം കുറഞ്ഞെങ്കിലും ഒരുവിഭാഗം ആളുകൾ എന്തുവില കൊടുത്തും ലഹരി നുരയുന്നതിന് മരണപ്പാച്ചിലിലാണ്. മൂന്നുരൂപ മാത്രം വിലയുള്ള ഹാൻസിന് 80-100 രൂപ നൽകി കരസ്ഥമാക്കാൻ തിരക്കാണ്.\nബിവറേജുകളുടെയും ബാറുകളുടെയും പ്രവർത്തനം നിർത്തിവെച്ചതോടെ വാറ്റ് പഴയ കാലേത്തക്കാൾ തകൃതിയായി. 1500ൽ ആരംഭിച്ച വിൽപന ഇപ്പോൾ കുപ്പിയൊന്നിന് 2500ൽ എത്തി. ഇത്ര വിലയായിട്ടും ആവശ്യക്കാർക്കെല്ലാം ലഭിക്കാത്ത അവസ്ഥയാണ്. കോളയിൽ ഒരു പ്രത്യേക പൊടി ചേർത്ത് തലക്ക് ലഹരി പകരുന്നവർ ഏറെയാണ്.\nആയുർവേദ ഔഷധങ്ങൾക്ക് ഇപ്പോൾ പ്രിയം ഏറെയായി. എല്ലാ അരിഷ്ടങ്ങളും നിശ്ചിത അനുപാതം ആൽക്കഹോൾ ചേർത്താണ് നിർമിക്കപ്പെടുന്നത്. അതിനാൽ അരിഷ്ടങ്ങൾ വാങ്ങിച്ച് സംയോജിപ്പിച്ച് തലക്ക് മത്ത് പിടിപ്പിക്കുന്നവർ വർധിച്ചു. ചില ഫാർമസിയിൽ തിരിച്ചറിയൽ-ആധാർ കാർഡുകളുടെ കോപ്പി നൽകിയാൽ മാത്രമേ ദിവസവും ഒരുകുപ്പി വീതം കൊടുക്കൂ.\nഎന്നാൽ, ഇത് നിർബന്ധമല്ലാത്ത ഒട്ടേറെ ഔഷധശാലകളുണ്ട്. പത്തുമുതൽ 20 കി.മീറ്ററുകൾ താണ്ടിയാണ് ഇതിനായി ഇവരെത്തുന്നത്. ഒരു ബിവറേജസ് ഔട്ട്ലറ്റ് ജീവനക്കാർ പരസ്പര സഹകരണത്തോടെ കുപ്പിയെടുത്ത് വീട്ടിൽ കൊണ്ടുപോയി വൻതുകക്ക് വിൽക്കുന്നതായുള്ള ആരോപണ വ്യാപകമായതോടെ എക്സൈസ് ഉദ്യോഗസ്ഥർ സീൽ ചെയ്തു. റോഡ് നീളെ നേരത്തേ കാലിയായ വിദേശമദ്യ കുപ്പികളുടെ പ്രളയമായിരുന്നെങ്കിൽ പകരമിപ്പോൾ അരിഷ്ട കുപ്പികളാണ് കാണാൻ കഴിയുന്നത്. യുട്യൂബ് ചാനലുകളിൽ പരതി പുതിയ വിദ്യകൾ സ്വായത്തമാക്കി ലഹരിക്ക് പല മാർഗങ്ങളും സ്വീകരിച്ചുകഴിഞ്ഞതായി ചൂണ്ടിക്കാട്ടപ്പെടുന്നു.\nTAGS:arrack production alcohol production fake liquor bevco kerala news\nNews Summary - fake liquor team are arrested in kerala


ഇന്റര്‍നെറ്റിന്റെ ദുരുപയോഗം ഉണ്ടാകാതിരിക്കാന് രക്ഷിതാക്കള് ശ്രദ്ധിക്കണമെന്ന് മുഖ്യമന്ത്രി | CM Pinarayi Vijayan said that parents should be careful not to misuse the internet\nഇന്റര്‍നെറ്റിന്റെ ദുരുപയോഗം ഉണ്ടാകാതിരിക്കാന് രക്ഷിതാക്കള് ശ്രദ്ധിക്കണമെന്ന് മുഖ്യമന്ത്രി\nThiruvananthapuram, First Published 14, Nov 2020, 6:30 PM\nസ്‌കൂളുകളില് മയക്കുമരുന്ന് മാഫിയ പിടിമുറുക്കുന്നുവെന്ന മുന്നറിയിപ്പും മുഖ്യമന്ത്രി നല്‍കി. ഇതിനെ തടയിടാന് അധ്യാപക-രക്ഷതൃസമിതി ഇടപെടണമെന്നും അദ്ദേഹം നിര്‍ദ്ദേശിച്ചു.\nതിരുവനന്തപുരം: ഓണ്‍ലൈന്‍ക്ലാസുകള്‍ക്കിടിയില് ഇന്റര്‍നെറ്റിന്റ ദുരുപയോഗം ഉണ്ടാകാതിരിക്കാന് രക്ഷിതാക്കള് ശ്രദ്ധിക്കണമെന്ന് മുഖ്യമന്ത്രി പിണറായി വിജയന്. ശിശുദിനാഘോഷത്തില് സന്ദേശം നല്‍കുകയായിരുന്നു മുഖ്യമന്ത്രി. കൊവിഡ് കാലത്ത് ഓണ്‍ലൈനായിരുന്നു ശിശുദിനാഘോഷം\nതുറന്ന ജീപ്പില് കുട്ടികളുടെ പ്രധാനമന്ത്രിയും പ്രസിഡന്റും സ്പീക്കറും മറ്റ് നേതാക്കളും തുറന്ന ജീപ്പില് ശിശുക്ഷേമസമിതി ഓഫീസിലേക്ക് എത്തി. സാധാരണ വലിയ ശിശുദിനറാലിക്കൊപ്പമാണ് ഈ യാത്രയെങ്കില് ഇത്തവണ പരിമിതമായ ചടങ്ങിലായിരുന്നു യാത്ര. കുട്ടികളുടെ നേതാക്കളായിരുന്നു താരങ്ങള്.\nഎസ് നന്മ ആയിരുന്നു കുട്ടികളുടെ പ്രധാനമന്ത്രി. സംസ്ഥാനതലപരിപാടികളുടെ ഉദ്ഘാടക എസ് നന്മ നിര്‍വഹിച്ചു. പ്രസിഡന്റ് ആദര്‍ശ് എസ് എം അധ്യക്ഷനായി. കുട്ടികള് വേദിയിലെ താരമായപ്പോള് മുഖ്യമന്ത്രിയും സാമുഹിക്ഷേമമന്ത്രിയുടം ആശംസയുമായെത്തി.\nസ്‌കൂളുകളില് മയക്കുമരുന്ന് മാഫിയ പിടിമുറുക്കുന്നുവെന്ന മുന്നറിയിപ്പും മുഖ്യമന്ത്രി നല്‍കി. ഇതിനെ തടയിടാന് അധ്യാപക-രക്ഷതൃസമിതി ഇടപെടണമെന്നും അദ്ദേഹം നിര്‍ദ്ദേശിച്ചു. ആരോഗ്യമന്ത്രി കെ കെ ശൈലജയും പങ്കെടുത്തു. അതിജീവനത്തിന്റെ കേരളപാഠം എന്ന പേരില് കൊവിഡ് ആസ്പദമാക്കിയാണ് ശിശുദിന സ്റ്റാമ്പും പുറത്തിറക്കി.\nLast Updated 14, Nov 2020, 6:30 PM


ശിവാഞ്ജലി പിണക്കം പരമ്പരയെ ബാധിച്ചു; സാന്ത്വനം പരമ്പരയ്ക്ക് ആരാധകർ കുറയുന്നു ; അഞ്ജലിയ്ക്ക് പിറന്നാൾ സമ്മാനവുമായി ശിവൻ എത്തുമ്പോഴെങ്കിലും ഈ തെറ്റിദ്ധാരണ അവസാനിക്കട്ടെ എന്ന് ആരാധകർ ! - metromatinee.com Lifestyle Entertainment & Sports\nകുടുംബപ്രേക്ഷകർ മാത്രമല്ല യൂത്തും ഒരുപോലെ ഏറ്റെടുത്ത പരമ്പരയാണ് സാന്ത്വനം. തമിഴ് സീരിയലായ പാണ്ഡ്യസ്റ്റോഴ്സിന്റെ മലയാളം പതിപ്പാണിത് . ഒരു കുട്ടുകുടുംബത്തിന്റെ പശ്ചാത്തലത്തിലാണ് സീരിയൽ കഥ പറയുന്നത്. ദേവിയുടേയും ബാലന്റേയും മന്ന് സഹോദരന്മാരുടേയും കഥയാണ സാന്ത്വനം. മലയാളികളുടെ പ്രിയപ്പെട്ട നടി ചിപ്പി രഞ്ജിത്താണ് ദേവിയായി എത്തുന്നത്. രാജീവ് പരമേശ്വറാണ് ബാലൻ എന്ന കഥാപാത്രത്തെ അവതരിപ്പിക്കുന്നത്. ഗിരീഷ് നമ്പ്യാർ, സജിൻ , അച്ചു സുഗന്ധ് എന്നിവരാണ് ബാലന്റേയും ദേവിയുടേയും സഹോദരന്മാരായ ഹരി, ശിവൻ, കണ്ണൻ എന്നീ കഥാപാത്രങ്ങളെ അവതരിപ്പിക്കുന്നത്. എല്ലാവർക്കും തുല്യപ്രാധാന്യം നൽകി കൊണ്ടാണ് സാന്ത്വനം ഒരുക്കിയിരിക്കുന്നത്.\nശിവാഞ്ജലിമാർ ഒന്നാകാൻ വേണ്ടി കാത്തിരിക്കുകയാണ് ആരാധർ. ശങ്കരമാമയുടെയും സാവിത്രിയുടെയും സങ്കടം കാണുമ്പോൾ വിഷമം ആവുന്നു. അവരെ കൂടി ആണ് ശിവാഞ്ജലി വേദനിപ്പിക്കുന്നതെന്നാണ് പ്രേക്ഷകർ പറയുന്നത്.കാത്തിരുന്നു അഞ്ജുന്റെ പിറന്നാൾ എത്തി.ഇനി എത്രയും പെട്ടന്ന് ഇവർ ഒന്നിക്കണം. സ്വന്തനത്തിലേക്ക് കൂട്ടി കൊണ്ട് വരൂ. ഇനിയും നീട്ടി ബോറടിപ്പിക്കല്ലേ എന്നും ആരാധകർ പറയുന്നു, ഇത് ഇപ്പോ ബോറായി തുടങ്ങി എന്നതാണ് സത്യം.കാണാനുള്ള ത്രില്ല് ഇല്ല,ഇന്നും അഞ്ജു സ്വന്തനത്തിലേക്ക് വരില്ല അല്ലെ, നല്ലൊരു സീരിയൽ ആയിരുന്നു. ഇപ്പൊ കാണാനേ തോന്നുന്നില്ലെന്നും ആരാധകർ പറയുന്നുണ്ട്.ശിവനും,അഞ്ജലിയും ഒരുമിച്ച് ഉണ്ടായപ്പോൾ കാണാൻ നല്ല രസമുണ്ടായിരുന്നു,എന്നാൽ ഇപ്പോൾ തെറ്റിദ്ധാരണ വലിച്ചു നീട്ടി ബോറടിപ്പിക്കുന്നു, ഇവരുടെ തെറ്റധാരണ മാറ്റണം അല്ലാതെ ഇനി അവർ ഒന്നിച്ചാൽ കാണാൻ ബോർ ആയരിക്കുമെന്നും ആരാധകർ പറയുന്നു.\nഇത് രണ്ടും ചേരുന്ന ഒരാളിനെ കൊണ്ടു നടക്കാന് എനിക്ക് യാതൊരു ബുദ്ധിമുട്ടും തോന്നിയിരുന്നില്ല ; ജാതിയും മതവും പേരുമൊക്കെ ചോദിച്ചവർക്ക് തക്ക മറുപടിയുമായി ലക്ഷ്മിപ്രിയ!